

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 024-04/22-01/06

URBROJ: 2186/012-02/05-22-2

Ivanec, 20. travnja 2022.

**Z A P I S N I K**

**od 20. travnja 2022. godine**

sastavljen na 15. sjednici Gradskog vijeća Grada Ivanca održanoj u prostorijama kino dvorane Ivanec, Ulica Vladimira Nazora 1, Ivanec.

Započeto u 18,00 sati.

Zapisnik vodi: Snježana Canjuga.

Nazočni: Babić Antun, Car Matišić Martina, Cikač Ljudvek, Đuras Zdenko, Geci Smoljo Kristina, Gotal Elvis, Grđan Josip, Kozina Stjepan, Mudri Božica, Patekar Dalibor, Rohtek Miroslav, Sedlar Ivan, Sedlar Nikola, Slunjski Mihael, Spasojević Goran.

Osim vijećnika nazočni su bili: Milorad Batinić – gradonačelnik, Marko Friščić – zamjenik gradonačelnika, Maja Darabuš, Ljiljana Risek, Irena Kresonja, Stjepan Vincek – Upravni odjeli Grada Ivanca, Lana Labaš – Poslovna zona Ivanec d.o.o., Edo Rajh – Ivkom d.d. Ivanec, Milena Golubić – Dječji vrtić „Ivančice“ Ivanec, Marina Grudenić – Gradska knjižnica i čitaonica „Gustav Krklec“ Ivanec.

Sjednicu vodi Dalibor Patekar – predsjednik Gradskog vijeća, pozdravlja sve nazočne, konstatira da je nazočno svih 15 vijećnika te će se donositi pravovaljane odluke.

Prije samog početka sjednice predsjednik upoznaje vijećnike sa slijedećim: Ujedno sam Vas dužan upoznati, sukladno Poslovniku, da je Međustranačko vijeće Gradskog vijeća održalo sjednicu dana 19. travnja 2022. godine, na kojoj su raspravljene točke dnevnog reda današnje sjednice.

Na stolu se nalaze i prijavnice za raspravu koje vijećnici mogu predati do početka rasprave. Molim vijećnike da svoje prijave i raspravu usklade s Poslovnikom tj. jedna rasprava po jednoj točki dnevnog reda u svojstvu vijećnika (5 minuta) ili predsjednika Kluba vijećnika (10 minuta).

Predlažem da predsjednici Klubova vijećnika koji će sudjelovati u raspravi izađu za govornicu, a gradonačelnika molim da svoje odgovore daje s govornice, s obzirom da se nalazimo u prostoru kino dvorane.

Za sjednicu predlažem dnevni red primljen uz poziv na 15. sjednicu Gradskog vijeća, s obzirom da predlagatelj i nazočni nemaju dodatnih prijedloga za izmjenom i dopunom, te isti dajem na glasovanje.

Svih 15 nazočnih vijećnika glasovalo je „za“ predloženi dnevni red, te predsjednik konstatira da je jednoglasno usvojen sljedeći

**D N E V N I R E D**

**Aktualni sat**

**Obavijest u svezi raseljenih osoba iz Ukrajine – na znanje**

1. **Zapisnik s 10. sjednice Gradskog vijeća Grada Ivanca održane 20. siječnja 2022. godine**
2. **Zapisnik s 11. sjednice Gradskog vijeća Grada Ivanca održane 31. siječnja 2022. godine**
3. **Zapisnik s 12. sjednice Gradskog vijeća Grada Ivanca održane 15. veljače 2022. godine**
4. **Zapisnik s 13. sjednice Gradskog vijeća Grada Ivanca održane 23. veljače 2022. godine**
5. **Zapisnik s 14. sjednice Gradskog vijeća Grada Ivanca održane 17. ožujka 2022. godine**
6. **Izvješće o financijskom poslovanju Dječjeg vrtića „Ivančice“ Ivanec za razdoblje 01.01. – 31.12.2021. godine**
7. **Izvješće o financijskom poslovanju i radu Gradske knjižnice i čitaonice „Gustav Krklec“ Ivanec za razdoblje 01.01. – 31.12.2021. godine**
8. **Godišnji izvještaj o izvršenju Proračuna Grada Ivanca za 2021. godinu**
9. **Izvješće o izvršenju Programa održavanja komunalne infrastrukture za 2021. godinu**
10. **Izvješće o izvršenju Programa građenja objekata i uređaja komunalne infrastrukture za 2021. godinu**
11. **Izvješće o realizaciji Programa javnih potreba u kulturi Grada Ivanca za 2021. godinu**
12. **Izvješće o realizaciji Programa javnih potreba u području socijalne skrbi u Gradu Ivancu u 2021. godini**
13. **Izvješće o realizaciji Programa javnih potreba u sportu Grada Ivanca za 2021. godinu**
14. **Odluka o raspodjeli rezultata poslovanja po Godišnjem izvještaju o izvršenju Proračuna Grada Ivanca za 2021. godinu**
15. **Izvješće o radu gradonačelnika za razdoblje od 01. srpnja do 31. prosinca 2021. godine**
16. **Izvješće o izvršenju Plana djelovanja grada Ivanca u području prirodnih nepogoda za 2021. godinu**
17. **Izvješće o poslovanju groblja za 2021. godinu tvrtke Ivkom d.d. Ivanec kao Uprave groblja, za groblja u Ivancu, Prigorcu, Margečanu i Radovanu**
18. **Izvješće o radu Davatelja javne usluge prikupljanja miješanog komunalnog otpada i biorazgradivog komunalnog otpada za 2021. godinu**
19. **II. Izmjene i dopune Proračuna Grada Ivanca za 2022. godinu i projekcije za 2023. i 2024. godinu**
20. **I. Izmjene i dopune Programa održavanja komunalne infrastrukture za 2022. godinu**
21. **I. Izmjene i dopune Programa građenja objekata i uređaja komunalne infrastrukture za 2022. godinu**
22. **I. Izmjene Programa utroška sredstava šumskog doprinosa u 2022. godini**
23. **I. Izmjene Programa javnih potreba u području socijalne skrbi za Grad Ivanec u 2022. godini**
24. **I. Izmjene i dopune Programa javnih potreba u kulturi Grada Ivanca za 2022. godinu**
25. **I. Izmjene i dopune Programa javnih potreba u sportu Grada Ivanca za 2022. godinu**
26. **Odluka o izmjenama i dopunama Odluke o upravnim tijelima Grada Ivanca**
27. **Odluka o izmjenama i dopunama Odluke o koeficijentima za obračun plaće službenika i namještenika**
28. **Program dodjele bespovratnih potpora za poticanje razvoja poduzetništva Grada Ivanca za 2022. godinu**
29. **Izvješće o korištenju sredstava proračunske zalihe za mjesec siječanj - ožujak 2022. godine**
30. **Zaključak o  prihvaćanju  Sporazuma gradonačelnika – Europa, „Intenziviranje mjera za pravedniju, klimatski neutralnu Europu“**
31. **Odluka o ukidanju svojstva javnog dobra na nekretninama označenim kao k.č.br. 12904 i 12936, sve u k.o. Ivanec**

**AKTUALNI SAT**

Pitanja i prijedlozi vijećnika te odgovori na ista:

1. **Mihael Slunjski:**  Županijska uprava za ceste osigurala je 200.000 kuna za najvažniju stavku izvanredno održavanje cesta na području Grada Ivanca. Samim time naš grad sa ogromnim brojem prometnica koje povezuju vidno raštrkana naselja sa centrom grada i drugim gradovima i općinama, svrstava se u jedinice lokalne samouprave sa najmanjim sredstvima za te iste ceste, dok je važno napomenuti da Ivanec godišnje iz proračuna daje kapitalnu donaciju ŽUC-u u iznosu od 500 000 kuna. Moje pitanje je imate li kakvih saznanja što će se raditi ove godine sa ograničenim sredstvima, koje ceste ulaze u sanaciju i slažete li se sa ovakvim budžetiranjem?

**Milorad Batinić**: Nisam zadovoljan s time, s takvom vrstom budžetiranja. O tome smo puno govorili. U proračunu je osigurano 500 tisuća kuna kao kapitalna donacija, ali prvenstveno doprinos Grada ŽUC-u za poboljšanje stanja na lokalnim prometnicama. Možda očekujete da ću kritizirati ŽUC, da ću kritizirati ne znam koga, međutim ne. Kad pogledate proračun ŽUC-a koji je oko 61 milijuna kuna, kad pogledate da ŽUC gospodari s oko 900 km županijskih i lokalnih cesta, onda naprosto ispada da kad pogledate iznos koliko ŽUC dobiva po km ceste i kad usporedite s ostalim županijskim upravama za ceste u Republici Hrvatskoj, onda se vidi da je to mizerija. Naravno, netko mora biti odgovoran. To je ravnatelj ŽUC-a, to je župan jer Županija upravlja s ŽUC-om. Međutim, budimo realni. Problem se može riješiti na nacionalnoj razini na dva načina, ili da se povećaju izdvajanja iz Hrvatskih cesta za ŽUC, konkretno za županijsku upravu koja bi da nije došlo do smanjenja izdvajanja sredstava s osnova prihoda koje ŽUC ostvaruje, ŽUC bi danas imao proračun preko 100 milijuna kuna, znači 40 milijuna kuna više. To je unatrag zadnjih nekih 7 ili 8 godina, pa idemo vidjeti. Činjenica je, tu se slažemo, po ovoj dinamici, ukoliko ŽUC bude izdvajao, naravno ja još uvijek čekam, nisam tražio deset puta, tražio sam možda četiri ili pet puta župana za sastanak da iznesem način kako mi u Gradu Ivancu vidimo, da to predložim i da idemo zajedničkim sredstvima da Ivanec osigura 500 tisuća, ŽUC osigura 500 tisuća, to je milijun kuna. Na godišnjoj razini u naredne četiri godine možemo na puno toga na lokalnim cestama koje su ključne, koje su u fazi da su uže, da su u lošijem stanju nego što su naše najlošije nerazvrstane ceste. Konkretno, lošije su nego je ova cesta kroz Lančić koja je uništena u ovom trenutku s teškim teretom.

1. **Mihael Slunjski:** Prvo bih htio pohvalite povećanje sredstava za Vatrogasnu zajednicu za što se godinama zalažemo, ali uz apel da se ta ista sredstva ne daju ubuduće strogo namjenski, kako bi se uz nabavu opremu možda moglo osigurati i besplatno dopunsko zdravstveno osiguranje za operativne vatrogasce. Nadalje, početkom prošle godine DVD Radovan dobio je novo navalno vozilo, te ste gradonačelniče tom prilikom dali obećanje da će se tokom druge polovice godine riješiti problem garaže. To se nije dogodilo pa moram već po deseti put pitati kad će DVD Radovan dobiti garažu za svoje vozilo?

**Milorad Batinić**: Vjerujem da ste pratili, svjedočili ste i zadnjem sporazumu, četiri godine su istekle. 2018. godine je prvi sporazum gdje smo mimo onih redovnih sredstva koja se izdvajaju za Vatrogasnu zajednicu, osigurali dodatno 100 tisuća kuna. u ovom godini, u ovom četverogodišnjem razdoblju također 100 i 100 tisuća dodatno u razgovoru s predsjednikom zajednice i zapovjednikom, u fazi nabavke su 30 vatrootpornih odijela i htjeli su to u dvije godine. Rekao sam idemo izdvojiti dodatno 100 tisuća kuna da se 30 vatrogasaca opremi s potpuno novom opremu, s time da VZ trebala je ove godine dobiti nešto manje sredstva temeljem izračuna, rekli smo da zadržavamo sredstva, nećemo smanjivati. Temeljem rasta našeg proračuna, ukoliko će proračun rasti povećavat ćemo sredstva, ali ukoliko će proračun njihov prema postotku izdvajanja trebao padatt5i, ostajemo na ovoj razini minimalno. Pošto su ljestve u DVD Ivanec zastarjele, sklone čestim kvarovima, pitanje ne faktora sigurnosti, odlučili smo da 2023. godine moj prijedlog će biti i prema vama da se osigura dodatnih milijun kuna za nabavku novih ljestvi. Što se tiče garaže u Radovanu da sada ne nabrajam koliko je Grad Ivanec, to je jedini DVD koji je od strane Grada dobio potpuno novo navalno vozilo. Mnogi DVD-ovi, npr. Margečan, vozilo, sličnih gabarita za trećinu cijene nego što je ovo. Da je bilo više razuma, više skromnosti, vjerujem da bi bilo i garaže. Vjerujem da pratite da se promijenio i zakon o vatrogastvu gdje je težište stavljeno na opremanje, na spremnosti vatrogasaca. Vatrogasni dom i garaža je u vlasništvu DVD Radovan. Po drugi put smo kandidirali na mjeru 7.4.1. još uvijek nema rezultata natječaj iako imamo informaciju da je dosta nisko rangiran DVD Radovan, ovo vijeće je dalo podršku, čekat ćemo rezultate, vidjet ćemo. Postoji i alternativa da se postojeća garaža prilagodi uz vrlo minimalna sredstva. Mislim da to neće ti problem, zajednica je spremna na takav zahvat i DVD Radovan navodno ima osigurana sredstva za taj dio i mislim da je to izvedivo. Nema potrebe raditi neke nove garaže, mislim da u ovom trenutku postoje daleko bolji i veći prioriteti.

1. **Mihael Slunjski:**  Udruga invalida nalazi se na drugom katu zgrade Pučkog otvorenog učilišta u Ivancu. Jedini prilaz njihovim prostorijama je stepenicama s obzirom da zgrada nema ugrađeni lift. Apeliram da Grad hitno nađe rješenje za ovaj problem i osigura adekvatan prostor za navedenu udrugu.

**Milorad Batinić:** Udruga invalida, jedna mala digresija nije zgrada Pučkog otvorenog nego Poljoprivrednog poduzeća. Do 20202. godine bili su smješteni zajedno sa Udrugom umirovljenika. Očito je do nesklada, nerazumijevanja, međuljudski odnosi. Udruga invalida je samostalno našla prostor te zgrade od Poljoprivredne zadruge i tu su bili dvije godine i da im tu odgovora. Sada su ponovno došli, imali smo 6. travnja sastanak s njima, s predsjednikom, gosp. Putarekom gdje je rekao da nisu zadovoljni da im pomognemo naći prostor. Radimo na tome, vjerujem da vrlo skoro s nekim drugim vlasnicama prostora, naravno ukoliko se Invalidi slože da nađemo adekvatni prostor, a do tada će se strpjeti još malo u tom dijelu.

1. **Mihael Slunjski:** Htio bih uputiti jednu inicijativu vezano uz osnovnoškolsko obrazovanje na području Grada Ivanca. Da li je moguće da Grad osigura sredstva za financiranje psihologa i logopeda u osnovnim školama kao određeni nad standard u obrazovanju i u cilju stvaranja jednakih uvjeta u školstvu, s obzirom da u Osnovnoj školi Metela Ožegovića u Radovanu navedeni uvjeti još nisu osigurani, dok su u Osnovnoj školi Ivana Kukuljevića Sakcinskog zaposleni psiholog i logoped?

**Milorad Batinić:** Grad nije osnivač škola, ali uvijek postoji mogućnosti. Ukoliko se osnivač, a to je Županija, nađe u problemu, Grad je spreman za svoje đake, svoje učenike, učiniti dodatni napor pa i izdvojiti dodatna sredstva. Međutim, prvenstveno to je uloga i nadležnost osnivača. To je u pedagoškom standardu da moraju škole imati logopeda, psihologa. Zašto škole nemaju? Vaše pitanje ćemo proslijediti osnivaču. Možda vas je na to ponukala nedavna izjava da je Gradu Varaždinu dodatno osigurano nešto. Grad Varaždin je osnivač svojih osnovnih škola. Prije nekoliko godina sam tražio osnivačka prava. Da je Grad Ivanec osnivač osnovnih škola, ne bi sad bilo potrebe postavljati to pitanje.

1. **Elvis Gotal:** Naime, imali smo situaciju 11.4. na području Mjesnog odbora Horvatsko gdje se zamalo dogodio kobni incident naleta vozila na dijete koje se vraćalo iz škole. Konkretno sam bio u komunikaciji s Mjesnim odborom,vjerujem da ste i vi bili, gradonačelniče**.** Zanima ih da li je moguće iz interventnog održavanja zacijeviti jedan dio od tvrtke Resto d.o.o. do Hotela Orion, da ne bi stvarno došlo do nekih kobnih situacija.

**Milorad Batinić:**  Problem županijske ceste na Horvatskom nije od jučer i kako stvari stoje, kakve su informacije, ukoliko ne bude ažurnosti od strane Županijske uprave za ceste, bojim se da će biti još neko vrijeme. Isključivo je nadležnost Županijske uprave za ceste, to je županijska cesta. Ukazivali smo dugi niz godina i ukazujemo na problem, ne samo neprimjerenih uskih bankina, nego i na postojeću situaciju s nogostupom, jer dosta intenzivan promet se odvija po toj dionici, daleko intenzivniji nego ne na nekim drugim županijskim cestama i uvijek nam je bila u vrhu prioriteta. Grad je uvijek spreman participirati i ući zajedno, međutim ŽUC je taj koji mora pokrenuti inicijativu i krenuti u zahvat. Postoji projekt još iz 2011. godine koji je Grad zajedno s ŽUC-om izradio za rekonstrukciju prometnice, za izgradnju nogostupa s istočne strane, s oborinskom i fekalnom odvodnjom, na žalost, to još uvijek stoji. Proslijedit ćemo upit ŽUC-u. Predsjednik Mjesnog odbora je i mene kontaktirao, proslijedio je i ŽUC-u, županu Stričaku, na policiju te na Grad kao informaciju.

1. **Ljudvek Cikač:** Obratili su mi se ponovno mještani Lančića, ulice tzv. „Matišićev jarek“ s pitanjem da li je moguće, zbog značajne devastacije ceste, prometnim znakom na raskršću kod 'Matišićevog bajera' regulirati da tu cestu koriste samo mještani i zabranu prometa za sva vozila težine iznad 3,5 tone. Također, žale se na buku kamiona kod dovoza zemlje, sve je nesnošljivija, da je jako teško djeci učiti, da se to čuje po cijele dane. Prema mojim informacijama, ima već i mjesec dana da su dostavili zahtjev gradskoj upravi, ne znam da li se nešto konkretno napravilo, rekli su da nije, molim gradonačelnika u ime mještana da vidi što se tu može napraviti da na tri sjednice ne postavljam ista pitanja. Idemo „neke delati“, nešto konkretno, kako je rekao jedan bivši političar.

**Milorad Batinić:** Radimo. Prije nego su krenuli radovi, bio sam na licu mjesta na poziv predsjednika Mjesnog dobra, razgovarao sam i s ljudima koji su i za i koji su protiv toga. Više je bilo onih koji su za da se ta cesta koristi jer su dozvolili da se na njihove privatne površine navozi materijal, prvenstveno zemlja. Bilo je nekoliko njih, potpuno razumijemo brigu ljudi i nemir koji unosi transport. To je nešto što ćemo morati svi zajedno, neki su sada u fazi, netko kasnije, svi ćemo to proći kroz taj dio. Grad Ivanec je kao potpisnik ugovora aglomeracije, ne samo što financiramo 6% ukupne investicije, nego smo u obvezi osigurati dostupnost i promet po svojim prometnicima bez da se ograničava promet. Svjesni smo toga. Na sastanku s ljudima, rečeno je da je prva dionica do kuće gdje se taj promet odvija u nešto boljem stanju, komunal je odradio snimku stanja prometnica, zatečenog stanja i ono što se razbije cesta, nakon toga će biti u obvezi sanirati. Po toj dionici trenutno ne ide gradnja sanitarne kanalizacije, međutim ona je u drugoj fazi. To mještani vrlo dobro znaju. Po završetku aglomeracije tamo će Ivkom-Vode i Grad zajedno odraditi kanalizaciju. Kada se radio projekt, u međuvremenu poduplao se broj obiteljskih kuća, što je pozitivno. Da je bilo toliko kuća kad se projektiralo, što smo mi ukazivali projektantu, bila bi projektirana aglomeracija. Napraviti ćemo je naknadno. Molim za strpljenje. U Punikvama je problem, cesta se zatvara u onom dijelu kad se izvode radove, vozi se alternativnim pravcem. U Ulici Jezerski put isto se ljudi bune. Idemo se strpjeti naredne 3 do 4 godine, nakon toga će biti mir.

1. **Ljudvek Cikač:** Slušali smo puno u kampanji, kako ste vi, gradonačelniče, rekli jednom prigodom da se svašta u kampanji veli, bio je aktualan i javni WC, odnosno WC na tržnici. Ljude koji rade na tržnici svaku srijedu i subotu zanima kada će se to realizirati. Bilo je dosta upita građana za javni WC, možda ne u centru, negdje bliže centra Ivanca. Da li je to u nekom skorom planu ili je to možda u planu uređenja užeg dijela Ivanca. To se valjda budemo načekali. Ako je moguće, idemo radije prije javni WC napraviti.

**Marko Friščić:** Što se tiče WC-a na tržnici, dobio sam prije sjednice informaciju od direktora Ivkom-a da je tamo postavljen prijenosni WC. To je i inače praksa u proljetnoj sezoni kada intenzivnije počinje rad tržnice. To je privremeno rješenje. Tamo će biti u sklopu projekta uređenja gradske tržnice. Javni WC u centru grada, inicijalno je projektom uređenja centra grada, idejnim projektom, predviđena izgradnja WC-a na potezu staze koja vodi od lipe prema paviljonu. Kasnije, kada smo krenuli u detaljniju razradu projekta, zaključili smo da to nije najprikladnije rješenje jer je čitav prostor pod konzervatorskom zaštitom i nije zgodno staviti WC u gradski park. U međuvremenu se pojavila inicijativa, i to smo usuglasili s našim partnerima iz SDP-a, da u zgradi koja je između arheološkog nalazišta i župne crkve, to jedini preostali dio kompleksa starog grada i tamo je u planu izgradnja turističkog informativnog centra. U sklopu tog projekta našlo bi se mjesta i za javni WC. Zgrada ionako treba sanitarni čvor, jedan dio će biti odvojen tako da ima pristup i izvana, da se može koristi kao javni wc za uporabu tokom čitave godine, a pogotovo tokom manifestacija. Mislimo da je to primjerenije rješenje nego graditi kompletno novi sanitarni čvor s obzirom da ima već određene postojeće instalacije, jednostavnije je za izvesti. Zgradu smo inače prijavili u veljači na poziv Fonda za zaštitu okoliša i energetsku učinkovitost, radi se sufinanciranju projekata energetske obnove zgrada koje su pojedinačno zaštićeno kulturno dobro. Nama je ta zgrada zaštićena i u sklopu kompleksa starog grada i kao rubna zona župne crkve. Oba ta dijela grada su zaštićena kao pojedinačna kulturna dobra. Još uvijek čekamo rezultate, nadamo se da će proći. Investicija je, ako se dobro sjećam, 2 milijuna kuna, s time da mi kroz energetsku obnovu 70 do 80% ukupne investicije rješavamo jer trebamo zamijeniti podnu konstrukciju, obnoviti fasadu, zamijeniti stolariju, kompletno krovište, sustav grijanja. Dakle ako nam to prođe, praktički onda smo s tom investicijom pri kraju.

1. **Ljudvek Cikač:** Pitanje pčelarstva, Jesmo li ili hoćemo li osigurati sredstva za pomoć našim pčelarima.Mislim da je to prošle godine dobro krenulo. Imate više informacija, meni su pčelari rekli da su bili zadovoljni. Da se ove godine vidi situaciju s njima, isto tako nije bajno. Možda ono što sam i lani predložio da se osiguraju sredstva jer imamo podatke da ima gradova koji izdvajaju i po 50 tisuća kuna za pčelare. Napominjem, radi se o strogo namjenskim sredstvima. Imamo li u planu pomoći pčelarima da ne pišu sve te molbe sto puta.

**Milorad Batinić:** Da, pomoć pčelarima po istom modelu kao i prošle godine, naravno ukoliko ne bude moguća ispaša, medenje. Ukoliko s vegetacijom, s glavnom medonosnom vrstom bude sve u redu, onda neće biti niti potrebe, ali dogovorili smo, bila je jedna inicijativa Udruge pčelarske „Čmelico“ iz Bednje, gdje je jedan dio naši sugrađana, pčelara uključen, jedan dio je u Marofskoj udruzi. 26.4. planiran je sastanak, pozvati sve s našeg administrativnog područja. Radi se o nabavi četiri pčelarske vage koje bi se postavile temeljem njihovih pretpostavki, inicijativa, viđenja gdje i kako, upravo radi kontrole. Tada ćemo vidjeti da li ima potrebe i za nešto više. Vodimo brigu o tome, pratimo. Sve ono što sam govorio po pitanju pčelara u prošloj godini i dalje je Grad na tragu toga.

1. **Martina Car Matišić:** Sve više građana Ivanca ima psa kao kućnog ljubimca. Iz razgovora s njima primijećeno je da u Ivancu nema nekog određenog mjesta gdje bi mogli nesmetano puštati da se psi istrče, a da ne smetaju građanima ni vozilima u prometu. Nemamo mogućnost puštanja psa bez povodca jer je to naravno zabranjeno pa bi bilo potrebno osigurati neki prostor koji bi bio ograđen i opremljen s nekim spravama primjerenim za pse. Isto tako, koliko je u mogućnosti Grada postaviti stupiće s kukicama ispred trgovina, pošte, FINE, apoteke, gdje bi se moglo pse nakratko ostavljati. Svijetli primjeri su SPAR i BIPA koji to sad imaju. Pitam da li se može naći neka lokacija na kojoj bi se moglo urediti tzv. igralište za pse. Prema nekim proračunima vjerujem da ulaganje nije veliko i da nije problem da se to riješi.

**Marko Friščić:** Super inicijativa, o tome smo već nekoliko puta razgovarali. Isto imam psa, doduše više se kreće po dvorištu nego gradom, ali jasno da ima ljudi koji žive u stambenim zgradama i svakako je tako nešto potrebno. Ne radi se o nekakvoj velikoj investiciji koja bi nam bila financijski nedohvatljiva, samo treba naći adekvatni prostor. Tražio se adekvatan prostor, nije se uspjelo naći nikakvo dobro rješenje. Za sada smo u dogovoru s Hrvatskim cestama, radi se o parceli sjeverozapadno od semafora, to je ona velika travnata površina prema Mipcro-ovom trgovačkom centru. Načelnu suglasnost od Hrvatskih cesta smo dobili, u međuvremenu su nam poslali i projekt kružnog toka koji se tamo planira, zamjenu za semaforizirano raskrižje, tako da smo trenutno sad u procesu usklađivanja našeg plana s tim njihovim projektom. Krećemo u realizaciju čim dobijemo od njih suglasnost. To je oko 50 tisuća kuna investicije za ograđivanje prostora od kojih tisuću kvadrata i nešto didaktičkih sprava za pse za igranje. Naravno, treba ga opremiti i koševima za otpatke i za izmet. Razmišljali smo o tome da i određene druge lokacije u gradu opremimo istim koševima, bilo ih je i ranije, ali kad se malo prošećemo po terenu po zelenim površinama, puno ljudi se ne zna ponašati s psima u urbanom prostoru. Inicijativa za stupice s kukicama, dobro ste naveli nekoliko svijetlih primjera, poslat ćemo i ostalim trgovačkim obrtima u Ivancu poziv i prijedlog da krenu istim smjerom.

1. **Zdenko Đuras:** Koliko je poduzetnika i ako jesu koristilo mjere pomoći gospodarstvu i turizmu u 2021. godini

**Milorad Batinić:** Više od 100. Da smo imali točno pitanje, sad bih mogao dati točan broj. Radi se o svim onim potporama, od edukacija, pripreme, provedbe projekata, edukacije u turizmu, potpore u turizmu, sve ono što imamo u onom dijelu u sljedećoj točki koja je na dnevnom redu, tu su stanari u inkubatoru, investitori u zoni, gospodarstvenici koji su zatražili đačke stipendije i puno toga još.

1. **Zdenko Đuras:** Praktički jedno pitanje već jedno vrijeme postavljam na svim sjednicama Vijeća po pitanju sigurnosti prometa, dvoje mojih kolega prije su se isto na to pitanje nadovezala. Na području grada brzina čini sve veće probleme, sve veći broj vozila, osobnih i teretnih. Konkretno moram reči da tamo gdje mi živimo na području Margečana i Seljanca, sve veći je promet kroz ono područje. Isti slučaj je i iz mjesta Stažnjevec, tamo uz onu prometnicu koja je bila uvijek neka sporedna, ali primijetili smo sve veći broj vozila. Apel neki da se uputi na Policijsku upravu da se postavi neko pitanje njima, da se sigurnost prometa uvede u red.

**Milorad Batinić**: Na županijskim cestama svakako da je to jedna od tema. Svake godine je aktualiziramo. Prva aktualizacija s višim temperaturama, s ljepšim vremenom kada na državnoj cesti, a i na županijskim cestama je sve više motora, motorista. Neki puta ti se sledi krv u žilama. Činjenica je da su određene aktivnosti i vrlo je živo pogotovo i na ovoj dionici o kojoj ste govorili, na velikoj većini naših županijskih, a pogotovo na državnoj cesti. Nadzor brzine je u nadležnosti policije, upravljača na cestama, mi možemo govoriti o brzini na nerazvrstanim cestama, a to je pitanje ŽUC-a, iako Grad regulira promet, mi predlažemo, ali drugi odobravaju. Promet, brzinu odobrava ŽUC, Hrvatske ceste, policija. Mi možemo samo predložiti, možemo smanjiti. Međutim, na nekim dionicima naprosto ni to ne možemo. Apel će ići, ide svake godine i prema policiji i prema upravljačima ŽUC-u i Hrvatskim cestama, dalje je na njima.

1. **Kristina Geci Smoljo:** U kojoj fazi je projekt uređenja ivanečke gradske tržnice pošto se s dolaskom proljeća i poljoprivrednih radova intenzivirala potražnja za nabavom repromaterijala za sadnju i presađivanje. Zbog neadekvatnih uvjeta ponuda poljoprivrednih proizvoda je minimalna i ograničena naročito u slučajevima lošeg vremena. Uređenjem gradske tržnice porasla bi potražnja proizvođača i prodavača za dodatnim prostorom za ponudu, a građanima Ivanca i šire okolice omogućila nabava kvalitetnih domaćih poljoprivrednih proizvoda.

**Marko Friščić**: Grad je početkom 2019. godine naručio izradu arhitektonsko urbanističke studije, ne samo tržnice, nego čitavog prostora, od ulaza u Srednju školu, preko gradske tržnice do autobusnog kolodvora. Naš stav je bio ne ići pojedinačno s razradom idejnih rješenja, nego čitav taj prostor sagledati kao cjelinu, s obzirom da se radi o velikom prostoru, važnom gradskom prostoru, tri velika, bitna sadržaja se nadovezuju na njega. Moj osobni stav strukovne strane bio je da čita taj prostor treba sagledati jedinstveno. Pojavila se inicijativa gosp. Presečkog koji je vlasnik autobusnog kolodvora i to je najavio i medijski da bi krenuo s obnovom autobusnog kolodvora. Ta njegova namjera, investicija, nadilazi i sam projekt uređenja kolodvora, najavljuje izgradnju hostela, stambeno poslovne zgrade u sklopu svega toga. Želja nam je, ako pogledamo taj prostor kao cjelinu i kao takvog ga tretiramo, da se nadovežemo i na njegove planove. Već je prošlo neko vrijeme od tog zadnjeg razgovora s njime, ispitat ćemo u kojoj je fazi. Najavio je četiri projekta na području Varaždinske i Krapinsko zagorske županije, Ivanec je jedan od njih. Nadam se da će se u neko dogledno vrijeme krenuti s time. Što se tiče tržnice, postojala je prilika u mjeri 7.4.1., između ostalog su se financirale i izgradnje tržnica, međutim Ivanec u to vrijeme nije bio prihvatljiv prijavitelj. Tu su ona ograničenja s kojim smo se uvijek borili, Grad smo iznad 10 tisuća stanovnika, naselje Ivanec ima iznad 5 tisuća stanovnika i u startu smo bili eliminirani iz tog poziva. Ivanec ima po zadnjem popisu 5300 stanovnika, još uvijek smo preko 5 tisuća, tako da se i danas raspiše natječaj opet ne bi mogli tržnicu prijaviti na europska sredstva. Moja okvirna procjena je da je to projekt od 5 ili 6 milijuna kuna tako da svakako moramo računati i na vanjske izvore sufinanciranja. Samostalno, u ovom trenu iz proračuna ne možemo to ostvariti. Svakako je to nešto što je u planu i pokušat ćemo naći vanjske izvore financiranja i uklopiti taj projekt u inicijativu gosp. Presečkog.

1. **Kristina Geci Smoljo:** Da li se projekt Aglomeracije Ivanec odvija prema planu, odnosno da li se očekuje završetak u planiranim rokovima prema fazama izvođenja?

**Milorad Batinić:** Izgledalo je kao da u ovom periodu do sada projekt ide pomalo, da li da ili ne. Naime, određena ograničenja što se tiče trajanja zimske službe, to je bilo na županijskim i na državnoj cesti, možete primijetiti da su se intevizirali radovi na svim dionicima gdje izvođači rade prema informacija koje imamo i od Ivkom Voda koji redovito sazivaju sastanke, koordinacije i od samih voditelja projekta i od nadzora. Za sada kažu ukoliko im vremenske prilike posluže da bi se aglomeracija trebala završiti u zadanim rokovima. Prometovanje, o tome smo govorili, još jednom morat ćemo se malo suzdržati ili prihvatiti, prilagoditi tome.

1. **Kristina Geci Smoljo:** Kada govorimo o održavanju zelenih površina da li postoji plan održavanja javnih površina u općoj uporabi nerazvrstanih cesta na području grada Ivanca?

**Milorad Batinić:** To je sve sadržano u Programu održavanja nerazvrstanih cesta. Činjenica je da se bankine kose prema potrebi. Međutim, isto tako iako mi u našoj odluci o komunalnom redu imamo propisano da vlasnici nekretnina, livada, oranica, voćnjaka, dužni su održavati taj pojas. Na žalost, toga se nitko ne pridržava. Nismo niti mi previše zahtijevali, jer obično onda se suočavate s određenim problemom, isto kao što se suočavamo s problemom kada netko ne održava svoju nekretninu, onda moramo to dati napraviti po trećoj osobi, imamo veliki trošak, a na kraju nikad ne naplatimo. Zato smo preuzeli taj dio da se održavaju bankine po nerazvrstanim cestama tamo gdje je najkritičnije. Za sada mislim da je to u redu. Znači, u programu je sadržano.

1. **Goran Spasojević**: Je li riješen otkup zemljišta i kada će početi radovi na spoju Vukovićeve i Cesarčeve ulice?

**Marko Friščić**: Čisto da podsjetim, s tim projektom smo počeli prošle godine. Lokacijska dozvola je već odavno ishođena i glavni projekt je predan na građevinsku dozvolu, pregledan je. Međutim, dozvolu ne možemo dobiti dok ne riješimo imovinsko pravne odnose. Već dio otkupa zemljišta je riješen, ostale su nam dvije parcele koje su u vlasništvu iste privatne osobe koja odbija potpisati ugovor. Pokušali smo s njom u više navrata naći neko rješenje, nekakav kompromis, međutim zahtjevi s kojima je gospođa pristupila, po našoj procjeni i procjeni projektanta, neprihvatljivi su i iziskivali bi dodatne financijske iznose u čitavom projektu koji bi išao na teret Grada, a samim time i svih građana. Pokrenuli smo postupak izvlaštenja koji je u procesu, koji ima zakonske rokove koje moramo ispoštovati. Nadam se da će u dogledno vrijeme to biti riješeno. Koliko znam gospođa trenutno treba odabrati dva ili tri neovisna sudska vještaka koji će napraviti procjenu i dalje to onda ide nekim svojim tokom. Čim otkup zemljišta po izvlaštenju bude izvršen i ishođena građevinska dozvola, nastavljamo dalje s projektom i sa samom izgradnjom.

1. **Goran Spasojević:** Je li riješen otkup zemljišta i kada će početi radovi na izgradnji novog dijela groblja te izgradnji parkirališta? Hoće li novo groblje imati prostor predviđen za ukop urni?

**Marko Friščić**: Dio zemljišta je već otkupljen. Mislim da se čeka još dva vlasnika kojima je upućen poziv, to su ljudi koji rade u inozemstvu pa treba vremena da se odazovu. Ne bi trebalo biti problema, nismo imali indikacija da bi se ljudi protivili otkupu zemljišta. Projekt cjelovitog uređenja groblja je trenutno na lokacijskoj dozvoli. Također se radi glavni projekt za uređenje gornjeg dijela groblja uz cestu. Jedan kolumbarijski zid predviđen je za ukop urni, 130 – 150 komada kapaciteta, ovisno o tome kako će statičari procijeniti koliki dio zida treba ostaviti za nosivu konstrukciju.

1. **Goran Spasojević:** Skori novi stanovnici građevinske zone Gmajna pitaju se hoće li Grad, makar i privremenim rješenje, riješiti pitanje oborinske odvodnje na tom području?

**Marko Friščić**: Vlasnici isto moraju biti svjesni da su pioniri na tom području grada, tek kreću s izgradnjom. U postupku smo ishođenja lokacijske dozvole za prometnu infrastrukturu, nakon toga moramo krenuti s građevinskim dozvolama. Trebat će neko vrijeme da se to izvede, prije svega podzemna infrastruktura, DTK mreža, kanalizacija, voda, struja i sve ostalo. Nakon toga ići ćemo u prvoj fazi sa šljunčanim cestovnim površinama, kad se steknu uvjeti za to i ukoliko nam proračun bude to dozvoljavao uredit ćemo čitavu zonu po uzoru na Zonu C3, na Preradovićevu ulicu. Do tada pokušat ćemo interventno nešto riješiti s odvodnjom, tamo je veliki problem, pogotovo kod ove prve dvije kuće u produžetku Vrtne ulice. Koliko su mi prenijeli iz odjela za komunal, već je bilo nekakvih dogovora s vlasnicima privatnih parcela s obzirom da kanal mora proći po granici ceste koja je u vlasništvu Grada i privatne parcele. U to vrijeme vlasnici baš i nisu bili suglasni da se kopa po njihovom zemljištu, ali pokušat ćemo nekako te odnose zanoviti, možda su ljudi promijenili mišljenje pa da uspijemo privremeno nešto riješiti dokle ne krenemo s cjelovitim projektom.

1. **Nikola Sedlar:** Pitanje se odnosi naOdluku o prodaji zemljišta u vlasništvu Grada Ivanca. Naime, na elektronskoj sjednici nismo bili baš svi jednoglasni oko prodaje zemljišta jer smatramo da nema istu težinu zemljište u Lančiću i zemljište kod dječjeg vrtića u Ivancu, u samom strogom centru Ivanca. Ali, eto, većinom glasova u Gradskom vijeću je ta odluka donijeta. Zanima me u slučaju prodaje zemljišta da li se zna u koju svrhu će se namijeniti ti novci koji će se dobiti od prodaje zemljišta i da li postoji ikakva mogućnost da napokon, nakon dugih niza godina, Mjesni odbor Stažnjevec i Salinovec iz tih sredstava dobe most preko rijeke Bednje, koji se već obećava u tri mandata gradonačelnika Batinića, pa da napokon, ako sad dobijemo direktna sredstava od prodaje zemljišta, da li mogu ti mještani računati na most preko rijeke Bednje koji će uvelike omogućiti funkcioniranje ta dva mjesta odbora i povećati poljoprivrednu proizvodnju i razvoj poljoprivrede u ta dva mjesna odbora.

**Milorad Batinić**: Ne moramo se uvijek oko svega složiti, netko je za prodaju nekretnina, netko nije. Iako je ta nekretnina bila i u prošlom sazivu Gradskog vijeća predmet prodaje, tako da u redu. Činjenica je da se radi o prihodu koji se može isključivo koristit za stvaranje nove vrijednosti. Ako prodaš imovinu, moraš novu imovinu stvoriti. Praktički, ako dođe do prodaje, Povjerenstvo još uvijek razmatra prispjele ponude, doći će i na Gradsko vijeće i tada ćete moći vidjeti namjenu. Trenutna namjena je, mislim da se radi o investicijama. Tako da će biti namjenski. Da se sad ne ponavljam, što se tiče mosta, možda nije loše spomenuti povijest toga. Krenulo se s Hrvatskim vodama u dobroj namjeri. Isprojektiran je bio jedan drveni most, koji je po meni bio jako dobar. Nažalost, Hrvatske vode koje su trebale preuzeti investiciju, suport Grada, sufinanciranje Grada, jednog dijela, nije se dogodilo. Nakon toga, isto s Hrvatskim vodama, to je objekt koji ne može biti vlasništvo Grada, tu je problem. Koliko je taj most potreban za povezivanje, da, mi smo pratili i određene fondove tada još i pretpristupne do 2013., dok nismo postali punopravna članica. Naprosto, nije bilo mogućnosti nikakvog kandidiranja, apliciranja toga projekta. Upravo je priča bila povezivanje dvaju naselja kroz prometnice gradske, nerazvrstane cesta, naravno makadamske i da se most pokuša uklopiti u to. Naprosto, nije bilo prostora, nije bilo nijednog takvog natječaja. Nakon toga, činjenica je, neću reči da smo odustali, međutim tada se jako dugo nisam čuo s mještanima i da li moraju preko mosta ići ili su se motorizirali ili idu okolnom cestom uz područje rijeke Bednje.

Predsjednik zaključuje aktualni sat te poziva zamjenika gradonačelnika Marka Friščića radi davanja na znanje obavijesti u svezi raseljenih osoba iz Ukrajine.

**Obavijest u svezi raseljenih osoba iz Ukrajine – na znanje**

**Marko Friščić:** Prije svega, obraćam vam se kao načelnik Stožera civilne zaštite. Dosta smo popratili u medijima zadnjih dva mjeseca. Kao što znate, u noći s 23. na 24. veljače Ruska federacija započela je sa specijalnom vojnom operacijom u Ukrajini, otvorenom invazijom na Ukrajini. Od tada službeno počinje izbjeglička kriza u jeku koje smo još uvijek. Svim operacijama i aktivnostima u vezi prihvata raseljenih osoba u Hrvatskoj koordinira sustav Civilne zaštite. Tu moram reči, generalno na državnoj razini je to dosta brzo i kvalitetno odrađeno koliko god je možda kasnije bilo nekakvih poteškoća u primjeni određenih odluka, ali već 24., dakle niti dvadeset četiri sata od početka invazije, u večernjim satima dobili smo od područnog ureda Civilna zaštite, dakle svi JLS-ovi na području županije, obavijest da dostavimo podatke o raspoloživim kapacitetima za smještaj za prihvat raseljenih osoba. Istu večer smo to i odradili na razini Stožera civilne zaštite Grada Ivanca. Već idući dan, dakle u petak ujutro, odradili smo hitnu sjednicu Stožera civilne zaštite na kojoj smo detaljnije definirali koji smještaji će nam biti prioritetni, izvidjeli uopće u odnosu na plan djelovanja civilne zaštite koje su nam mogućnosti, što još trebamo pribaviti od opreme, podijelili radne zadatke, kontaktirali psihologinju koja nam je odlučila pružiti usluge psihološke pomoći za raseljene osobe, kontaktirali smo nekoliko osoba iz ivanečkog područja koji barataju ukrajinskim i ruskim jezikom, vlasnike privatnih objekata koje smo kategorizirali kao prioritetne smještaje, zatražili smo suglasnost. Isti dan, popodne sam prisustvovao koordinaciji načelnika i gradonačelnika koju je organizirala Varaždinske županija, gdje smo dobili detaljnije informacije. Prva dojava o dolasku na ivanečko područje bila je već u subotu, međutim oni su preusmjereni u prihvatni centar u motel u Zagrebu i ako se ne varam prve raseljene osobe smo prihvatili idući tjedan u petak, nakon što je područni ured Civilne zaštite obavio pregled objekta i odobrio njegovo korištenje. Od tada smo na kompletnom ivanečkom području, i u domu Križnjak u Rajterovoj ulici, u Hotelu Orion, u privatnim smještajima na području grada Ivanca i u župnom dvoru Radovan primili 50-tak raseljenih osoba. Neke su u međuvremenu otišle u druge dijelove Hrvatske, jedan određeni, manji dio se vratio ponovno u Ukrajinu kako se situacija na sjeveru zemlje poboljšala. Vrhunac kapaciteta je bio između 8. i 18. ožujka kada su ukupno 42 osobe bile na ivanečkom području, 30 u domu Križnjak, 8 u župnom dvoru u Radovanu, 2 u privatnom smještaju u Horvatskom i 2 u privatnom smještaju u Ivancu. Trenutno je brojčana situacija nešto manja. Naravno, i radi ovog dijela ljudi koji se vratio u Ukrajinu. Nastavljamo i dalje povremeno primati dojave o novim izbjeglicama. S obzirom da su ljudi došli iz ratom pogođenih područja, a i ovako samo po sebi nije jednostavno kad 30 ljudi koji se međusobno ne poznaju, stavite ih u kolektivni smještaj, dolazi tu do povremenih problema u međuljudskih odnosima. Teško je posložiti grupe ljudi koje međusobno funkcioniraju, a da kasnije i sustav Civilne zaštite i sve ostale službe nemaju s njima određenih poteškoća. Ima određenih preseljenja iz drugih jedinica lokalne samouprave. Za sada stvari solidno funkcioniraju. Od ostalih operativnih snaga i volontera koji su uključeni u čitave sfere aktivnosti do sada nismo dobili nikakvih pritužbi. Dapače, samo pohvale i od raseljenih osoba. One se i same uključuju, sad nedavno u uskršnji sajam koji smo organizirali u Ivancu. Situacija je apsolutno pod kontrolom. Nema nekakvog velikog priljeva kakvog smo očekivali. Hrvatska se opredijelili za prihvat oko 20 tisuća raseljenih osoba, za sada ih je po zadnjim podacima 13 tisuća pristiglih u Hrvatsku. Kako će dalje biti situacija prvenstveno ovisi o razvoju situacije u Ukrajini. Ne znamo trenutno koliko će njih ostati u Hrvatskoj na dulji vremenski periodi, koliko će ih ostati trajno, koliko ćemo ih u konačnici i prihvatiti u čitavom tom razdoblju. Mi smo spremni za prihvat, kapaciteti su nam zadovoljavajući s obzirom na ukupan broj stanovnika u Ivancu. Stalno smo u koordinaciji i sa županijskim stožerom, s područnim uredom civilne zaštite, sa svim ostalim operativnim snagama. Moram za kraj pohvaliti sve ljude koji su bili na bilo koji način uključeni u sve ove akcije, od volontera, Crvenog križa, ostalih pripadnika Stožera civilne zaštite, prevoditelja koji su nam uvijek bili na raspolaganju, psihologa. Svi su se apsolutno volonterski i maksimalnim trudom uključili u čitavu ovu operaciju.

Predsjednik Vijeća zahvaljuje zamjeniku gradonačelnika te s obzirom da nije bilo pitanja vijećnika prelazi na točke utvrđenog dnevnog reda.

**TOČKA 1.**

**Zapisnik s 10. sjednice Gradskog vijeća Grada Ivanca održane**

**20. siječnja 2022. godine**

Na upit predsjednika da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednik Vijeća konstatira da je Zapisnik s 10. sjednice Gradskog vijeća Grada Ivanca održane 20. siječnja 2022. godine, bez primjedaba, jednoglasno s 15 glasova „za“ usvojen.

**TOČKA 2.**

**Zapisnik s 11. sjednice Gradskog vijeća Grada Ivanca održane**

**31. siječnja 2022. godine**

Na upit predsjednika da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednik Vijeća konstatira da je Zapisnik s 11. sjednice Gradskog vijeća Grada Ivanca održane 31. siječnja 2022. godine, bez primjedaba, jednoglasno s 15 glasova „za“ usvojen.

**TOČKA 3.**

**Zapisnik s 12. sjednice Gradskog vijeća Grada Ivanca održane**

**15. veljače 2022. godine**

Na upit predsjednika da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednik Vijeća konstatira da je Zapisnik 12. sjednice Gradskog vijeća Grada Ivanca održane 15. veljače 2022. godine, bez primjedaba, jednoglasno s 15 glasova „za“ usvojen.

**TOČKA 4.**

**Zapisnik s 13. sjednice Gradskog vijeća Grada Ivanca održane**

**23. veljače 2022. godine**

Na upit predsjednika da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednik Vijeća konstatira da je Zapisnik 13. sjednice Gradskog vijeća Grada Ivanca održane 23. veljače 2022. godine, bez primjedaba, jednoglasno s 15 glasova „za“ usvojen.

**TOČKA 5.**

**Zapisnik s 14. sjednice Gradskog vijeća Grada Ivanca održane**

**17. ožujka 2022. godine**

Na upit predsjednika da li ima primjedaba na Zapisnik, istih nije bilo pa se prelazi na glasovanje.

Nakon provedenog glasanja predsjednik Vijeća konstatira da je Zapisnik 14. sjednice Gradskog vijeća Grada Ivanca održane 17. ožujka 2022. godine, bez primjedaba, jednoglasno s 15 glasova „za“ usvojen.

**TOČKA 6.**

**Izvješće o financijskom poslovanju Dječjeg vrtića „Ivančice“ Ivanec**

**za razdoblje 01.01. – 31.12.2021. godine**

Uvodno obrazloženje podnijela je Milena Golubić – ravnateljica Dječjeg vrtića „Ivančice“ Ivanec: U materijalima je sve opširno napisano. Poslovali smo s pozitivnim predznakom. Zadovoljni smo, napravili smo neke uštede, tako da možemo sredstva koja smo uštedjeli prenijeti za redovno poslovanje u 2022. godini.

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješće o financijskom poslovanju Dječjeg vrtića „Ivančice“ Ivanec za razdoblje 01.01. – 31.12.2021. godine.

**TOČKA 7.**

**Izvješće o financijskom poslovanju i radu Gradske knjižnice i čitaonice**

**„Gustav Krklec“ Ivanec za razdoblje 01.01. – 31.12.2021. godine**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješće o financijskom poslovanju i radu Gradske knjižnice i čitaonice „Gustav Krklec“ Ivanec za razdoblje 01.01. – 31.12.2021. godine.

Dalibor Patekar: Prelazimo na točku 8. i 9. utvrđenog dnevnog reda objedinjene rasprave, dok će se glasovati pojedinačno po točkama.

**TOČKA 8.**

**Godišnji izvještaj o izvršenju Proračuna Grada Ivanca za 2021. godinu**

1. **Izvješće o izvršenju Programa održavanja komunalne infrastrukture**

**za 2021. godinu**

1. **Izvješće o izvršenju Programa građenja objekata i uređaja komunalne infrastrukture za 2021. godinu**
2. **Izvješće o realizaciji Programa javnih potreba u kulturi Grada Ivanca za 2021. godinu**
3. **Izvješće o realizaciji Programa javnih potreba u području socijalne skrbi u Gradu Ivancu u 2021. godini**
4. **Izvješće o realizaciji Programa javnih potreba u sportu Grada Ivanca za 2021. godinu**

Uvodno obrazloženje podnio je gradonačelnik **Milorad Batinić:** Prijedlog Godišnjeg izvještaja o izvršenju proračuna zajedno s Odlukom o raspodjeli rezultata poslovanja praksa je svake godine, zakonska obveza. Prošle smo godine imali tri rebalansa proračuna, naravno zadnji je bio kao i obično tehnički rebalans da se stvari poslaguju. Poslovanje nije bio jednostavno u toj godini, za podsjetiti, Grad Ivanec se kreditno zadužio za realizaciju određenih projekata. Što se tiče izvršenja, mislim da s obzirom na okolnosti i uvjete poslovanja, možemo biti zadovoljni. U naturalnom dijelu, najveći dio toga je izvršen, u financijskom također, čak više nego što je bilo planirano. Svjesni smo druge polovice godine što se desilo i s natječajima i s određenim projektima gdje smo morali ponavljati natječaje. Što se tiče samih prihoda, još bih samo spomenuo, uspoređujući pred covid godinu 2019., mi smo u 2021. još uvijek bili oko 3,7 milijuna kuna manji u prihodima, nego što je to bilo 2019. pred corona godinom. Uspoređujemo porez i prirez i fiskalno izravnanje. Plan za 2022. dolazimo do, naravno ukoliko bude realizirana prema svim parametrima realizacije bi trebala biti, dolazimo do nulte 2019. godine što se tiče naših prihoda koji su bili. Materijali su vrlo sadržaji, iscrpni.

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Dalibor Patekar: Napominjem da se o točki Godišnjeg izvršenja Proračuna grada Ivanca za 2021. godinu glasuje zajedno s pripadajućim izvješćima o izvršenju, odnosno realizaciju Programa koji su sastavni dio navedene točke.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet Godišnji izvještaj o izvršenju Proračuna Grada Ivanca za 2021. godinu, KLASA: 400-02/22-01/03, URBROJ: 2186/12-04/16-22-8, koji je u prilogu ovog Zapisnika i njegov je sastavni dio.

**a)**

**Z A K L J U Č A K**

**o prihvaćanju Izvješća o izvršenju**

**Programa održavanja komunalne infrastrukture za 2021. godinu**

I.

Gradsko vijeće Grada Ivanca prihvaća Izvješće o izvršenju Programa održavanja komunalne infrastrukture za 2021. godinu

II.

Izvješće o izvršenju Programa održavanja komunalne infrastrukture za 2021. godinu čini sastavni dio ovog Zaključka.

III.

Zaključak i Izvješće objavljuju se u Službenom vjesniku Varaždinske županije.

**IZVJEŠĆE O IZVRŠENJU PROGRAMA**

**ODRŽAVANJA KOMUNALNE INFRASTRUKTURE ZA 2021. GODINU**

**1. UVOD**

Na temelju članka 72. stavka 1. Zakona o komunalnom gospodarstvu („Narodne novine“ br. 68/18, 110/18, 32/20), Gradsko vijeće Grada Ivanca donijelo je Program održavanja komunalne infrastrukture za 2021. godinu na 42. sjednici Gradskog vijeća Grada Ivanca održanoj 18. prosinca 2020. godine, 1. Izmjene i dopune na 46. sjednici održanoj 15. ožujka 2021. godine, 2. Izmjene i dopune na 3. sjednici održanoj 16. srpnja 2021. godine, te 3. Izmjene i dopune na 9. sjednici održanoj 16. prosinca 2021. godine.

Programom je utvrđeno održavanje komunalne infrastrukture na području Grada Ivanca za 2021. godinu, u skladu s predvidivim sredstvima i izvorima financiranja određeni su poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti, na održavanja nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje igrališta, igrališta za djecu i opreme, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete, prigodno uređenje Grada, održavanje cesta i javnih površina u gospodarskim zonama, te čišćenje potoka i kanala.

Sredstva za ostvarivanje Programa održavanja komunalne infrastrukture u 2021. godini planirana su u iznosu od **4.710.237,50** kuna**,** a realizirana su u iznosu od **4.373.924,11** kuna, sa strukturom prihoda iz sljedećih izvora:

|  |  |  |  |  |
| --- | --- | --- | --- | --- |
| **Prihodi** | | **Planirano za 2021.** | | **Realizirano u 2021.** |
| - komunalna naknada | | 3.524.562,38 kuna | | 3.301.544,40 kuna |
| - šumski doprinos | | 38.956,11 kuna | | 38.956,11 kuna |
| * sanacija štete na javnim površinama | | 35.000,00 kuna | | 30.000,00 kuna |
| * prihodi od poreza | | 730.481,51 kuna | | 723.594,13 kuna |
| * prihodi od pomoći-fiskalno izravnanje | | 381.237,50 kuna | | 279.829,47 kuna |
|  | |  | | |

Sukladno članku 74. stavku 1. navedenog Zakona, u nastavku se daje financijski prikaz realizacije Programa održavanja komunalne infrastrukture za 2021. godinu.

**2. REALIZACIJA PROGRAMA**

**2.1. ODRŽAVANJE NERAZVRSTANIH CESTA**

Troškovi održavanja nerazvrstanih cesta procijenjeni su u iznosu od 1.381.375,00 kuna, a realizirani su u iznosu od 1.334.522,26 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Šljunčanje nerazvrstanih cesta, strojno planiranje | 290.000,00 | 288.425,00 |
| 2. | Čišćenje odvodnih jaraka, iskop zemljanog materijala sa izradom pokosa | 175.000,00 | 174.256,26 |
| 3. | Sanacija oštećenog asfalta sa zamjenom tampona, krpanje udarnih rupa nerazvrst. cesta, izrada muldi | 100.000,00 | 89.062,50 |
| 4. | Čišćenje nerazvrstanih cesta od nanosa otpada i mulja poslije većih kiša | 50.000,00 | 36.160,00 |
| 5. | Popravak ograda i rubnjaka uz nerazvrstane ceste | 35.000,00 | 31.675,00 |
| 6. | Košnja bankina i uklanjanje raslinja uz nerazvrstane ceste u naseljima | 75.000,00 | 69.192,13 |
| 7. | Popravak vertikalne i horizontalne signalizacije | 110.000,00 | 105.150,13 |
| 8. | Sanacija manjih klizišta | 70.000,00 | 64.226,25 |
| 9. | Zimska služba | 476.375,00 | 476.375,00 |
| **U K U P N O:** | | **1.381.375,00** | **1.334.522,27** |
| **Obrazloženje izvršenja:** realizacijaradova na održavanju nerazvrstanih cesta umanjena je u odnosu na planirana sredstva, a sve prema potrebama i ispostavljenim računima. Šljunčanje nerazvrstanih cesta sa strojnim planiranjem izvršeno je u količini od 2064 t. Iskop i čišćenje odvodnih jaraka izvršeno je u dužini od 6910 m. Sanacija oštećenog asfalta, odnosno krpanje udarnih rupa nerazvrstanih cesta izvršeno je prema potrebama, odnosno prioritetima. Zbog kišnih oborina tijekom godine bilo je potrebno izvršiti radove na sanaciji i čišćenju nerazvrstanih cesta od nanosa otpada i mulja. Radovi na popravku ograde uz nerazvrstane ceste izvršeni su u ulici Vladimira Nazora u Ivancu na k.č.br. 488/1 k.o. Ivanec, a radovi na popravku rubnjaka izvršeni su u naseljima Salinovec i Ivanec (ulica Kozjak i ulica S. Vukovića). Košnja bankina uz nerazvrstane ceste u naseljima realizirana je po potrebi i to u svibnju, srpnju i rujnu u ukupnoj dužini od 100290 m. U sklopu redovnog održavanja vertikalne signalizacije izvršena je nabava i postava 3 komada prometnih zrcala, te su izvršeni radovi na iscrtavanju horizontalne signalizacije. Sanacija manjih klizišta izvršena je na klizištu nerazvrstane ceste NC 2-336 u Prigorcu i na klizištu u Knapiću (Skradnjak) na NC 2-155. Radovi na zimskoj službi bili su u skladu sa vremenskim uvjetima i podnesenim nalozima izvršenih radova tvrtke Ivkom d.d. Ivanec. | | | |

**2.2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Troškovi održavanja javnih površina na kojima nije dopušten promet motornih vozila procijenjeni su u iznosu od 60.750,00 kuna, a realizirani su u iznosu od 46.225,00 kuna..

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Održavanje i uređenje nogostupa i sličnih javno-prometnih površina | 60.750,00 | 46.225,00 |
| **U K U P N O:** | | **60.750,00** | **46.225,00** |
| **Obrazloženje izvršenja:** realizacija radovana održavanju javnih površina na kojima nije dopušten promet motornih vozila umanjena je u odnosu na planirana sredstva, a sve prema potrebama i ispostavljenim računima. Izvršeni su sljedeći radovi: Nabava i montaža ogradnih stupića u centralnom parku u Ivancu u iznosu od 24.500,00 kuna; uređenje i montaža zaštitne ograde na nogostupu u ulici Ak.M.Maleza u Ivancu u iznosu od 1.312,00 kuna; zamjena ogradnih stupića u ulici Dr.Đ.Arnolda u Ivancu u iznosu od 1.850,00 kuna; zamjena vrata s pletivom u parku kod osnovne škole u Ivancu u iznosu od 6.000,00 kuna; zamjena ograde u centralnom parku u Ivancu u iznosu od 9.750,00 kuna; sanacija i zaštita ograde na pružnom prijelazu u ulici V. Nazora u Ivancu u iznosu od 2.812,50 kuna. | | | |

**2.3. ODRŽAVANJE GRAĐEVINA JAVNE ODVODNJE OBORINSKIH VODA**

Troškovi održavanja građevina javne odvodnje oborinskih voda procijenjeni su u iznosu od 145.000,00 kuna, a realizirani su u iznosu od 119.086,88 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Održavanje i čišćenje slivnika, kanalskih rešetki, cijevi, propusta, otvorenih i zatvorenih kanala, šahtova, rigola, kanalica | 145.000,00 | 119.086,88 |
| **U K U P N O:** | | **145.000,00** | **119.086,88** |
| **Obrazloženje izvršenja:** realizacijaradova na održavanju građevina javne odvodnje oborinskih voda umanjena je u odnosu na planirana sredstva, a sve prema potrebama i ispostavljenim računima. Izvršeni su sljedeći radovi: zamjena betonskih cijevi u odvodnom jarku u ulici Biškupovec u Margečanu u iznosu od 2.101,88 kuna; čišćenje kanala oborinske odvodnje u Ivancu (Matačina), Bedencu i Kaniži u iznosu od 77.952,50 kuna; čišćenje kanala kod sportskog i dječjeg igrališta u Radovanu u iznosu od 4.500, kuna; uređenje odvodnje postavom rubnjaka u Vinogradskoj ulici u Ivancu u iznosu od 21.500,00 kuna; zamjena cijevi na kanalu u Cerju Tužnom u iznosu od 3.157,50 kuna; zamjena propusta na NC2-299 u Lovrečanu u iznosu od 3.250,00 kuna; zamjena propusta na NC 2-244 u Lukavcu u iznosu od 4.750,00 kuna; zamjena propusta na NC 2-193 u Vitešincu u iznosu od 1.875,00 kuna. | | | |

**2.4. ODRŽAVANJE JAVNIH ZELENIH POVRŠINA**

Troškovi održavanja javnih zelenih površina procijenjeni su u iznosu od 1.135.843,75 kuna, a realizirani su u iznosu od 1.087.572,70 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Čišćenje i održavanje travnatih površina | 354.000,00 | 334.859,09 |
| 2. | Održavanje ukrasnog i ostalog grmlja | 28.000,00 | 27.602,27 |
| 3. | Održavanje živih ograda | 27.000,00 | 25.616,55 |
| 4. | Uređivanje drveća | 175.218,75 | 167.251,03 |
| 5. | Održavanje cvjetnih gredica i visećih žardinjera | 140.000,00 | 139.427,10 |
| 6. | Održavanje staza i parkovnih elemenata | 8.750,00 | 7.337,19 |
| 7. | Sadnja trajnog raslinja | 39.875,00 | 39.875,00 |
| 8. | Održavanje javnih zelenih površina malčiranjem | 163.000,00 | 149.628,74 |
| 9. | Održavanje zelenih površina dječjih igrališta na području Grada Ivanca | 200.000,00 | 195.975,73 |
| **U K U P N O:** | | **1.135.843,75** | **1.087.572,70** |
| **Obrazloženje izvršenja:** realizacijaradova načišćenju i održavanju javnih površina i radovi na uređenju Grada Ivanca umanjena je u odnosu na planirana sredstva. Osim uobičajenih radova, a prema Programu izvršeni su sljedeći radovi: orezivanje i reduciranje krošnji stabala od strane tvrtke Cedrus Forest u naselju Ivanec u iznosu od 128.137,50 kuna; održavanje i orezivanje stabala od strane tvrtke Cedrus Forest u naselju Ivanec u iznosu od 23.008,50 kuna; zamjena i sadnja stabala od strane tvrtke Zeleni ured d.o.o. u naselju Ivanec u iznosu od 8.000,00 kuna; uklanjanje starih i sadnja novih stabala u ulici I.G.Kovačića u Ivancu u iznosu od 31.875,00 kuna; radovi na malčiranju korovišta izvršeni su na zemljištima u vlasništvu Grada Ivanca u površini od 232.119,00 m². | | | |

**2.5. ODRŽAVANJE IGRALIŠTA, IGRALIŠTA ZA DJECU I OPREME**

Troškovi održavanja igrališta, igrališta za djecu i opreme procijenjeni su u iznosu od 100.000,00 kuna, a realizirani su u iznosu od 73.437,50 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Održavanje igrališta, igrališta za djecu i opreme | 100.000,00 | 73.437,50 |
| **U K U P N O:** | | **100.000,00** | **73.437,50** |
| **Obrazloženje izvršenja:** realizacija radova naodržavanju igrališta, igrališta za djecu i opreme umanjena je u odnosu na planirana sredstva, a sve prema potrebama i ispostavljenim računima. Izvršeni su radovi na popravku opreme na dječjim i sportskim igralištima. | | | |

**2.6. ODRŽAVANJE GRAĐEVINA, UREĐAJA I PREDMETA JAVNE NAMJENE**

Troškovi održavanja građevina, uređaja i predmeta javne namjene procijenjeni su u iznosu od 55.000,00 kuna, a realizirani su u iznosu od 30.403,93 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Održavanje i čišćenje spomenika i spomen-obilježja | 25.000,00 | 12.091,43 |
| 2. | Održavanje i čišćenje autobusnih nadstrešnica, pozdravnih tabli na ulazima u grad, oglasnih ploča, panoa sadržaja turističke namjene, ograda i drugih građevina, uređaja i predmeta javne namjene | 30.000,00 | 18.312,50 |
| **U K U P N O:** | | **55.000,00** | **30.403,93** |
| **Obrazloženje izvršenja:** realizacija radova naodržavanju građevina, uređaja i predmeta javne namjene u okviru su planiranih sredstava, odnosno realizirani su prema ispostavljenim računima. | | | |

**2.7. ODRŽAVANJE GROBLJA**

Troškovi održavanja groblja u Ivancu, Prigorcu, Margečanu i Radovanu procijenjeni su u iznosu od 5.625,00 kuna, a realizirani su u iznosu od 5.625,00 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Groblja u Ivancu, Prigorcu, Margečanu i Radovanu | 5.625,00 | 5.625,00 |
| **U K U P N O:** | | **5.625,00** | **5.625,00** |
| **Obrazloženje izvršenja:** radovi na održavanju groblja u Ivancu, Prigorcu, Margečanu i Radovanu u okviru su planiranih sredstava, a realizirana je izrada stepenica na groblju u Prigorcu u iznosu od 5.625,00 kuna. | | | |

**2.8. ODRŽAVANJE ČISTOĆE JAVNIH POVRŠINA**

Troškovi održavanja čistoće javnih površina procijenjeni su u iznosu od 97.000,00 kuna, a realizirani su u iznosu od 96.782,17 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Čišćenje javno-prometnih površina I. gradske zone | 9.000,00 | 9.000,00 |
| 2. | Čišćenje javno-prometnih površina II. gradske zone | 23.000,00 | 22.903,60 |
| 3. | Čišćenje javno-prometnih površina III. gradske zone | 9.000,00 | 8.990,57 |
| 4. | Čišćenje javno-prometnih površina u vanjskim naseljima | 25.000,00 | 24.938,00 |
| 5. | Pražnjenje i čišćenje košarica za smeće | 31.000,00 | 30.950,00 |
| **U K U P N O:** | | **97.000,00** | **96.782,17** |
| **Obrazloženje izvršenja:** realizacijaradova naodržavanju čistoće javnih površina u okviru je planiranih sredstava, a sve prema ispostavljenim računima | | | |

**2.9. JAVNA RASVJETA**

Troškovi javne rasvjete procijenjeni su u iznosu od 1.360.000,00 kuna, a realizirani su u iznosu od 1.247.756,36 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Održavanje javne rasvjete | 260.000,00 | 237.043,39 |
| 2. | Potrošnja električne energije za javnu rasvjetu | 1.100.000,00 | 1.010.712,97 |
| **U K U P N O:** | | **1.360.000,00** | **1.247.756,36** |
| **Obrazloženje izvršenja:** radovi na popravku javne rasvjete u okviru su planiranih sredstava, odnosno realizirani su prema ispostavljenim računima za naručeni popravak javne rasvjete. Potrošnja električne energije za javnu rasvjetu je u okviru planiranih sredstava, odnosno prema ispostavljenim računima. | | | |

**2.10. PRIGODNO UREĐENJE GRADA**

Troškovi prigodnog uređenja Grada procijenjeni su u iznosu od 217.737,50 kuna, a realizirani su u iznosu od 194.291,65 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Božićno i novogodišnje uređenje Grada | 217.737,50 | 194.291,65 |
| **U K U P N O:** | | **217.737,50** | **194.291,65** |
| **Obrazloženje izvršenja:** radovi na božićnom i novogodišnjem uređenju grada izvršeni su u okviru planiranih sredstava. Osim uobičajenih radova sukladno ugovoru izvršeni su radovi na nabavci i montaži ukrasa u ulici E. Kumičića u Ivancu u iznosu od 47.470,00 kuna, te radovi na nabavci i montaži ukrasa i ostalog materijala u centralnom parku na Trgu hrvatskih ivanovaca u Ivancu za potrebe manifestacije Advent u Planinarskom gradu u iznosu od 56.334,15 kuna. | | | |

**2.11. ODRŽAVANJE CESTA I JAVNIH POVRŠINA U GOSPODARSKIM ZONAMA**

Troškovi održavanja cesta i javnih površina u gospodarskim zonama procijenjeni su u iznosu od 50.000,00 kuna, a realizirani su u iznosu od 36.314,40 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 20201 godini** |
| 1. | Održavanje cesta i javnih površina u gospodarskim zonama | 50.000,00 | 36.314,40 |
| **U K U P N O:** | | **50.000,00** | **36.314,40** |
| **Obrazloženje izvršenja:** radovi na održavanju cesta i javnih površina u gospodarskim zonama izvršeni su u okviru planiranih sredstava, te su u skladu s ispostavljenim računima. | | | |

**2.12. ČIŠĆENJE POTOKA I KANALA**

Troškovi čišćenja potoka i kanala procijenjeni su u iznosu od 101.906,25 kuna, a realizirani su u iznosu od 101.906,25 kuna.

|  |  |  |  |
| --- | --- | --- | --- |
| **Redni broj** | **Opis poslova** | **Planirano za 2021. godinu** | **Realizirano u 2021. godini** |
| 1. | Čišćenje potoka i kanala | 101.906,25 | 101.906,25 |
| **U K U P N O:** | | **101.906,25** | **101.906,25** |
| **Obrazloženje izvršenja:** radovi na čišćenju potoka i kanala izvršeni su u okviru planiranih sredstava. Izvršeni su radovi na čišćenju korita potoka Bistrice u Ivancu u duljini od 755 metara od ulice Ak. M. Maleza 22 do R. Rajtera 109, i sanacija betonskog temelja i ploče na potoku Bistrica u ulici Bistrica u Ivancu, u ukupnom iznosu od 101.906,25 kuna. | | | |

|  |  |  |
| --- | --- | --- |
| **S V E U K U P N O:** | **4.710.237,50** | **4.373.924,11** |

Iz prikaza planiranih i utrošenih sredstava vidljivo je da je od planiranih 4.710.237,50 kuna za Program održavanja komunalne infrastrukture u 2021. godini utrošeno 4.373.924,11 kuna, te da realizacija Programa iznosi 91,77 %. Odstupanja od Programa pobliže su naznačena po pojedinim djelatnostima.

**b)**

**Z A K L J U Č A K**

**o prihvaćanju Izvješća o izvršenju**

**Programa građenja objekata i uređaja komunalne infrastrukture z**

**a 2021. godinu**

I.

Gradsko vijeće Grada Ivanca prihvaća Izvješće o izvršenju Programa građenja objekata i uređaja komunalne infrastrukture za 2021. godinu

II.

Izvješće o izvršenju Programa građenja objekata i uređaja komunalne infrastrukture za 2021. godinu čini sastavni dio ovog Zaključka.

III.

Zaključak i Izvješće objavljuju se u Službenom vjesniku Varaždinske županije.

**IZVJEŠĆE O IZVRŠENJU**

**PROGRAMA GRAĐENJA OBJEKATA I UREĐAJA**

**KOMUNALNE INFRASTRUKTURE ZA 2021. GODINU**

**1. UVOD**

Sukladno odredbi članka 67. stavka 1. Zakona o komunalnom gospodarstvu („Narodne novine“ br. 68/18, 110/18, 32/20) Program građenja objekata i uređaja komunalne infrastrukture na području Grada Ivanca za 2021. godinu donesen je na 42. sjednici Gradskog vijeća održanoj 18. prosinca 2020. godine, I. Izmjene i dopune na 46. sjednici održanoj 15. ožujka 2021. godine, II. Izmjene i dopune na 3. sjednici održanoj 16. srpnja 2021. godine, III. Izmjene i dopune na 9. sjednici održanoj 16. prosinca 2021. godine.

Sukladno članku 71. navedenog Zakona, u nastavku se daje financijski prikaz realizacije Programa građenja objekata i uređaja komunalne infrastrukture za 2021. godinu.

**2. OSTVARENJE PROGRAMA GRAĐENJA OBJEKATA I UREĐAJA KOMUNALNE INFRASTRUKTURE**

1. **JAVNE POVRŠINE**

Troškovi građenja javnih površina u 2021. godini planirani su u iznosu od **3.247,000,00** kuna, a realizirani su u iznosu od **2.242.282,77** kuna.

|  |  |  |  |
| --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Planirano za 2021. godinu** | **Izvršeno u 2021. godini** |
| **JAVNE POVRŠINE** | | **3.247.000,00** | **2.242.282,77** |
| **1. GRADNJA I UREĐENJE DJEČJIH IGRALIŠTA** | | **93.000,00** | **92.725,00** |
| toč. 1. | 1. Uređenje dječjih igrališta na području Grada Ivanca | **93.000,00** | **92.725,00** |
| 1.1. Gradnja | 0,00 | 0,00 |
| 1.2. Oprema | 93.000,00 | 92.725,00 |
| **2. GRADNJA I UREĐENJE TRGOVA I PARKOVA** | | **2.592.000,00** | **1.824.619,52** |
| toč. 2. | 2.1. Glavni gradski park | **505.000,00** | **501.731,34** |
| 2.1.1. Uređenje | 485.000,00 | 481.731,34 |
| 2.1.2. Očuvanje genoma ivanečke lipe - kloniranje | 20.000,00 | 20.000,00 |
| toč. 2. | 2.2. Glavni gradski trg | **955.000,00** | **198.475,63** |
| 2.2.1. Otkup zemljišta | 750.000,00 | 0,00 |
| 2.2.2. Projektna dokumentacija i pripremni radovi | 205.000,00 | 198.475,63 |
| toč. 2. | 2.3. Biciklistički poligon u Ivancu | **32.000,00** | **31.250,00** |
| 2.3.1. Uređenje | 0,00 | 0,00 |
| 2.3.2. Projektna dokumentacija – glavni projekt | 32.000,00 | 31.250,00 |
| toč. 2. | 2.4. Trg u Margečanu | **1.100.000,00** | **1.093.162,55** |
| 2.4.1. Gradnja | 1.075.000,00 | 1.069.037,55 |
| 2.4.2. Nadzor | 25.000,00 | 24.125,00 |
| **3. GRADNJA I UREĐENJE GROBLJA** | | **532.000,00** | **324.938,25** |
| toč. 1. | 3.1. Gradnja i uređenje groblja – Ivanec | **477.000,00** | **272.078,30** |
| 3.1.1. Gradnja i projekti | 177.000,00 | 16.250,00 |
| 3.1.2. Otkup zemljišta | 300.000,00 | 255.828,30 |
| toč. 1. | 3.2. Gradnja i uređenje groblja – Radovan, Margečan | **0,00** | **0,00** |
| 3.2.1. Gradnja | 0,00 | 0,00 |
| toč. 1. | 3.3. Gradnja groblja – grobnice i okviri | **55.000,00** | **52.859,95** |
| 3.3.1. Gradnja | 55.000,00 | 52.859,95 |
| **4. GRADNJA I UREĐENJE TRŽNICE** | | **30.000,00** | **0,00** |
| toč. 2. | 4.1. Gradnja i uređenje tržnice – projektna dokumentacija | 30.000,00 | 0,00 |
| ***Obrazloženje izvršenja:***  *Stavka uređenja glavnog gradskog parka realizirana je samo u dijelu pripremnih radova i izrade projektne dokumentacije – glavnog projekta, dok otkup zemljišta nije realiziran jer je stranka pokrenula upravni spor protiv lokacijske dozvole, te će se isto moći riješiti po okončanju spora.*  *Stavka gradnja i projekti na groblju Ivanec realizirana je samo u dijelu izrade projektne dokumentacije, jer zbog duljeg ishođenja posebnih uvjeta od nadležnih javno pravnih tijela nije bilo moguće dovršiti projektnu dokumentaciju, te će se ista dovršiti tijekom 2022. godine.*  *Stavka izrade projektne dokumentacije za uređenje tržnice nije realizirana jer vlasnici autobusnog kolodvora nisu dostavili prijedlog planiranih zahvata na uređenu površine autobusnog kolodvora, te nije bilo elemenata za izradu projektne dokumentacije uređenja tržnice, kojom bi se kvalitetno planirao ovaj veliki kompleks.*  *Ostale stavke su realizirane u okviru planiranih sredstava i ispostavljenih računa.* | | | |

1. **PROMETNICE I PROMETNE POVRŠINE**

Troškovi građenja prometnica i prometnih površina u 2021. godini planirani su u iznosu od **8.202.000,00** kuna, a realizirani su u iznosu od **5.952.266,66** kuna.

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Planirano za 2021. godinu** | **Izvršeno u 2021. godini** | |
| **PROMETNICE I PROMETNE POVRŠINE** | | **8.202.000,00** | **5.952.266,66** | |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | | **6.120.000,00** | **3.877.232,48** | |
| toč. 2. | 1.1. Uređenje lokalnih cesta | **500.000,00** | **492.959,07** | |
| 1.1.1. Kapitalna donacija ŽUC-u | 122.500,00 | 122.393,74 | |
| 1.1.2. Gradnja – (odvodnja i parkiralište uz ŽC 2105 - groblje Margečan) | 361.000,00 | 354.065,33 | |
| 1.1.3. Projektna dokumentacija | 12.250,00 | 12.250,00 | |
| 1.1.4. Nadzor | 4.250,00 | 4.250,00 | |
| toč. 2. | 1.2. Sanacija klizišta uz nerazvrstane ceste | **558.000,00** | **546.788,29** | |
| 1.2.1. Projektna dokumentacija | 43.000,00 | 42.125,00 | |
| 1.2.2. Gradnja (Knapić/Skradnjak) | 495.000,00 | 485.913,29 | |
| 1.2.3. Nadzor | 20.000,00 | 18.750,00 | |
| toč. 4. | 1.3. Proširenje ul. A. Cesarca u Ivancu | **235.000,00** | **152.309,57** | |
| 1.3.1. Projektna dokumentacija | 35.000,00 | 35.000,00 | |
| 1.3.2. Otkup zemljišta | 200.000,00 | 117.309,57 | |
| toč. 4. | 1.4. Uređenje ul. L. Šabana – parkiralište | **133.000,00** | **131.916,55** | |
| 1.4.1. Gradnja | 121.000,00 | 120.416,55 | |
| 1.4.2. Projektna dokumentacija | 9.000,00 | 8.500,00 | |
| 1.4.3. Nadzor | 3.000,00 | 3.000,00 | |
| toč. 4. | 1.5. Uređenje ul. A. Georgijevića | **136.000,00** | **135.882,66** | |
| 1.5.1 Rekonstrukcija (proširenje prometnice) | 136.000,00 | 135.882,66 | |
| toč. 2. | 1.6. Produžetak ulice M. Hrga u Ivancu | **120.000,00** | **0,00** | |
| 1.6.1.Otkup zemljišta | 120.000,00 | 0,00 | |
| toč. 1. | 1.7. Nova prometnica u zoni u Ivanečkom Naselju | **0,00** | **0,00** | |
| 1.7.1.Projektna dokumentacija | 0,00 | 0,00 | |
| toč. 1. | 1.8. Prometnice u Industrijskoj zoni Ivanec | **56.000,00** | **56.000,00** | |
| 1.8.1.Projektna dokumentacija | 56.000,00 | 56.000,00 | |
| toč. 6. | 1.9. Strategija modernizacije nerazvrstanih cesta | **0,00** | **0,00** | |
| 1.9.1. Projektna dokumentacija | 0,00 | 0,00 | |
| toč. 2. | 1.10. Uređenje prijelaza na potoku Željeznica | **43.000,00** | **42.275,00** | |
| 1.10.1. Projektna dokumentacija | 43.000,00 | 42.275,00 | |
| 1.10.2. Gradnja – kapitalna donacija | 0,00 | 0,00 | |
| toč. 2. | 1.11. Rekonstrukcija raskrižja DC-35 – ul. A. Mihanovića | **0,00** | **0,00** | |
| 1.11.1. Projektna dokumentacija | 0,00 | 0,00 | |
| toč. 6. | 1.12. Evidentiranje nerazvrstanih cesta | **70.000,00** | **40.861,25** | |
| 1.12.1. Geodetski elaborat | 70.000,00 | 40.861,25 | |
| toč. 4. | 1.13. Rekonstrukcija ulice E. Kumičića 440 m' | **1.431.000,00** | **1.402.625,39** | |
| 1.13.1. Gradnja | 1.420.000,00 | 1.392.222,07 | |
| 1.13.2. Nadzor | 11.000,00 | 10.403,32 | |
| toč. 2. | 1.14. Proširenje LC 25115 u Ivanečkom Vrhovcu | **20.000,00** | **16.393,14** | |
| 1.14.1. Otkup zemljišta | 20.000,00 | 16.393,14 | |
| toč. 1. | 1.15. Kolodvorska ulica u Ivancu | **11.000,00** | **10.875,00** | |
| 1.15.1. Projektna dokumentacija - dopuna | 11.000,00 | 10.875,00 | |
| toč. 2. | 1.16. Uređenje prometa i prometne regulacije u zoni Osnovne škole I.G. Sakcinski u Ivancu | **82.000,00** | **81.025,00** | |
| 1.16.1. Gradnja | 82.000,00 | 81.025,00 | |
| toč. 2. | 1.17. Uređenje ul. P. Preradovića u Ivancu | **2.650.000,00** | **767.321,56** | |
| 1.17.1. Gradnja | 2.600.000,00 | 755.446,56 | |
| 1.17.2. Nadzor | 40.000,00 | 3.250,00 | |
| 1.17.3. Troškovnici | 10.000,00 | 8.625,00 | |
| toč. 1. | 1.18. Prometna infrastruktura zone Gmajna u Ivancu | **50.000,00** | **0,00** | |
| 1.18.1. Projektna dokumentacija – idejni projekt (cca 3 km) | 50.000,00 | 0,00 | |
| 1.18.2. Geodetski elaborati–parcelacijski elaborat I.faza 1 km | 0,00 | 0,00 | |
| toč. 2. | 1.19. Odvojak III. ul. P. Preradovića u Ivancu | **25.000,00** | **0,00** | |
| 1.19.1 Projektna dokumentacija | 25.000,00 | 0,00 | |
| **2. MODERNIZACIJA NERAZVRSTANIH CESTA** | | **2.082.000,00** | **2.075.034,18** | |
| toč. 2. | **2.1. Modernizacija nerazvrstanih cesta iz Programa modernizacije** | **1.550.000,00** | **1.543.237,68** | |
| 2.1.1. MO Gačice | 118.000,00 | 117.244,36 | |
| 2.1.2. MO Lukavec | 131.000,00 | 130.511,49 | |
| 2.1.3. MO Stažnjevec | 443.000,00 | 442.864,99 | |
| 2.1.4. MO Punikve | 125.000,00 | 123.051,59 | |
| 2.1.5. MO Iv. Željeznica | 359.000,00 | 358.192,00 | |
| 2.1.6. MO Kaniža | 108.000,00 | 107.924,01 | |
| 2.1.7. MO Osečka | 157.000,00 | 156.317,85 | |
| 2.1.8. MO Radovan | 33.000,00 | 32.379,58 | |
| 2.1.9. MO Škriljevec | 45.000,00 | 44.296,81 | |
| 2.1.10. Nadzor | 24.000,00 | 23.950,00 | |
| 2.1.11. Troškovnici | 7.000,00 | 6.500,00 | |
| toč. 2. | **2.2. Asfaltiranje strmih dionica nerazvrstanih cesta** | **532.000,00** | **531.801,50** | |
| 2.2.1. Gradnja (*Radovan, Bedenec, Iv. Željeznica, Salinovec*) | 527.200,00 | 527.001,50 | |
| 2.2.2. Nadzor | 4.800,00 | 4.800,00 | |
| ***Obrazloženje izvršenja:***  *Stavka proširenja ulice A. Cesarca u Ivancu nije u potpunosti realizirana u dijelu otkupa zemljišta, zbog nemogućnosti mirnog rješavanja imovinsko pravnih odnosa, te će se isto dovršiti tijekom 2022. godine.*  *Stavka uređenja ul. P. Preradovića u Ivancu nije realizirana u cijelosti, zbog nepovoljnih vremenskih uvjeta i usklađivanja sa gradnjom poslovnih i stambenih objekata u zoni izvođenja radova, te će se ista dovršiti tijekom 2022. godine.*  *Ostale stavke su realizirane u okviru planiranih sredstava i ispostavljenih računa.* | | | |

**3. JAVNA RASVJETA**

Troškovi javne rasvjete u 2021. godini planirani su u iznosu od **1.241.000,00** kuna, a realizirani su u iznosu od **950.811,42** kuna.

|  |  |  |  |
| --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Planirano za 2021. godinu** | **Izvršeno u 2021. godini** |
| **JAVNA RASVJETA** | | **1.241.000,00** | **950.811,42** |
| toč. 2. | 1. Elaborat javne rasvjete | **88.000,00** | **87.312,50** |
| 1.1. Projektna dokumentacija | 88.000,00 | 87.312,50 |
| toč. 2. | 2. Dopuna javne rasvjete na području Grada Ivanca | **202.000,00** | **201.188,13** |
| 2.1. Dopuna | 190.000,00 | 189.438,13 |
| 2.2. Projektna dokumentacija | 12.000,00 | 11.750,00 |
| toč. 2. | 3. Javna rasvjeta u E. Kumičića | **278.000,00** | **276.242,93** |
| 3.1. Gradnja | 270.000,00 | 268.742,93 |
| 3.2. Nadzor | 8.000,00 | 7.500,00 |
| toč. 2. | 4. Javna rasvjeta u P. Preradovića | **430.000,00** | **299.869,88** |
| 4.1. Gradnja | 420.000,00 | 293.119,88 |
| 4.2. Nadzor | 10.000,00 | 6.750,00 |
| toč. 2. | 5. Javna rasvjeta trga u Margečanu | **115.000,00** | **4.672,98** |
| 5.1. Gradnja | 110.000,00 | 4.672,98 |
| 5.2. Nadzor | 5.000,00 | 0,00 |
|  | 6. Javna rasvjeta u Ivanečkom Vrhovcu | **128.000,00** | **81.525,00** |
| 6.1. Gradnja | 122.000,00 | 81.525,00 |
| 6.2. Projektna dokumentacija i nadzor | 6.000,00 | 0,00 |
| ***Obrazloženje izvršenja:***  *Stavka javne rasvjete u ul. P. Preradovića realizirana je u manjem obima od planiranog, zbog potrebe usklađivanja radova sa aktivnostima na izgradnji prometne infrastrukture, te će se dovršiti tijekom 2022. godine.*  *Stavke javne rasvjete trga u Margečanu i u Ivanečkom Naselju realizirane su u manjem obimu od planiranih, zbog nemogućnosti nabave elemenata javne rasvjete u planiranim rokovima, što se nije moglo predvidjeti, te će se dovršiti tijekom 2022. godine.*  *Ostale stavke su realizirane u okviru planiranih sredstava i ispostavljenih računa.* | | | |

**4. GRADNJA I UREĐENJE OBJEKATA ZA ODLAGANJE KOMUNALNOG OTPADA**

Troškovi na gradnji i uređenju objekata za odlaganje komunalnog otpada u 2021. godini planirani su u iznosu od **130.000,00** kuna, a realizirani su u iznosu od **142.722,22** kuna.

|  |  |  |  |
| --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Planirano za 2021. godinu** | **Izvršeno u 2021. godini** |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | | **130.000,00** | **142.722,22** |
| toč. 1. | 1. Odlagalište komunalnog otpada «Jerovec» | **110.000,00** | **122.122,60** |
| 1.1.Sanacija i nadzor | 110.000,00 | 122.122,60 |
| toč. 1. | 2. Objekti za gospodarenje otpadom – reciklažno dvorište građevinskog otpada | **0,00** | **0,00** |
| 2.1. Gradnja – kapitalna donacija | 0,00 | 0,00 |
| toč. 1. | 3. Reciklažno dvorište Ivanec | **20.000,00** | **20.599,62** |
| 3.1. Gradnja | 0,00 | 0,00 |
| 3.2. Projektna dokumentacija | 20.000,00 | 20.599,62 |
| ***Obrazloženje izvršenja:***  *Stavka sanacije i nadzora na odlagalištu komunalnog otpada „Jerovec“ realizirana je u iznosu većem od planiranog, zbog troškova češćeg uzimanja uzoraka za monitoring odlagališta i dodatnih troškova na praćenju stanja odlagališta kao što su geodetske snimke i mišljenja projektanta, što nije bilo moguće prethodno planirati.*  *Stavka izrade projektne dokumentacije za reciklažno dvorište realizirana je u nešto većem iznosu od planiranog, zbog dodatnih troškova vodnog doprinosa.* | | | |

**5. OBORINSKA ODVODNJA**

Troškovi na građenju i uređenju objekata za oborinsku odvodnju u 2021. godini planirani su u iznosu od **200.000,00** kuna, a realizirani su u iznosu od **185.137,50** kuna.

|  |  |  |  |
| --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Planirano za 2021. godinu** | **Izvršeno u 2021. godini** |
| **OBORINSKA ODVODNJA** | | **200.000,00** | **185.137,50** |
| toč. 1. | 1. Oborinska odvodnja | **200.000,00** | **185.137,50** |
| 1.1. Gradnja | 200.000,00 | 185.137,50 |
| ***Obrazloženje izvršenja:***  *Stavka su realizirane u okviru planiranih sredstava i ispostavljenih računa.* | | | |

Programom su određene su aktivnosti prema namjenama utvrđene člankom 68. st. 2. Zakona o komunalnom gospodarstvu („Narodne novine“ br. 68/18, 110/18, 32/20), a realizirani su kako slijedi:

|  |  |  |  |
| --- | --- | --- | --- |
| namjena iz čl. 68. st. 2. | **Opis namjene** | **Planirano za 2021. godinu** | **Izvršeno u 2021. godini** |
| toč. 1. | građevine komunalne infrastrukture koje će se graditi radi uređenja neuređenih dijelova građevinskog područja | 1.072.000,00 | 812.397,97 |
| toč.2. | građevine komunalne infrastrukture koje će se graditi u uređenim dijelovima građevinskog područja | 9.945.000,00 | 6.797.227,18 |
| toč. 3. | građevine komunalne infrastrukture koje će se graditi izvan građevinskog područja | 0,00 | 0,00 |
| toč. 4. | postojeće građevine komunalne infrastrukture koje će se rekonstruirati i način rekonstrukcije | 1.935.000,00 | 1.822.734,17 |
| toč. 5. | građevine komunalne infrastrukture koje će se uklanjati | 0,00 |  |
| toč. 6. | ostale aktivnosti | 70.000,00 | 40.861,25 |
| **SVEUKUPNO PROGRAM:** | | **13.020.000,00** | **9.473.220,57** |

Iz prikaza planiranih i utrošenih sredstava vidljivo je da je od planiranih 13.020.000,00 kuna za građenje objekata i uređaja komunalne infrastrukture u 2021. godini utrošeno 9.473.220,57 kuna, te da realizacija Programa iznosi 72,8%.

Odstupanja od Programa pobliže su naznačena po pojedinim djelatnostima odnosno objektima i uređajima komunalne infrastrukture.

Ovo Izvješće objaviti će se u „Službenom vjesniku“ Varaždinske županije.

**c)**

**Z A K L J U Č A K**

Prihvaća se Izvješće o realizaciji Programa javnih potreba u kulturi Grada Ivanca za 2021. godinu.

**d)**

**Z A K L J U Č A K**

Prihvaća se Izvješće o realizaciji Programa javnih potreba u području socijalne skrbi za Grad Ivanec za 2021. godinu.

**e)**

**Z A K L J U Č A K**

Prihvaća se Izvješće o realizaciji Programa javnih potreba u sportu Grada Ivanca za 2021. godinu.

**TOČKA 9.**

**Odluka o raspodjeli rezultata poslovanja po Godišnjem izvještaju o izvršenju Proračuna Grada Ivanca za 2021. godinu**

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijeta

**ODLUKA**

**o raspodjeli rezultata poslovanja po Godišnjem izvještaju o izvršenju Proračuna Grada Ivanca za 2021. godinu**

Članak 1.

Ovom Odlukom prihvaća se ostvareni rezultat poslovanja Grada Ivanca utvrđen u Godišnjem izvještaju o izvršenju Proračuna Grada Ivanca za 2021. godinu, te se raspodijeljuju stanja utvrđena na osnovnim računima skupine 922 Višak/manjak i utvrđuje struktura financijskog rezultata po izvorima financiranja.

Grad Ivanec je tijekom 2021. godine ostvario višak prihoda i primitaka u ukupnom iznosu od 3.131.772,75 kuna, te prenosi višak prihoda iz prethodnih godina u ukupnom iznosu od 4.342.502,88 kuna.

Članak 2.

Utvrđuje se da je na dan 31. prosinca 2021. godine ostvaren:

-višak prihoda poslovanja u iznosu od 9.312.036,29 kuna,

-manjak prihoda od nefinancijske imovine u iznosu od 7.035.372,90 kuna,

-višak primitaka od financijske imovine u iznosu od 5.107.460,00 kuna,

-višak prihoda poslovanja Dječjeg vrtića „Ivančice“ Ivanec u iznosu od 85.002,44 kuna,

-višak prihoda poslovanja Gradske knjižnice i čitaonice „Gustav Krklec“ u iznosu od 5.149,80 kuna.

Članak 3.

Ostvareni višak prihoda poslovanja Grada Ivanca koristiti će se za podmirenje

ostvarenog manjka prihoda od nefinancijske imovine na dan 31.12.2021. godine u iznosu od 3.940.721,46 kuna, a ostvareni višak primitaka od financijske imovine koristiti će se za podmirenje ostvarenog manjak prihoda od nefinancijske imovine na dan 31.12.2021. godine u iznosu od 3.094.651,44 kuna.

Ukupan višak prihoda poslovanja za prijenos u slijedeće razdoblje iznosi 5.371.314,83 kuna te s preostalim viškom primitaka od financijske imovine od 2.012.808,56 kuna čini ukupni višak prihoda i primitaka u iznosu od 7.384.123,39 kuna.

Članak 4.

Ukupno utvrđeni višak prihoda po Godišnjem obračunu za 2021. godinu u svoti od 7.384.123,39 kuna sastoji se od neutrošenih prihoda s osnove:

-prihoda od poreza u iznosu od 2.080.033,51 kuna

-prihoda od fiskalnog izravnanja u iznosu od 2.333.537,24 kuna

-prihoda od pomoći iz vanjskih proračuna u iznosu od 115.434,41 kuna

-naknade za dodjelu grobnog mjesta u iznosu od 84.598,53 kuna

-komunalne naknade u iznosu od 488.694,73 kuna

-doprinosa za šume u iznosu od 8.956,11 kuna

-naknade za korištenje deponije u iznosu od 15.121,23 kuna

-naknade za komunalno opremanje u iznosu od 10.054,87 kuna

-prihoda od prodaje imovine u iznosu od 234.884,20 kuna

-primitaka od zaduživanja u iznosu od 2.012.808,56 kuna.

Ostvareni višak poslovanja proračunskih korisnika, Dječjeg vrtića „Ivančice“ Ivanec i Gradske knjižnice i čitaonice „Gustav Krklec“ sastavni je dio njihovih financijskih izvješća, te će se o rasporedu istih donijeti posebne odluke.

Višak prihoda raspoloživ za korištenje u slijedećem razdoblju iz stavka 1. i 2. ovog članka, sukladno svojoj namjeni, uključiti će se u Izmjene i dopune Proračuna Grada Ivanca za 2022. godinu.

Članak 5.

Ova Odluka stupa na snagu osmog dana od dana objave u “Službenom vjesniku Varaždinske županije”

**TOČKA 10.**

**Izvješće o radu gradonačelnika za razdoblje od 01. srpnja do**

**31. prosinca 2021. godine**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješća o radu gradonačelnika za razdoblje od 01. srpnja do 31. prosinca 2021. godine, KLASA: 024-08/22-01/01, URBROJ: 2186/12-02/32-22-1 od 7. travnja 2022. godine.

**TOČKA 11.**

**Izvješće o izvršenju Plana djelovanja grada Ivanca u području prirodnih nepogoda za 2021. godinu**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješće o izvršenju Plana djelovanja grada Ivanca u području prirodnih nepogoda za 2021. godinu, KLASA: 920-10/22-01/01, URBROJ: 2186/12-04/16-22-1 od 17. ožujka 2022. godine.

**TOČKA 12.**

**Izvješće o poslovanju groblja za 2021. godinu tvrtke Ivkom d.d. Ivanec kao Uprave groblja, za groblja u Ivancu, Prigorcu, Margečanu i Radovanu**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješće o poslovanju groblja za 2021. godinu tvrtke Ivkom d.d. Ivanec kao Uprave groblja, za groblja u Ivancu, Prigorcu, Margečanu i Radovanu.

**TOČKA 13.**

**Izvješće o radu Davatelja javne usluge prikupljanja miješanog komunalnog otpada i biorazgradivog komunalnog otpada za 2021. godinu**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješće o radu Davatelja javne usluge prikupljanja miješanog komunalnog otpada i biorazgradivog komunalnog otpada za 2021. godinu.

**TOČKA 14.**

**II. Izmjene i dopune Proračuna Grada Ivanca za 2022. godinu i projekcije za 2023. i 2024. godinu**

**a) I. Izmjene i dopune Programa održavanja komunalne infrastrukture za 2022. godinu**

**b) I. Izmjene i dopune Programa građenja objekata i uređaja komunalne infrastrukture za 2022. godinu**

**c) I. Izmjene Programa utroška sredstava šumskog doprinosa u 2022. godini**

**d) I. Izmjene Programa javnih potreba u području socijalne skrbi za Grad Ivanec u 2022. godini**

**e) I. Izmjene i dopune Programa javnih potreba u kulturi Grada Ivanca za 2022. godinu**

**f) I. Izmjene i dopune Programa javnih potreba u sportu Grada Ivanca za 2022. godinu**

Uvodno obrazloženje podnio je **Marko Friščić** – zamjenik gradonačelnika: Prije svega treba napomenuti da je ovaj rebalans više tehničkog karaktera. Vidjeli ste po materijalima da nema značajnijih izmjena po programima. Radimo ga iz dva osnovna razloga, to je prijenos proračunskog viška iz protekle godine i usklađenje planiranih rashoda s trenutnom situacijom na tržištu, naročito po pitanju građevinskih usluga i građevinskih materijala. Što se viška tiče, ukupno iznosi nešto malo manje od 7,5 milijuna kuna, u strukturi su tu najveće stavke kreditno zaduženje oko 2 milijuna kuna, fiskalno izravnanje umanjeno za nenamjenske prihode 2 milijuna kuna i porezni i ostali nenamjenski prihodi 2 milijuna kuna. Tu ima nešto viška od Gradske knjižnice i Dječjeg vrtića ukupno oko 90 tisuća kuna, ostale stavke su manje. Treba svakako napomenuti da to nije realni višak, nismo ostvarili nekakvo značajnije povećanje poreznih prihoda, nešto su malo rasli zbog porasta plaća za toliko nam se praktički umanjuje fiskalno izravnanje tako da tu smo uvijek u nekakvom balansu. Neka sredstva koja su bila planirana u prošloj godini nismo ih naprosto stigli utrošiti, tu je uređenje Preradovićeve ulice koje je išlo sporijom dinamikom od planirane. Dobar dio tih sredstva ćemo morati prebaciti u ovu godinu. Uređenje stare škole u Salinovcu koje je započeto prošle godine trebalo je biti završeno prošle godine. Imali smo problema s izvođačem koji je dobio javnu nabavu, morali smo ponavljati čitav postupak, sve skupa je otišlo s početkom radova u kasnu jesen i završetak je ove godine. Radovi na uređenju svlačionice klupskih prostora u Salinovcu prelazi u ovu godinu, Cesarčeva ulica bila je u planu prošle godine, zastala je čitava stvar zbog imovinskopravnih odnosa. Dakle, uglavnom, prenosimo višak koji nismo stigli utrošiti i nadamo se da ćemo ga uspjeti ove godine utrošiti. Što se programa tiče neću ulaziti u čitav proračun da ne duljim previše, samo u stavke u kojima ima određenih izmjena. U Upravnom odjelu za poslove gradonačelnika imamo uglavnom povećanje zbog povećanja tržišnih cijena, na stavci Ivanečke novine nekakvo malo povećanje zbog povećanih troškova tiska, papira. Imali smo prijenos sjednica Gradskog vijeća uživo to nam je bitno zbog bolje transparentnosti i odnosa prema građanima koji trebaju sve ovo čuti i pratiti uživo. Web stranicu ćemo morati određenim dodacima dograditi, to nam je i zakonska obveza i isto pitanje transparentnosti, određene stavke na web stranici moramo pojačati. Iz Upravnog odjela za lokalnu samoupravu imamo još nešto radova za obaviti i za naplatiti u Staroj školi u Salinovec, nogometni teren Salinovec i prostorije Udruge Sunce gdje su sada završeni radovi na uređenju prostora, tu smo imali 90 tisuća kuna vanjske pomoći od Ministarstva branitelja, ostalo su gradska sredstva, a nešto malo i Grad Lepoglava sufinancira. Uređenje klupskih prostorija i svlačionica za NK Ivančicu, tu planiramo 900 tisuća gradskih sredstava i 1 milijun kuna iz Ministarstva sporta. Još uvijek nemamo rezultate tog natječaja. Centar za posjetitelje cca 900 tisuća kuna gradski udio u čitavom projektu, ostalo još uvijek čekamo rezultate Ministarstva kulture. Također smo na Ministarstvo kulture prijavili uređenje čuvaonice u Muzeju planinarstva s obzirom da nam se tokom zadnjih nekoliko godina dosta muzejske građe nagomilalo, koju treba na neki način zaštititi. Ona trenutno stoji u nekakvim priručnim prostorima koje smo uspjeli naći, međutim treba je adekvatno uskladištiti. Iako na tom natječaju nismo prošli, odlučili smo određeni dio sredstva osigurati barem za taj prostor u Muzeju, već je fizički i izvedeno, grubi građevinski radovi, preostala je tehnika grijanja, hlađenja, ventilacije i završno uređenje da taj prostor privedemo nekako svrsi i da imamo gdje smjestiti tu muzejsku građu. U dogovoru s Dječjim vrtićem ići ćemo u uređenje ograde, procijenjeno je 140 tisuća kuna ukupna investicija, zbog devastacije i opreme u dvorištu vrtića i dotrajalosti ograde. Imamo planirana gradska sredstva za 3 velika projekta koja smo prijavili, financiranje izrade projektne dokumentacije za projekte iznad 400 tisuća kuna vrijednosti. Tu nam je tematsko edukativna staza Ivančica gdje smo ušli u partnerstvo s Gradskom Zlatarom, Grad Zlatar kao prijavitelj, Grad Ivanec kao partner. Projekt sportskog centra Ivanec, projekt uređenja gradske šume Jezera, dakle tri projekta prijavljena na isti natječaj, to je bilo prije nepunih mjesec dana, tako da rezultate nećemo tako uskoro doznati. Imamo povećanje na stavci kulture za financiranje udruga. Prošle godine smo imali manje prijavljenih sredstava, nego što je bilo osigurano u proračun, bila je pandemijska godina, neke udruge su se na žalost ugasile zbog mjera koje su bile na snazi od strane države, od strane civilne zaštite, određeni projekti se nisu mogli realizirati. Ove godine, s obzirom da te mjere idu kraju, drastično su se poboljšale. Prijavljenih projekta je puno i odlučili smo tu stavku povećati s obzirom da društvenih događanja i socijalnih aktivnosti u Ivancu fali. Imamo dodatna sredstva, to je već i gradonačelnik napomenuo, na stavci civilne zaštite i vatrogastva, sporazum koji je potpisan s Vatrogasnom zajednicom, dodatno financiranje za opremanje vatrogasaca. Kroz stavku civilne zaštite ćemo pribaviti 8 radio komunikacijskih uređaja s digitalnom tehnologijom, s obzirom da dio DVD-a još uvijek funkcionira sa zastarjelom manualnom tehnologijom. Planirano je 10 tisuća kuna prihoda od donacija građana za financiranje smještaja raseljenih osoba iz Ukrajine. Imamo i sredstva namijenjena NK Margečanu za projektnu dokumentaciju za uređenje klupskih prostorija i kapitalna donacija za postavljanje projekta. Po pitanju društvenih domova imamo određena sredstva za opremanje društvenih domova koji još do sada nisu izdašnije opremani. Intelektualne usluge planirane za kontrolu izvođenja tih društvenih domova i usporede troškovničkih stavaka da vidimo što nam je još ostalo u domovima izvesti do uporabne dozvole. Određena sredstva planiramo i za financiranje turističkih suvenira koje je izradila i osmislila Turistička zajednica. U Upravnom odjelu za komunal – već smo naveli Cesarčeva ulica, skate park za koji je i dalje u proračunu planirano milijun kuna, vidjet ćemo što će nam javna nabava donijeti, također redovito održavanje, asfaltiranje nekih dionica, sve ono što smo i u proteklom razdoblju najavili. Preradovića ulica, završetak i nastavak izrade projektne dokumentacije glavnih projekata za uređenje cestovne infrastrukture u Gmajni. Jedina stavka na kojoj imamo smanjenje to je stavka zaštita okoliša tu smo temeljem javne nabave dobili nižu ponudu procijenjene vrijednosti za sortirnicu otpada.

Otvorena je rasprava.

Predsjednik Vijeća konstatira da su prijavu za raspravu po ovoj točki dnevnog reda podnijeli vijećnici Zdenko Đuras – u ime Kluba vijećnika, Ljudvek Cikač i Mihael Slunjski.

**Zdenko Đuras** – u ime Kluba vijećnika: Rebalans je proračuna, kao što je gosp. dogradonačelnik rekao, to je više tehničke prirode. Imamo nekoliko stavaka za koje smatram da ih moramo malo prokomentirati. Krajem godine kad smo donosili proračun Grada Ivanca za 2022. godinu, podržali smo taj Proračun iz nekoliko razloga jer smo u razgovoru s gosp. gradonačelnikom Miloradom Batinićem uspjeli dogovoriti nekoliko bitnih točaka. Naravno, nas je ovdje podosta vijećnika i vjerujem da se svi javimo svatko bi imao neku svoju želju, svoju potrebu, neki prioriteti bi možda drugačije izgledali. Moramo se držati pravila kako je bilo i krajem godine pa tako moramo i ovu godinu to podržati. Tako da će Klub vijećnik HDZ-a, HNS-a i HSU-a podržati ovaj rebalans proračuna, prije svega iz nekoliko vrlo jednostavnih razloga, dogovorili smo neka ulaganja za koja smatramo da su prioritetna i bitna, a li i držimo se nekog smjera vrtića, škole i sporta, ulaganje u sigurnost vatrogastva, tako da su to teme zbog kojih bi trebalo možda i više razgovarati o njima, ima tu i podtema koje bi mogli prezentirati i za koje vjerujem da ćemo u budućem razdoblju imati podosta prostora. Travanj je, svibanj je praktički pred vratima, početkom ljeta razmišljati ćemo o proračunu za 2023. godinu. Naš Klub vijećnika tu je jasnog stava vrtić, proširenje Radovan, vrtić proširenje Ivanec, tj. u Radovanu moramo raditi novi objekt jer nije moguće da bude u sklopu postojećeg, tj. škole. Što se tiče osnovnoškolskog boravaka, naše djece u školama, tu je već odavno sve jasno rečeno. Ulaganje u osnovnu školu u Ivanec svi očekujemo i iskoristit ćemo svi svoje mogućnosti da se to ostvarenje tih planova što prije realizira i da dođe do same realizacije projekta da i naša školska djeca ivanečka napokon dobe ono što sva županijska pa i državna djeca bi trebala imati da budu u školi u jutarnjim satima i da imaju mogućnost produženog boravka. Produženi boravak trebamo i Osnovna škola Metela Ožegovića u Radovanu, to je gorući problem, to nam je i goruće pitanje. Vrlo jednostavno, ako krenemo od početka vrtića, znači odlaska naše djece pa i previše roditelja traži smještaj za svoje mališane van grada Ivanca, što dakako nije dobro. Tu nam prijeti onda zbog neproduženog boravka da djeca idu i kasnije ostaju u tim jedinicama lokalne samouprave u osnovnoškolskom obrazovanju, roditelji to mogu povezivati, putovanje na posao koji je najvećim dijelom u Varaždinu, kasnije, nešto i u Ivanec. to su bitne teme o kojima moramo razgovarati i koje moramo pripremati jer samim time one su usko vezane uz našu demografsku politiku. Sredstva koja su za sport, dapače pozdravljamo ulaganje u NK Ivančicu, pozdravljamo ulaganje u NK Mladost Margečan. Ono što moram malo spomenuti nekako volim više biti nekakvi pragmatičar i konkretan, ne volim neka privremena rješenja, žao mi je da još uvijek nismo naši konkretna rješenja za naš sportski centar pa da barem neku lokaciju odredimo i da vidimo gdje bi moglo možda neki novac ako se već odlučilo prodati zemljište kod vrtića da vidimo da li postoji mogućnost da se dio tog novca usmjeri i u kupnju zemljišta za sportski centar u Ivancu. Ulaganje u pčelare, dapače, pozdravit ćemo i to i nadamo da će u nekom budućem rebalansu morali i to potvrditi. Ne želimo biti u ovo vrijeme, očito da je godina koju trenutno živimo jedna vrlo složena godina, da li opravdano, da li neopravdano, cijene materijala neki resursi građenja otišli su u nebesa, to će vrijeme pokazati, budućnost će pokazati i zato ne želimo biti ti koji će stopirati da se projekti radi, već ćemo potvrditi da projekti koji su planirani neka idu dalje da se odrade što prije.

**Ljudvek Cikač:** Smatram da je to vrlo bitan dokument pa ću se osvrnuti na nekoliko stavaka iz njega. Ono što svakako je vrijedno pohvale to je izdvajanje dodatnih sredstava za vatrogasnu zajednicu, dobro je to gradonačelnik rekao novim zakonom treba vatrogastvo obučiti i opremiti da bi dobili čovjeka koji će nakon toga stručno obavljati posao. Na žalost, dosta često ih trebamo. Drago mi je da gosp. Friščić spomenuo povećanje za kulturu i drago mi je da istaknuo da nam to fali u Ivancu, definitivno već godinama smo jako, jako slabi u kulturnim događanjima i nadam se da će nova ulaganja potaknuti i ljude i kulturne djelatnike da se na neki način pokrenu i da tih događanja bude više samim time jer je, nadam se da će ova situacija koja je sad ostati duže vrijeme i da neće u budućnosti biti nekih posebnih ograničenja. Ono što čisto možda malo mi je zapelo za oko, koliko vidim, Muzej planinarstva gdje se izdvajaju ove godine značajna sredstva i Centar za posjetitelje. Tu će se, vjerujem sigurno morati, ne znam kakvi su planovi Turističke zajednice, tu smo dosta šepavi, dosta nam je inertna Turistička zajednica pa mi je i drago čuti da je na neki način i moja inicijativa od prije godine dana da se konačno krene s izradom suvenira, ako sam dobro razumio dogradonačelnika da se to pokrenulo i da je na putu da imamo suvenir, da se imamo s čime predstaviti ljudima koji tu dođu, da im ne damo samo ono što im nudimo nego da im ponudimo da si nešto i sami izaberu. Kolega Đuras je tu spomenuo, znate da sam ja puno u sportu, svakako pozdravljam, vjerujem da gradonačelnik i djelatnici grada znaju da se naš Nogometni klub Ivančica širi i da je počeo svojom školom nogometa počeo raditi i u regiji. Slična je situacija i u odbojci, u rukometu ženskom i muškom. Definitivno pozdravljamo povećanje sredstava za šport. Vidimo da je tu i održavanje objekata uključeno, što je jako bitno jer znamo da Klubovi to sami ne mogu na neki način isfinancirati s obzirom da su troškovi klubova drugačiji nego što možda misle neki koji nisu toliko u sportu. Zanima me da li s obzirom da je 206.000 tisuća kuna planiramo za novi Odjel da li se radi o sistematizaciji, preraspodjeli ili se formira novi Odjel, čisto da se veli da čujemo o čemu se to točno radi.

**Mihael Slunjski:** Pošto su kolege više manje sve rekle, bit ću što kraći. SDP je nakon sagledavanja rebalansa proračuna i njegove analize istaknuo više pozitivnih i malo manje negativnih stvari. Uz postojeće projekte u rebalansu Proračuna nalaze se i neki novi projekti za koje smo se mi već godinama i ranije zalagali u određenom obliku, to je sportski centar Ivanec, gradska šuma Ivanečka jezera to je iznimno važno istaknuti da se napokon taj prostor uredi i da dobije određeni sjaj, idemo tako reči i malo rekreativni značaj za naše šetače i izletnike. Zatim, tematsko izletnička staza na Ivančici da se i to počne revitalizirati već jedanput. Tu je centar za posjetitelje koji bi trebao podići naš turizam na jedan veći nivo, zatim izgradnja reciklažnog dvorišta koje je isto tako važno. Uz to, tu je i povećanje određenih sredstava na određenim stavkama koje su izrazito bitne za lokalnu zajednicu. Tu bih posebno naglasio povećanje za Vatrogasnu zajednicu Grada Ivanca, zatim za Civilnu zaštitu, tu su naravno socijalne potpore s obzirom na ovo stanje u kojem se nalazimo, gdje je sve više naših ljudi, nažalost, sve više u lošijem socioekonomskom stanju. Uz ovo povećanje treba istaknuti jednu negativnu stranu koju smo mi našli, a to je povećanje za medijsku promidžbu koja dosta često zna postići jednu politikantsku dimenziju unificiranog gradonačelnika u obračunu s neistomišljenicima. Mislim da je to jedino možda zamjerka kod tog povećanja, ali zbog više pozitivnih stvari podržat ćemo proračun.

**Marko Friščić:** Zahvaljujem kolegama prvenstveno što podržavate nove projekte koje smo odlučili uvrstiti u rebalans proračuna i prijavili na veliki niz natječaja, mislim da 8 projekata je od početka godine do sada prijavljeno. Nisam posebno objašnjavao neke stavke koje su već od ranije u proračunu, a to su dogradnja dječjeg vrtića i osnovne škole, svakako da su nam to prioriteti. Međutim, tu i dalje čekamo da se uključe država i Županija, konkretno za dogradnju dječjeg vrtića najave su bile još krajem prošle godine da će biti raspisani javni poziv, pa krajem veljače, krajem ožujka, sada je sredina travnja i još uvijek nema poziva bez obzirom što su uvodne konferencije već bile odrađivane. Što se tiče osnovne škole, župan je najavio još prošle godine na svečanoj sjednici da je to projekt koji je Županiji u prioritetu. Čekamo nekakvu konkretniju informaciju od strane Županije kad možemo s time krenuti, Grad je spreman, projekt je izrađen, dokumentacija sva postoji, građevinska dozvola postoji, mi ćemo se sa svojim sredstvima uključiti kako je bilo i dogovoreno sporazumom. Čeka se jednostavno da Županija inicira dogradnju. Što se produženog boravka tiče, ponavljam osnovne škole su pod ingerencijom Županije, dakle Županija je prva adresa koju treba pitati. Grad se može tu uključiti određenim dijelom iz proračuna. Međutim, uvijek je vlasnik taj koji prvo treba započeti priču. Što se lokacije sportskog centra tiče, u prijavi na natječaj za financiranje izrade projektne dokumentacije išli smo s lokacijom koja se na svim topografskim kartama zove Ivanuševec, pa smo taj naziv prihvatili i vukli ga kroz projektnu dokumentaciju. Radi se o zoni sjeverno od Ulice žrtava hrvatskih domovinskih ratova, produžetak Kraševe ulice. Čitava ta zona je izgrađena, u sredini je jedan prostor, koji je u svim inačicama prostornih planova bio zelena zona jer se sumnjalo na nekakve testne ugljenokope koji su rađeni početkom prošlog stoljeća, tako da u toj zoni nije bila predviđena stambena ili višestambena izgradnja, ali bilo bi primjereno za sadržaj tog tipa. To je relativno blizu centra grada, u blizinu su planirana dva velika javna parkirališta za potrebe vršnih opterećenja groblja, tako da je to isto jedan sadržaj koji može upotpuniti sportski centar kod većih sportskih događanja kada su potrebe za parkiranjem veće. Čitav projekt ima jednu ekološku komponentu revitalizacije čitavog donjeg toka potoka Ivanuševec i prirodne zelene površine visokog raslinja koje se nalazi u toj zoni. Isto tako, posebno ću se referirati na povećanje cijena jer to je drugi razlog zašto idemo s rebalansom jer neke stavke moramo podebljati s obzirom na iskustvo koje smo do sada imali, ne znam koliko tko prati, trenutno nešto privatno gradim i znam kako se kreću cijene materijala, znatno je povećanje, utječe na niskogradnju. Vidjet ćemo kakve će biti cijene na javnim nabavama, stavke smo povećavali, ali do kraja godine s obzirom na sve potrese na tržištu još vučemo i posljedice pandemije, sada i ukrajinska kriza koja remeti čitavo tržište materijala i rada. Vidjet ćemo što će se sve tu izdešavati. Na komentar gosp. Slunjskog za povećanje sredstva za medijsku promidžbu, ne idemo s povećanom tiražom novina. Prije svega bih rekao da novine nisu promidžbeni materijal za gradonačelnika. To je prije svega sredstvo informiranja građana. Po zakonskoj osnovi i našom vlastitom odlukom povećavamo sredstva za informiranje i za transparentnost. Ivanečke novine su isto po tom pitanju jedan važan, ako ne najvažniji element transparentnosti, a ovo povećanje koje je minimalno s obzirom na ukupni iznos je čisto posljedica opet povećanja cijena na tržištu. Nižu cijenu nismo mogli postići jer otišla je gore cijena papira, tiska, tinte i to je posljedica toga.

**Milorad Batinić:** Htio bih se zahvaliti na podršci i bilo je očekivano iz razloga jer ovaj rebalans je poslagivanje stvari, onih stavaka koje smo donijeli, proračun za 2022. godinu. Kratko bih se još osvrnuo na produženi boravak da ne bi bilo zabune. Bilo je dosta oko toga govoreno, da, Grad Ivanec će se uključiti, međutim osnivač je taj i temeljem zakona i koji je preuzeo obvezu da organizira produženi boravak. To je Županija. Čekamo Županiju. Bilo je zahtjeva od Osnovne škole Radovan, međutim to su bile takve ponude, praktički Grad bi trebao financirati produženi boravak više nego što sada najskuplji vrtić plaća. To ne ide. Kada bi Grad bio osnivač, ponavljam tražili smo osnivačka prava, to sad ne bi bila tema. Toliko o fleksibilnosti, o tome kada nešto hoćeš, tada to možeš napraviti. Radi se o zapošljavanju jedne osobe, znači osniva se Služba za upravne poslove. Naprosto, iz potrebe posla. Vidjet ćete kasnije, to ću kazati. Kad se sagleda od 2014., 2013. ušli smo u Europsku uniju, tada je bilo 2014. 5.600 predmeta, danas je negdje više od 11 tisuća predmeta na službenicima. Tada je bilo 14 zaposlenih, danas je 18 službenika. Moramo zaposliti osobu koja će biti voditelj Službe u rangu pročelnika, s time da isto tako pročelnik Rožman koji je jedini diplomirani pravnik u Gradu Ivancu najavio je mogući odlazak u mirovinu tijekom ove godine. Imamo nepopunjeno radno mjesto koje imamo sistematizirano, to je stručni suradnik za imovinsko pravne odnose. To ćemo morati popuniti radno mjesto i jedno mjesto za lokalnu samoupravu. Sticanjem svega onoga što nam i izmjena zakonodavnog okvira, nova pravila igre, pogotovo Povjerenika za informiranje, pogotovo rada na transparentnosti, povećanoj transparentnosti, to što se dešava. Bit ćete upoznati na Gradskom vijeću što se traži od Vijeća mjesnih odbora, pa tko živ, tko mrtav nakon toga svega skupa. Netko to mora raditi. Papir ne može samo doći. Vrlo se dobro zna što se s papirom mora raditi. Što se tiče novina, znam nekom to možda smeta. Međutim, napominjem od 2008. godine kad se pogleda, znači da nemate Ivanečke novine gubite jednu vrlo jaku sponu transparentnosti što se penalizira. Odlučili smo se tijekom prošle godine u dogovoru sa Sjevernim FM, ponuda je kad pogledate ostale cijene više nego korektna, ova sjednica se prenosi uživo, to treba platiti, dobivamo na transparentnosti, na vidljivosti. Koji je smisao našeg djelovanja svih nas, ako građani ne znaju što radimo. Da li se gradonačelnik bavi politikanstvom i da li se obračuna s nekim drugi, to neka građani procjene. Vjerujem da ne misle tako kao vi, ako mislite tako, napominjem ipak je ovo moj peti mandat. Znači da su mislili da nije nešto u redu, vjerojatno me ne bi izabrali. Hvala na podršci rebalansa. Na Međustranačkom vijeću sam spomenuo da sam uvijek optimista, i sad sam opet optimista, ono što sam rekao prvi put od 2005. godine ne znam kako, na koji način što se tiče i količina i što se tiče i novca kako ćemo uspjeti realizirati sve ove projekte koji su posloženi i cjenovno korigirani i sve skupa. Prvi puta od 2005. godine. Imali smo krizu 2009., 2010., besparica je bila skroz do fiskalnog izravnanja i nekako smo izdržali. Sada, kad vidite ove cijene koje su se od prvog rebalansa povećale i već ih se mora korigirati, pa da li će se opet trebati korigirati, bit će vrlo teško raditi. Odmah najava, ukoliko će trebati i neke sjednice on line odrađivati radi same brzine, nastojat ćemo svi zajedno da se ti projekti što prije realiziraju upravo iz razloga jer od početka javne nabave, od odluke o odabiru, mogućnosti žalbe može proći mjesec i pol do dva. U tom periodu cijene mogu otići rapidno, drastično prema više.

Više nije bilo prijavljenih za raspravu pa predsjednik zaključuje raspravu i prelazi se na glasovanje.

Dalibor Patekar: Napominjem da se o točki II. Izmjene i dopune Proračuna Grada Ivanca za 2022. godinu i projekcija za 2023. i 2024. godinu glasuje zajedno s pripadajućim Izmjenama, te Izmjenama i dopunama Programa koji su sastavni dio navedene točke.

Nakon provedenog glasanja predsjednik konstatira da je svih 15 vijećnika glasalo „za“, te su jednoglasno donijete II. Izmjene i dopune Proračuna Grada Ivanca za 2022. godinu i projekcije za 2023. i 2024. godinu, KLASA: 400-02/22-01/04, URBROJ: 2186/12-04/16-22-5, koje su u prilogu ovog Zapisnika i njegov su sastavni dio.

**a)**

1. **IZMJENE I DOPUNE PROGRAMA**

**ODRŽAVANJA KOMUNALNE**

**INFRASTRUKTURE ZA 2022. GODINU**

**I.** Ovim 1. Izmjenama i dopunama Programa održavanja komunalne infrastrukture za 2022. godinu mijenja se Program održavanja komunalne infrastrukture za 2022. godinu (''Službeni vjesnik Varaždinske županije'' br. 107/21) na način da glasi:

**1. UVODNE ODREDBE**

**1.1.** Ovim se Programom održavanja komunalne infrastrukture na području Grada Ivanca za 2022. godinu, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti na održavanja nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete, prigodno uređenje Grada.

**2. SREDSTVA ZA OSTVARIVANJE PROGRAMA**

**2.1.** Sredstva za ostvarivanje Programa održavanja komunalne infrastrukture u 2022. godini planirana su u iznosu od **5.126.096,83**  **kuna,** a osigurat će se iz sljedećih izvora:

|  |  |
| --- | --- |
| - komunalna naknada  - doprinos za šume  - sanacija štete na javnim površinama  - prihodi od poreza | 3.803.694,73 kuna  40.000,00 kuna  30.000,00 kuna  1.252.402,10 kuna |

**3. ODRŽAVANJE KOMUNALNE INFRASTRUKTURE**

**3.1.** Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju objekata i uređaja komunalne infrastrukture u 2022. godini po vrsti komunalne djelatnosti, s procjenom pojedinih troškova, te iskazom financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima, kako slijedi:

|  |  |  |  |  |
| --- | --- | --- | --- | --- |
| **Redni broj** | **Opis poslova** | **Plan za 2022.** | **Promjena** | **Novi plan za 2022.** |
| 1. **ODRŽAVANJE NERAZVRSTANIH CESTA** | | | | |
| 1.1. | Šljunčanje nerazvrstanih cesta, strojno planiranje | 200.000,00 | + 70.000,00 | 270.000,00 |
| 1.2. | Čišćenje odvodnih jaraka, iskop zemljanog materijala sa izradom pokosa | 220.000,00 | 0,00 | 220.000,00 |
| 1.3. | Sanacija oštećenog asfalta sa zamjenom tampona, krpanje udarnih rupa nerazvrstanih cesta, izrada muldi | 100.000,00 | 0,00 | 100.000,00 |
| 1.4. | Čišćenje nerazvrstanih cesta od nanosa otpada i mulja poslije većih kiša | 50.000,00 | 0,00 | 50.000,00 |
| 1.5. | Popravak ograda i rubnjaka uz nerazvrstane ceste | 50.000,00 | 0,00 | 50.000,00 |
| 1.6. | Košnja bankina i uklanjanje raslinja uz nerazvrstane ceste u naseljima | 100.000,00 | 0,00 | 100.000,00 |
| 1.7. | Popravak vertikalne i horizontalne signalizacije | 30.000,00 | 0,00 | 30.000,00 |
| 1.8. | Sanacija manjih klizišta | 50.000,00 | 0,00 | 50.000,00 |
| 1.9. | Zimska služba | 400.000,00 | 0,00 | 400.000,00 |
| **U K U P N O:** | | **1.200.000,00** | **+ 70.000,00** | **1.270.000,00** |
| *Izvori financiranja:*   1. Komunalna naknada: 852.911,25 kn 2. Doprinos za šume: 40.000,00 kn 3. Prihodi od poreza: 377.088,75 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA** | | | | |
| 2.1. | Održavanje i uređenje nogostupa i sličnih javno-prometnih površina | 30.000,00 | 0,00 | 30.000,00 |
| **U K U P N O:** | | **30.000,00** | **0,00** | **30.000,00** |
| *Izvori financiranja:*   1. Prihodi od poreza: 30.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | | | | |
| 3.1. | Održavanje i čišćenje slivnika, kanalskih rešetki, cijevi, propusta, otvorenih i zatvorenih kanala, šahtova, rigola, kanalica | 200.000,00 | 0,00 | 200.000,00 |
| 3.2. | Čišćenje potoka i kanala | 80.000,00 | 0,00 | 80.000,00 |
| **U K U P N O:** | | **280.000,00** | **0,00** | **280.000,00** |
| *Izvori financiranja:*  1. Komunalna naknada: 200.000,00 kn  2. Prihodi od poreza: 80.000,00 kn | | | | |

|  |  |  |  |  |  |  |
| --- | --- | --- | --- | --- | --- | --- |
| 1. **ODRŽAVANJE JAVNIH ZELENIH POVRŠINA** | | | | | | |
| 4.1. | Čišćenje i održavanje travnatih površina | | 331.156,25 | +263.082,75 | 594.239,00 | |
| 4.2. | Održavanje ukrasnog i ostalog grmlja | | 28.000,00 | 0,00 | 28.000,00 | |
| 4.3. | Održavanje živih ograda | | 27.000,00 | 0,00 | 27.000,00 | |
| 4.4. | Uređivanje drveća | | 22.000,00 | +100.000,00 | 122.000,00 | |
| 4.5. | Održavanje cvjetnih gredica i visećih žardinjera | | 115.620,00 | + 18.612,83 | 134.232,83 | |
| 4.6. | Održavanje staza i parkovnih elemenata | | 20.000,00 | + 12.500,00 | 32.500,00 | |
| 4.7. | Sadnja trajnog raslinja | | 13.000,00 | 0,00 | 13.000,00 | |
| 4.8. | Održavanje javnih zelenih površina malčiranjem | | 200.000,00 | 0,00 | 200.000,00 | |
| 4.9. | Održavanje rekreacijskih i dječjih igrališta na području Grada Ivanca | | | | | |
| 4.9.1. | Održavanje zelenih površina | | 245.312,50 | +245.312,50 | 490.625,00 | |
| 4.9.2. | Održavanje opreme | | 100.000,00 | 0,00 | 100.000,00 | |
| **U K U P N O:** | | | **1.102.088,75** | **+ 639.508,08** | **1.741.596,83** | |
| *Izvori financiranja:*   1. Komunalna naknada: 1.485.783,48 kn 2. Prihodi od poreza: 255.813,35 kn | | | | | | |
| **Redni broj** | | **Opis poslova** | **Plan za 2022.** | **Promjena** | **Novi plan za 2022.** |

|  |  |  |  |  |
| --- | --- | --- | --- | --- |
| 1. **ODRŽAVANJE GRAĐEVINA, UREĐAJA I PREDMETA JAVNE NAMJENE** | | | | |
| 5.1. | Održavanje i čišćenje spomenika i spomen-obilježja | 35.000,00 | 0,00 | 35.000,00 |
| 5.2. | Održavanje i čišćenje autobusnih nadstrešnica, pozdravnih tabli na ulazima u grad, oglasnih ploča, panoa sadržaja turističke namjene, ograda i drugih građevina, uređaja i predmeta javne namjene | 50.000,00 | 0,00 | 50.000,00 |
| **U K U P N O:** | | **85.000,00** | **0,00** | **85.000,00** |
| *Izvori financiranja:*  1. Prihodi od poreza: 85.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE GROBLJA I KREMATORIJA UNUTAR GROBLJA** | | | | |
| 6.1. | Groblja u Ivancu, Prigorcu, Margečanu i Radovanu | 10.000,00 | 0,00 | 10.000,00 |
| **U K U P N O:** | | **10.000,00** | **0,00** | **10.000,00** |
| *Izvori financiranja:*  1. Komunalna naknada: 10.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE ČISTOĆE JAVNIH POVRŠINA** | | | | |
| 7.1. | Čišćenje javno-prometnih površina I. gradske zone | 9.000,00 | 0,00 | 9.000,00 |
| 7.2. | Čišćenje javno-prometnih površina II. gradske zone | 23.000,00 | 0,00 | 23.000,00 |
| 7.3. | Čišćenje javno-prometnih površina III. gradske zone | 9.000,00 | 0,00 | 9.000,00 |
| 7.4. | Čišćenje javno-prometnih površina u vanjskim naseljima | 25.000,00 | 0,00 | 25.000,00 |
| 7.5. | Pražnjenje i čišćenje košarica za smeće | 31.000,00 | 0,00 | 31.000,00 |
| 7.6. | Strojno čišćenje javno prometnih površina čistilicom | 47.500,00 | + 10.000,00 | 57.500,00 |
| **U K U P N O:** | | **144.500,00** | **+ 10.000,00** | **154.500,00** |
| *Izvori financiranja:*  1. Prihodi od poreza: 154.500,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE JAVNE RASVJETE** | | | | |
| 8.1. | Održavanje javne rasvjete | 260.000,00 | 0,00 | 260.000,00 |
| 8.2. | Potrošnja električne energije za javnu rasvjetu | 1.140.000,00 | 0,00 | 1.140.000,00 |
| 8.3. | Energetska usluga (ESCO) - natječajna dokumentacija i konzalting | 0,00 | +55.000,00 | 55.000,00 |
| **U K U P N O:** | | **1.400.000,00** | **+ 55.000,00** | **1.455.000,00** |
| *Izvori financiranja:*  1. Komunalna naknada: 1.155,000,00 kn  2. Prihodi od poreza: 270.000,00 kn  3. Sanacija štete na javnim površinama: 30.000,00 kn | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **PRIGODNO UREĐENJE GRADA** | | | | | | | |
| 9.1. | Božićno i novogodišnje uređenje Grada | | 100.000,00 | | 0,00 | | 100.000,00 |
| **U K U P N O:** | | | **100.000,00** | | **0,00** | | **100.000,00** |
| *Izvori financiranja:*  1. Komunalna naknada: 100.000,00 kn | | | | | | | |
| **S V E U K U P N O:** | | **4.351.588,75** | | **+ 774.508,08** | | **5.126.096,83** | |

1. **ZAVRŠNE ODREDBE**

**4.1.** Ovim Programom jasno je utvrđena visina prikupljenih sredstava šumskog doprinosa, te su definirani projekti koji će se financirati iz navedenog doprinosa, stoga se predmetni dijelovi ovog Programa koji se odnose na sredstva šumskog doprinosa smatraju Programom u smislu članka 69. stavak 4. Zakona o šumama („Narodne novine“ br. 68/18, 115/18, 98/19, 32/20, 145/20).

**4.2.** Radi efikasnije i racionalnije realizacije Programa, gradonačelnik može izvršiti preraspodjelu sredstava između pojedinih rashoda i izdataka utvrđenih ovim Programom.

**4.3.**  Plan zimske službe za razdoblje 2021./2022. godine, Troškovnik redovitog čišćenja i održavanja javnih zelenih i prometnih površina grada Ivanca za 2022. godinu, Cjenik za radove na održavanju nerazvrstanih cesta na području grada Ivanca za 2022. godinu, te Cjenik za radove na održavanju građevina javne odvodnje oborinskih voda na području grada Ivanca za 2022. godinu, sastavni su dijelovi ovog Programa.

Količine, lokacije i vremensko razdoblje izvršenja radova iz ovog Programa može se utvrditi Terminskim planom radova na održavanju nerazvrstanih cesta, kojeg na prijedlog Upravnog odjela za urbanizam, komunalne poslove i zaštitu okoliša može donijeti Gradonačelnik. Interventni radovi, radovi van Terminskog plana izvodit će se na temelju prijavljenih i od Upravnog odjela za urbanizam, komunalne poslove i zaštitu okoliša odobrenih ukazanih potreba, a na teret sredstava neraspoređenih terminskim planom.

**II.** Ove I. Izmjene i dopune Programa održavanja komunalne infrastrukture za 2022. godinu

objavit će se u Službenom vjesniku Varaždinske županije, a stupaju na snagu prvog dana od

dana objave.

**b)**

**I. IZMJENE I DOPUNE PROGRAMA GRAĐENJA OBJEKATA I UREĐAJA KOMUNALNE INFRASTRUKTURE ZA 2022. GODINU**

Ovim Izmjenama i dopunama Programa građenja objekata i uređaja komunalne infrastrukture za 2022. godinu mijenja se Program građenja objekata i uređaja komunalne infrastrukture za 2022. godinu (''Službeni vjesnik Varaždinske županije“ br. 107/21) na način da glasi:

**UVODNE ODREDBE**

Ovim se Programom građenja objekata i uređaja komunalne infrastrukture na području Grada Ivanca za 2022. godinu, u skladu s predvidivim sredstvima i izvorima financiranja te izvješćem o stanju u prostoru, određuje građenje objekata i uređaja komunalne infrastrukture:

* javnih površina,
* prometnica i prometnih površina,
* javne rasvjete,
* groblja,
* gospodarenja komunalnim otpadom,
* oborinska odvodnja.

Građenje komunalne infrastrukture u smislu Zakona o komunalnom gospodarstvu (Narodne novine“ br. 68/18, 110/18, 32/20) obuhvaća sljedeće radnje i radove:

* rješavanje imovinskopravnih odnosa na zemljištu za građenje komunalne infrastrukture
* uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta
* pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture
* građenje komunalne infrastrukture u smislu zakona kojim se uređuje gradnja građevina.

Ovim se Programom određuje opis poslova s procjenom troškova za građenje pojedinih objekata i uređaja komunalne infrastrukture, te iskaz financijskih sredstava potrebnih za ostvarivanje programa s naznakom izvora financiranja po djelatnostima.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja objekata i uređaja komunalne infrastrukture za 2022. osigurat će se iz komunalnog doprinosa, komunalne naknade, naknade za zadržavanje nezakonito izgrađenih zgrada, ostalih prihoda proračuna Grada Ivanca, te drugih izvora utvrđenih posebnim propisom, kako slijedi:

|  |  |  |  |
| --- | --- | --- | --- |
| **Vrsta prihoda** | **Plan za 2022.** | **+/-** | **Izmjena Plana za 2022.** |
| -  Prihod od komunalne naknade | 585.000,00 kn | 0,00 | 585.000,00 kn |
| -  Prihod od komunalnog doprinosa | 2.555.000,00 kn | 0,00 | 2.555.000,00 kn |
| -  Prihod od vodnog doprinosa | 25.000,00 kn | 0,00 | 25.000,00 kn |
| -  Prihod od naknade za zadržavanje nezakonito izgrađenih zgrada | 20.000,00 kn | 0,00 | 20.000,00 kn |
| -  Prihod od naknade za dodjelu grobnih mjesta | 235.000,00 kn | +84.598,53 kn | 319.598,53 kn |
| - Prihodi od kapitalnih potpora Ministarstava | 1.375.000,00 kn | -700.000,00 kn | 675.000,00 kn |
| - Prihodi od pomoći (Fond za zaštitu okoliša i energetsku učinkovitost) | 4.500,00 kn | 0,00 kn | 4.500,00 kn |
| - Prihodi od pomoći EU projekti | 3.184.371,58 kn | -371.891,72 kn | 2.812.479,86 kn |
| - Prihodi od pomoći – fiskalno izravnanje | 4.476.128,42 kn | -553.639,21 kn | 3.922.489,21 kn |
| - Prihodi od prodaje imovine | 1.100.000,00 kn | 0,00 kn | 1.100.000,00 kn |
| - Primici od zaduživanja | 0,00 kn | +2.012.808,56 kn | 2.012.808,56 kn |
| - Prihodi od poreza | 0,00 kn | +544.123,84 kn | 544.123,84 kn |

Sredstva za financiranje Programa građenja objekata i uređaja komunalne infrastrukture za 2022. rasporediti će se za financiranje građenja objekata i uređaja po djelatnostima:

* javne površine
* prometnice i prometne površine
* javna rasvjeta
* groblja,
* gospodarenja komunalnim otpadom
* oborinska odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za gradnju pojedinih objekata i uređaja komunalne infrastrukture.

Troškovi građenja objekata i uređaja komunalne infrastrukture procijenjeni su temeljem važećih cijena građenja tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE OBJEKATA I UREĐAJA KOMUNALNE INFRASTRUKTURE**

**1.JAVNE POVRŠINE**

* 1. U smislu ovog Programa, pod građenjem javnih površina podrazumijeva se građenje i uređenje **javnih prometnih površina** (trgovi, pločnici, javni prolazi, šetališta i sl.), **javnih zelenih površina** (dječja igrališta s pripadajućom opremom, parkovi, javni športski i rekreacijski prostori i sl.), te **javnih objekata i uređaja** (oglasni stupovi, javni satovi, groblje, tržnica i drugi slični objekti i uređaji), a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** | **+/-** | **Izmjena Plana za 2022.** |
| **JAVNE POVRŠINE** | | **2.620.000,00** | **-447.000,00** | **2.173.000,00** |
| **1. GRADNJA I UREĐENJE DJEČJIH IGRALIŠTA** | | **75.000,00** | **0,00** | **75.000,00** |
| toč. 1. | 1. Uređenje dječjih igrališta na području Grada Ivanca | **75.000,00** | **0,00** | **75.000,00** |
| 1.1. Oprema - Ivanec | 17.000,00 | 0,00 | 17.000,00 |
| 1.2. Oprema – Punikve | 20.000,00 | 0,00 | 20.000,00 |
| 1.3. Oprema – Stažnjevec | 23.000,00 | 0,00 | 23.000,00 |
| 1.4. Oprema - Gačice | 15.000,00 | 0,00 | 15.000,00 |
| **2. GRADNJA I UREĐENJE TRGOVA I PARKOVA** | | **1.770.000,00** | **-715.000,00** | **1.055.000,00** |
| toč. 2. | 2.1. Glavni gradski trg | **750.000,00** | **-750.000,00** | **0,00** |
| 2.1.1. Imovinsko pravni odnosi (zemljište) | 750.000,00 | -750.000,00 | 0,00 |
| toč. 2. | 2.2. Biciklistički poligon u Ivancu | **1.020.000,00** | **0,00** | **1.020.000,00** |
| 2.2.1. Uređenje | 1.000.000,00 | -250.000,00 | 750.000,00 |
| 2.2.2. Oprema | 0,00 | +250.000,00 | 250.000,00 |
| 2.2.3. Nadzor | 20.000,00 | 0,00 | 20.000,00 |
| toč. 1. | 2.3. Gradska šuma Ivanečka jezera | **0,00** | **+35.000,00** | **35.000,00** |
| 2.3.1. Projektna dokumentacija | 0,00 | +35.000,00 | 35.000,00 |
| **3. GRADNJA I UREĐENJE GROBLJA** | | **775.000,00** | **+268.000,00** | **1.043.000,00** |
| toč. 1. | 3.1. Gradnja i uređenje groblja – Ivanec | **400.000,00** | **+90.000,00** | **490.000,00** |
| 3.1.1. Gradnja | 200.000,00 | 0,00 | 200.000,00 |
| 3.1.2. Otkup zemljišta | 200.000,00 | -75.000,00 | 125.000,00 |
| 3.1.3. Projektna dokumentacija | 0,00 | +165.000,00 | 165.000,00 |
| toč. 1. | 3.2. Gradnja i uređenje groblja – ~~Radovan,~~ Margečan | **320.000,00** | **+123.000,00** | **443.000,00** |
| 3.2.1. Gradnja | 320.000,00 | +100.000,00 | 420.000,00 |
| 3.2.2. Projektna dokumentacija | 0,00 | +13.000,00 | 13.000,00 |
| 3.2.3. Nadzor | 0,00 | +10.000,00 | 10.000,00 |
| toč. 1. | 3.3. Gradnja groblja – grobnice i okviri | **55.000,00** | **+55.000,00** | **110.000,00** |
| 3.3.1. Gradnja | 55.000,00 | +55.000,00 | 110.000,00 |
| ***Izvori financiranja:***   1. *Točka 1. komunalni doprinos 50.000,00 kn, naknada za zadržavanje nezakonito izgrađenih zgrada 20.000,00 kn, 5.000,00 kn iz prihoda od pomoći – fiskalno izravnanje* 2. *Točka 2.2. prihodi od poreza 544.123,84 kn, prihodi od pomoći – fiskalno izravnanje 475.876,16 kn* 3. *Točka 3.1. 140.000,00 kn naknada za dodjelu grobnog mjesta, 350.000,00 kn iz prihoda od pomoći – fiskalno izravnanje* 4. *Točka 3.2. 69.598,53 kn naknada za dodjelu grobnog mjesta, 291.767,08 kn kapitalne pomoći, 81.634,39 kn iz prihoda od pomoći – fiskalno izravnanje* 5. *Točka 3.3. 110.000,00 kn naknada za dodjelu grobnog mjesta* 6. *Ostale točke programa – prihodi od pomoći – fiskalno izravnanje 35.000,00 kn* | | | | |

**2.PROMETNICE I PROMETNE POVRŠINE**

* 1. Pod prometnicama i prometnim površinama podrazumijevaju se radovi na izgradnji odnosno rekonstrukciji prometnica i prometnih površina, izgradnja i uređenje nogostupa, autobusnih stajališta, mostova, te modernizacija-asfaltiranje nerazvrstanih cesta, a u nastavku se daje opis poslova s procjenom troškova gradnje prometnica i prometnih površina sa iskazanim izvorom financiranja za djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** | **+/-** | **Izmjena Plana za 2022.** |
| **PROMETNICE I PROMETNE POVRŠINE** | | **6.430.000,00** | **+2.103.000,00** | **8.533.000,00** |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | | **5.430.000,00** | **+2.003.000,00** | **7.433.000,00** |
| toč. 2. | 1.1. Uređenje lokalnih cesta | **550.000,00** | 0,00 | **550.000,00** |
| 1.1.1. Gradnja - kapitalna donacija ŽUC-u | 500.000,00 | 0,00 | 500.000,00 |
| 1.1.2. Projektna dokumentacija – kapitalna donacija ŽUC-u | 50.000,00 | 0,00 | 50.000,00 |
| toč. 2. | 1.2. Sanacija klizišta uz nerazvrstane ceste | **780.000,00** | +15.000,00 | **795.000,00** |
| 1.2.1. Projektna dokumentacija | 125.000,00 | +15.000,00 | 140.000,00 |
| 1.2.2. Gradnja | 600.000,00 |  | 600.000,00 |
| 1.2.3. Nadzor | 30.000,00 |  | 30.000,00 |
| 1.2.4. Revizija projektne dokumentacije | 25.000,00 |  | 25.000,00 |
| toč. 4. | 1.3. Proširenje ul. A. Cesarca u Ivancu | **1.080.000,00** | ***+1.211.000,00*** | ***2.291.000,00*** |
| 1.3.1. Gradnja | 1.000.000,00 | *+1.200.000,00* | *2.200.000,00* |
| 1.3.2. Nadzor | 30.000,00 | *0,00* | *30.000,00* |
| 1.3.3. Otkup zemljišta | 50.000,00 | +11.000,00 | 61.000,00 |
| toč. 4. | 1.4. Uređenje ul. Lj. Gaja | **290.000,00** | **0,00** | **290.000,00** |
| 1.4.1. Otkup zemljišta (odvojak u C-3 – 1.000 m2) | 200.000,00 | 0,00 | 200.000,00 |
| 1.4.2. Geodetski projekt – parcelacijski elaborat | 15.000,00 | 0,00 | 15.000,00 |
| 1.4.3. Pripremni radovi – odvojak u C-3 140 m' | 75.000,00 | 0,00 | 75.000,00 |
| toč. 4. | 1.5. Uređenje ul. I. Gundulića u Ivancu | **25.000,00** | **0,00** | **25.000,00** |
| 1.5.2. Projektna dokumentacija | 25.000,00 | 0,00 | 25.000,00 |
| toč. 4. | 1.6. Autobusna stajališta | **100.000,00** | **0,00** | **100.000,00** |
| 1.6.1. Imovinsko-pravni odnosi (otkup zemljišta) | 100.000,00 | -25.000,00 | 75.000,00 |
| 1.6.2. Projektna dokumentacija | 0,00 | +25.000,00 | 25.000,00 |
| toč. 4. | 1.7. Produžetak ulice M. Hrga | **300.000,00** | **+110.000,00** | **410.000,00** |
| 1.7.1. Otkup zemljišta | 100.000,00 | +110.000,00 | 210.000,00 |
| 1.7.2. Pripremni radovi 270 m' | 200.000,00 | 0,00 | 200.000,00 |
| toč. 2. | 1.8. Proširenje odvojka ul. M. Maleza - prema Ribičkom domu | **50.000,00** | **0,00** | **50.000,00** |
| 1.8.1. Projektna dokumentacija | 50.000,00 | 0,00 | 50.000,00 |
| toč. 6. | 1.9. Evidentiranje nerazvrstanih cesta | **70.000,00** | **0,00** | **70.000,00** |
| 1.9.1. Geodetski elaborat | 70.000,00 | 0,00 | 70.000,00 |
| toč. 2. | 1.10. Uređenje ~~odvojka III~~. ul. P. Preradovića | **1.425.000,00** | **+667.000,00** | **2.092.000,00** |
| 1.10.1. Gradnja | 1.400.000,00 | +620.000,00 | 2.020.000,00 |
| 1.10.2. Nadzor | 25.000,00 | +22.000,00 | 47.000,00 |
| 1.10.3. Projektna dokumentacija | 0,00 | +25.000,00 | 25.000,00 |
| toč. 1. | 1.11. Prometna infrastruktura zone Gmajna u Ivancu | **150.000,00** | **0,00** | **150.000,00** |
| 1.11.1. Projektna dokumentacija | 150.000,00 | 0,00 | 150.000,00 |
| toč. 1. | 1.12. Izgradnja priključka nerazvrstane ceste u Ivanečkom Naselju | **610.000,00** | 0,00 | **610.000,00** |
| 1.12.1. Gradnja | 500.000,00 | 0,00 | 500.000,00 |
| 1.12.2. Nadzor | 10.000,00 | 0,00 | 10.000,00 |
| 1.12.3. Imovinsko-pravni odnosi (zemljište) | 100.000,00 | 0,00 | 100.000,00 |
| **2. MODERNIZACIJA NERAZVRSTANIH CESTA** | | **1.000.000,00** | +100.000,00 | 1.100.000,00 |
| toč. 2. | **2.1. Modernizacija nerazvrstanih cesta iz Programa modernizacije** | **590.000,00** | **+100.000,00** | **690.000,00** |
| 2.1.1. MO Ivanec | 330.000,00 | +35.000,00 | 365.000,00 |
| 2.1.2. MO Salinovec | 50.000,00 | +15.000,00 | 65.000,00 |
| 2.1.3. MO Ivanečka Željeznica | 175.000,00 | +50.000,00 | 225.000,00 |
| 2.1.4. Nadzor | 25.000,00 | 0,00 | 25.000,00 |
| 2.1.5. Troškovnici | 10.000,00 | 0,00 | 10.000,00 |
| toč. 2. | **2.2. Asfaltiranje strmih dionica nerazvrstanih cesta** | **410.000,00** | **0,00** | **410.000,00** |
| 2.2.1. Gradnja (*Iv. Željeznica, Prigorec, Ivanec, Salinovec)* | 400.000,00 | 0,00 | 400.000,00 |
| 2.2.2. Nadzor | 10.000,00 | 0,00 | 10.000,00 |
| ***Izvori financiranja:***   1. *Točka 1.1. komunalni doprinos 475.000,00 kn, prihodi od pomoći – fiskalno izravnanje 75.000,00 kn* 2. *Točka 1.2. kapitalne potpore 490.000,00 kn, komunalni doprinos 50.000,00 kn, prihodi od pomoći – fiskalno izravnanje 255.000,00 kn* 3. *Točka 1.3. komunalni doprinos 1.000.000,00 kn, prihodi od prodaje imovine 245.808,56 kn, prihodi od pomoći – fiskalno izravnanje 1.045.191,44 kn* 4. *Točka 1.7. 410.000,00 kn prihodi od prodaje imovine* 5. *Točka 1.10. prihodi od prodaje imovine 239.191,44 kn,* primici od zaduživanja 1.852.808,56 kn 6. *Točka 1.12.komunalni doprinos 510.000,00 kn, 100.000,00 kn prihodi od prodaje imovine* 7. *Točka 2.1. komunalna naknada 585.000,00 kn, prihodi od prodaje imovine 105.000,00 kn,* 8. *Točka 2.2. komunalni doprinos 200.000,00 kn, vodni doprinos 25.000,00 kn, 185.000,00 kn kapitalne pomoći* 9. *Ostale točke programa: prihodi od pomoći – fiskalno izravnanje 685.000,00 kn* | | | | |

1. **JAVNA RASVJETA**
   1. Pod javnom rasvjetom podrazumijevaju se objekti i uređaji za rasvjetljavanje javnih površina, te javnih i nerazvrstanih cesta, kao i stvaranje preduvjeta za njihovo funkcioniranje, a u nastavku se daje opis poslova s procjenom troškova građenja pojedinih objekata i uređaja javne rasvjete, sa iskazanim izvorom financiranja za komunalnu djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** | **+/-** | **Izmjena Plana za 2022.** |
| **JAVNA RASVJETA** | | **60.000,00** | **+255.000,00** | **315.000,00** |
| toč. 2. | 1. Dopuna javne rasvjete na području Grada Ivanca | **60.000,00** | **-60.000,00** | **0,00** |
| 1.1. Dopuna | 50.000,00 | -50.000,00 | 0,00 |
| 1.2. Projektna dokumentacija | 10.000,00 | -10.000,00 | 0,00 |
| toč. 2. | 2. Javna rasvjeta u P. Preradovića | **0,00** | **+160.000,00** | **160.000,00** |
| 2.1. Gradnja | 0,00 | +150.000,00 | 150.000,00 |
| 2.2. Nadzor | 0,00 | +10.000,00 | 10.000,00 |
| toč. 2. | 3. Javna rasvjeta trga u Margečanu | **0,00** | **+110.000,00** | **110.000,00** |
| 3.1. Gradnja | 0,00 | +105.000,00 | 105.000,00 |
| 3.2. Nadzor | 0,00 | +5.000,00 | 5.000,00 |
| toč. 2. | 4. Javna rasvjeta u Ivanečkom Vrhovcu | **0,00** | **+45.000,00** | **45.000,00** |
| 4.1. Gradnja | 0,00 | +39.000,00 | 39.000,00 |
| 4.2. Nadzor | 0,00 | +6.000,00 | 6.000,00 |
| ***Izvori financiranja:***   1. *Točka 2. primici od zaduživanja 160.000,00 kn* 2. *Točka 3. 110.000,00 kn iz prihoda od pomoći – fiskalno izravnanje* 3. *Točka 4. komunalni doprinos 45.000,00 kn* | | | | |

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**
   1. Programom gradnje građevina za gospodarenje komunalnim otpadom predviđeno je građenje objekata i nabava opreme za gospodarenje komunalnim otpadom, te radovi na sanaciji i zatvaranju odlagališta komunalnog otpada, a u nastavku daje se opis poslova s procjenom troškova gradnje pojedinih građevina za gospodarenje komunalnim otpadom i nabave opreme, sa iskazanim izvorom financiranja za komunalnu djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** | **+/-** | **Izmjena Plana za 2022.** |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | | **4.225.000,00** | **-895.000,00** | **3.330.000,00** |
| toč. 1. | 1. Odlagalište komunalnog otpada «Jerovec» | **75.000,00** | **0,00** | **75.000,00** |
| 1.1.Sanacija i nadzor | 75.000,00 | 0,00 | 75.000,00 |
| toč. 1. | 2. Objekti za gospodarenje otpadom – reciklažno dvorište građevinskog otpada | **300.000,00** | **-250.000,00** | **50.000,00** |
| 2.1. Gradnja – kapitalna donacija | 300.000,00 | -250.000,00 | 50.000,00 |
| toč. 1. | 3. Reciklažno dvorište Ivanec | **3.850.000,00** | **-645.000,00** | **3.205.000,00** |
| 3.1. Gradnja | 3.650.000,00 | -550.000,00 | 3.100.000,00 |
| 3.2. Nadzor | 150.000,00 | -95.000,00 | 55.000,00 |
| 3.3. Ostale aktivnosti na projektu | 50.000,00 | 0,00 | 50.000,00 |
| ***Izvori financiranja:***   1. *Točka 1. 4.500,00 kn Fond za zaštitu okoliša i energetsku učinkovitost, a 70.500,00 kn iz prihoda od pomoći – fiskalno izravnanje* 2. *Točka 2. 50.000,00 kn prihodi od pomoći – fiskalno izravnanje* 3. Točka 3*. kapitalne pomoći (EU+ Proračun RH 2.520.712,78 kn), a 684.287,22 kn iz prihoda od pomoći – fiskalno izravnanje* | | | | |

1. **OBORINSKA ODVODNJA**
   1. Pod oborinskom odvodnjom podrazumijeva se građenje i uređenje objekata i sustava urbane oborinske odvodnje u građevinskim područjima naselja, kao i odvodnja kontaktnih površina s kojih se oborinske vode ulijevaju u sustav urbane oborinske odvodnje. U nastavku se daje opis poslova s procjenom troškova gradnje sustava oborinske odvodnje, sa iskazanim izvorom financiranja:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** | **+/-** | **Izmjena Plana za 2022.** |
| **OBORINSKA ODVODNJA** | | **225.000,00** | **0,00** | **225.000,00** |
| toč. 1. | 1. Oborinska odvodnja | **225.000,00** | **0,00** | **225.000,00** |
| 1.1. Gradnja | 200.000,00 | 0,00 | 200.000,00 |
| 1.2. Projektna dokumentacija | 25.000,00 | 0,00 | 25.000,00 |
| ***Izvori financiranja:***   1. *Komunalni doprinos 225.000,00 kn* | | | | |

Ovim Programom određene su aktivnosti prema namjenama utvrđene člankom 68. st. 2. Zakona o komunalnom gospodarstvu („Narodne novine“ br. 68/18, 110/18, 32/20), i iznose:

|  |  |  |  |  |
| --- | --- | --- | --- | --- |
| namjena iz čl. 68. st. 2. | **Opis namjene** | **Iznos**  **Plan za 2022.** | **+/-** | **Izmjena Plana za 2022.** |
| toč. 1. | građevine komunalne infrastrukture koje će se graditi radi uređenja neuređenih dijelova građevinskog područja | 6.060.000,00 | -592.000,00 | 5.468.000,00 |
| toč.2. | građevine komunalne infrastrukture koje će se graditi u uređenim dijelovima građevinskog područja | 5.635.000,00 | +287.000,00 | 5.922.000,00 |
| toč. 3. | građevine komunalne infrastrukture koje će se graditi izvan građevinskog područja | 0,00 | 0,00 | 0,00 |
| toč. 4. | postojeće građevine komunalne infrastrukture koje će se rekonstruirati i način rekonstrukcije | 1.795.000,00 | +1.321.000,00 | 3.116.000,00 |
| toč. 5. | građevine komunalne infrastrukture koje će se uklanjati | 0,00 | 0,00 | 0,00 |
| toč. 6. | ostale aktivnosti | 70.000,00 | 0,00 | 70.000,00 |
| **SVEUKUPNO PROGRAM:** | | **13.560.000,00 kn** | **+1.016.000,00 kn** | **14.576.000,00 kn** |

1. **ZAVRŠNE ODREDBE**
   1. U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda i izdataka u cilju efikasnijeg i racionalnijeg ostvarivanja Programa i poboljšanja stanja u djelatnostima, a uz odobrenja gradonačelnika.
   2. Ove I. Izmjene i dopune Programa građenja objekata i uređaja komunalne infrastrukture za 2022. godinu objavit će se u Službenom vjesniku Varaždinske županije, a stupaju na snagu prvog dana od dana objave.

**c)**

1. **IZMJENE PROGRAMA UTROŠKA SREDSTAVA ŠUMSKOG DOPRINOSA**

**U 2022. GODINI**

Članak 1.

U Programu utroška sredstava šumskog doprinosa za 2022. godinu (Službeni vjesnik Varaždinske županije br. 107/21) u članku 3. brojčani iznos od „15.000,00 kn“ zamjenjuje se brojčanim iznosom od „40.000,00 kn“.

Članak 2.

Ove I. Izmjene Programa utroška sredstava šumskog doprinosa za 2022. godinu objavit će se u Službenom vjesniku Varaždinske županije, a stupaju na snagu prvog dana od dana objave.

**d)**

**I. IZMJENE PROGRAMA**

**javnih potreba u području socijalne skrbi**

**za Grad Ivanec u 2022. godini**

I.

U Programu javnih potreba u području socijalne skrbi za Grad Ivanec u 2022. godini („Službeni vjesnik Varaždinske županije“ br. 107/21) točka II. mijenja se i glasi:

„U Proračunu Grada Ivanca za 2022. godinu – Programska djelatnost – Program socijalne skrbi i novčanih pomoći, u iznosu od 829.750,00 kn izvršavat će se sukladno zakonskim propisima, općim i posebnim aktima Grada Ivanca, tijekom 2022. godine prema sljedećem:“

|  |  |  |
| --- | --- | --- |
| MJERE I OPSEG SOCIJALNE SKRBI | Izvori financiranja | Visina sredstava / HRK |
| 1. Podmirenje dijela troškova stanovanja sukladno Zakonu o socijalnoj skrbi | Grad Ivanec | 70.000,00 |
| 2. Pravo na potporu za novorođeno dijete | Grad Ivanec | 185.000,00 |
| 3. Udruge umirovljenika i udruge osoba s invaliditetom | Grad Ivanec | 105.750,00 |
| 4. Potpora osobama starije životne dobi | Grad Ivanec | 200.000,00 |
| 5. Sufinanciranje nabave ogrjeva | Varaždinska županija | 40.000,00 |
| 6. Sufinanciranje maturalnih i đačkih putovanja | Grad Ivanec | 5.000,00 |
| 7. Pravo na podmirenje troškova usluge pomoći u kući | Grad Ivanec | 14.000,00 |
| 8. Jednokratne novčane pomoći – pomoć po pojedinačnim zahtjevima | Grad Ivanec | 45.000,00 |
| 9. Pomoć u naravi po pojedinačnim zahtjevima | Grad Ivanec | 30.000,00 |
| 10. Izravna dodjela sredstava udrugama | Grad Ivanec | 10.000,00 |
| 11. Pomoć građanima i kućanstvima za odvoz otpada | Grad Ivanec | 45.000,00 |
| 12. Tekuće donacije Zakladi | Grad Ivanec | 80.000,00 |
| UKUPNO: 829.750,00 | | |

II.

Ove I. Izmjene Programa objavit će se u „Službenom vjesniku Varaždinske županije“, a stupaju na snagu prvog dana od dana objave.

**e)**

**I. IZMJENE I DOPUNE PROGRAMA**

**javnih potreba u kulturi**

**Grada Ivanca za 2022. godinu**

I.

U Programu javnih potreba u kulturi Grada Ivanca za 2022. godinu („Službeni vjesnik Varaždinske županije“ br. 107/21) točka III. mijenja se i glasi:

„Ovim Programom donosi se plan izvršavanja i raspored sredstava Proračuna Grada Ivanca za 2022. godinu u dijelu javnih potreba u kulturi koji se odnosi na financiranje djelatnosti iz točke I. ovog Programa.

U Proračunu Grada Ivanca za 2022. godinu u razdjelu - Programska djelatnost: Javne potrebe u kulturi, izvršavat će se i raspoređivati tijekom 2022. godine prema slijedećem:“

|  |  |  |  |  |
| --- | --- | --- | --- | --- |
|  |  | SREDSTVA (kn) |  | |
| 1. | DJELATNOST USTANOVA U KULTURI |  | Izvori financiranja | |
|  | Gradska knjižnica i čitaonica „Gustav Krklec“ Ivanec | 740.177,80 | Grad Ivanec | 606.600,00 |
| Ostali izvori | 133.577,80 |
|  | Tekuće i kapitalne donacije - Pučko otvoreno učilište „Đuro Arnold“ Ivanec  - audio-vizualna i kulturna djelatnost-tekuća donacija  - rekonstrukcija kino dvorane-kapitalna donacija | 280.000,00  560.000,00 | Izvori financiranja | |
| Grad Ivanec  Grad Ivanec | 280.000,00  560.000,00 |
| 2. | KULTURNO-UMJETNIČKI AMATERIZAM  - Javni poziv za dodjelu sredstava za programe udruga u kulturi  - Izravna dodjela | 219.000,00 | Izvori financiranja | |
| Grad Ivanec  Grad Ivanec | 209.000,00  10.000,00 |
| 3. | KNJIŽEVNE I KULTURNE MANIFESTACIJE |  |  |  |
|  | Obilježavanje blagdana i održavanje kulturno zabavnih manifestacija   * Obilježavanje Dana Grada * Obilježavanje blagdana i održavanje kulturno zabavnih manifestacija | 150.000,00  158.000,00 | Izvori financiranja | |
| Grad Ivanec  Grad Ivanec | 150.000,00  158.000,00 |
| 4. | MUZEJ PLANINARSTVA IVANEC | 555.200,00 | Izvori financiranja | |
| Grad Ivanec | 555.200,00 |
| 5. | IZLOŽBA „Gospodari Ivanščice“ | 50.000,00 | Izvori financiranja | |
| Ministarstvo kulture  Grad Ivanec | 30.000,00  20.000,00 |
| 6. | ADVENT U IVANCU | 250.000,00 | Izvori financiranja | |
| Grad Ivanec | 250.000,00 |
| 7. | Centar za posjetitelje | 924.960,00 | Izvori financiranja | |
| Grad Ivanec | 924.960,00 |
|  | **UKUPNO** | **3.887.337,80** | | |

II.

Ove I. Izmjene i dopune Programa objavit će se u „Službenom vjesniku Varaždinske županije“, a stupaju na snagu prvog dana od dana objave.

**f)**

**I. IZMJENE I DOPUNE PROGRAMA**

**javnih potreba u sportu Grada Ivanca za 2022. godinu**

**I.**

U Programu javnih potreba u sportu Grada Ivanca za 2022. godinu („Službeni vjesnik Varaždinske županije“ br. 107/21) točka III. mijenja se i glasi:

„Slijedom nabrojanih javnih potreba u sportu, javne potrebe u sportu za koje se sredstva osiguravaju iz proračuna Grada Ivanca su programi, odnosno aktivnosti, poslovi i djelatnosti od značaja za grad:

|  |  |  |  |  |
| --- | --- | --- | --- | --- |
| PROGRAMSKO PODRUČJE | IZVORI FINANCIRANJA | PLAN 2022. | PROMJENA | NOVI PLAN 2022. |
| A.) SPORTSKE UDRUGE I ZSUGI |  | | | |
| 1.Natjecateljska skupina I. - rukomet, nogomet, košarka, odbojka | Proračun Grada Ivanca | 525.000,00 | 0,00 | 525.000,00 |
| 2. Natjecateljska skupina II. - borilački , trkački sportovi, tenis | Proračun Grada Ivanca | 77.250,00 | 0,00 | 77.250,00 |
| 3.Natjecateljska skupina III. kuglački, streljački, ribolov, adrenalinski sportovi | Proračun Grada Ivanca | 52.500,00 | 0,00 | 52.500,00 |
| 4. Sportska rekreacija | Proračun Grada Ivanca | 45.000,00 | 0,00 | 45.000,00 |
| 5. Funkcioniranje ZSUGI | Proračun Grada Ivanca | 50.250,00 | 0,00 | 50.250,00 |
| UKUPNO | 750.000,00 | | | |
| B.) MANIFESTACIJE, ŠKOLSKI KLUBOVI I STRUČNI VODITELJ |  | | | |
| 6. Sportske manifestacije | Proračun Grada Ivanca | 25.000,00 | 0,00 | 25.000,00 |
| 7. Manifestacije u sportskoj rekreaciji | Proračun Grada Ivanca | 33.500,00 | 0,00 | 33.500,00 |
| 8. Izravna dodjela | Proračun Grada Ivanca | 25.000,00 | 0,00 | 50.000,00 |
| 9. Stručni voditelj ZSUGI | Proračun Grada Ivanca | 50.000,00 | 0,00 | 50.000,00 |
| 10. Školski sportski klubovi | Proračun Grada Ivanca | 10.000,00 | 0,00 | 10.000,00 |
| UKUPNO | 143.500,00 | | | |
| C.) NAJAM DVORANA I KAPITALNI PROJEKTI |  | | | |
| 11. Najam i održavanje objekata za aktivnost sportskih društava | Proračun Grada Ivanca | 220.000,00 | 0,00 | 220.000,00 |
| 12. Rashodi za održavanje sportskih terena  NK Ivančica 66.200,00  NK Mladost 32.000,00 | Proračun Grada Ivanca | 98.200,00 | 0,00 | 98.200,00 |
| 13. Nogometno igralište Ivanec – adaptacija zgrade  - proračun Grada Ivanca 1.400.000,00  - Državni proračun 1.000.000,00 | Proračun Grada Ivanca | 500.000,00 | +1.900.000,00 | 2.400.000,00 |
| 14. Rekreacijski centar Lančić  - proračun Grada Ivanca 503.652,75  - Državni proračun 653.095,24  - EU sredstva 3.700.873,01 | Proračun Grada Ivanca | 4.857.621,00 | 0,00 | 4.857.621,00 |
| 15. Kapitalna donacija za nabavu opreme | Proračun Grada Ivanca | 100.000,00 | +60.000,00 | 160.000,00 |
| 16. Pomoćno nogometno igralište u Salinovcu | Proračun Grada Ivanca | 0,00 | +57.000,00 | 57.000,00 |
| 17. Sportski centar Ivanec | Proračun Grada Ivanca | 0,00 | +70.000,00 | 70.000,00 |
| 18. NK Mladost Margečan – izrada projektne dokumentacije za rekonstrukciju objekta | Proračun Grada Ivanca | 0,00 | +25.000,00 | 25.000,00 |
| UKUPNO | 7.887.821,00 | | | |
| **SVEUKUPNO:** |  | **6.669.321,00** | **+2.112.000,00** | **8.781.321,00** |

**II.**

Ove I. Izmjene i dopune Programa objavit će se u „Službenom vjesniku Varaždinske županije“, a stupaju na snagu prvog dana od dana objave.

Dalibor Patekar: Prelazimo na točku 15. i 16. utvrđenog dnevnog reda objedinjene rasprave, dok će se glasovati pojedinačno po točkama.

**TOČKA 15.**

**Odluka o izmjenama i dopunama Odluke o upravnim tijelima Grada Ivanca**

Uvodno obrazloženje podnio je gradonačelnik **Milorad Batinić:** Već je bilo i tijekom rebalansa obrazloženja, logično je da je pitanje vezano na financije. Imamo Odluku o izmjenama i dopunama Odluke o upravnim tijelima. Formira se jedna nova služba za pravne poslove i javnu nabavu i naravno iz Upravnog odjela za lokalnu samoupravu briše se javna nabava. Vrlo sadržajno i iscrpno je u člancima odluke napisano. Odluka o izmjenama odluke o koeficijentima, nikome se ništa ne povećava, voditelj Službe bit će u rangu plaće pročelnika, s time da u tu novu Službu prelazi jedan dio službenica Grada Ivanca, jedan dio ostaje u Odjelu za lokalnu samoupravu, s time da se Odjel za lokalnu samoupravu samo dijeli po potrebi službe. Napomenuo sam, bilo je 2014., Europska unija ima svoje nekakve principe funkcioniranja, djelovanja, iz godine u godinu smo bilježili sve veći broj službenih predmeta koji se moraju evidentirati kao predmet, netko to treba obraditi, netko to treba pročitati, netko treba dati odgovor na to, i naravno nakon toga arhivirati, da sad ne objašnjavam uredsko poslovanje i sve ono što se radi. Jedan kuriozitet rekao sam što je u prosjeku preko 11 tisuća predmeta u 2021. u odnosu na 2014. gdje je bilo 5.600, znači duplo manje. Probajte sad taj paritet 5.600 preko 11 tisuća. Ako gledamo samo koliko je raspoloživih radnih dana u godini pa to podijelite imamo 4 Upravna odjela, svaki taj predmet mora doći do pročelnika. Dajte malo da vidimo kako to ide. Mislim da je svima manje-više jasno. Jedan kuriozitet na dan 12.4.2022. zaprimljeno je 2.043 predmeta, da bi u roku 3 dana bilo zaprimljeno 74 predmeta. Znači to je 24 predmeta u danu, što je strašno. Ne znam, vjerujem da svatko tko imalo ima, a manje-više svi na neki način u svojim poslovima imate nekakvu papirologiju. Ne znam ako to tako dalje bude išlo i ako ćemo morati sve skupa raditi što se nameće po pitanju vijeća mjesnih odbora, po pitanju transparentnosti, ne znam tko će to raditi. Činjenica je, bio sam i prethodnih godina govorio, gradovi veličine Grada Ivanca to je bilo dosta aktualno 2015., 2016. kad se to počelo o tome govoriti, mi smo tada imali oko 16, 17, 18, zaposlenih, a oni su imali 25-26, koliko više. Mi smo sada od 2014. povećali se na 18, a sada bi po tome ovi drugi trebali imati preko 30. ti ljudi, službenici više ne mogu, puca se po šavovima. Nastojali smo kroz ovu reorganizaciju podijeliti određene poslove, revidirati određene poslovne procese koje uprava mora raditi i upravo to je slijed toga. Grad ne može ostati bez diplomiranog pravnika, tu moramo napraviti taj iskorak, da bi dobio pravnika i da bi mogli posložiti na ovaj način, dugo se spremalo, savjetovalo s drugim stručnim ljudima kako reorganizirati, odnosno organizirati funkcioniranje. Prijedlog je da se podrži upravo na način da se olakša koliko je moguće u ovoj situaciju rad uprave i da uprava može raditi svoj posao.

**Ljudvek Cikač:** Nije mi bila namjera da velim da nekoga ne treba nego čisto zamolba da gradonačelnik to pojasni, ne toliko radi nas koji smo gotovo svi upućeni koliko je posla s papirologijom nego ste, gradonačelniče, i sami rekli da nas slušaju naše građanke i građani i da njima to treba pojasniti. To je bio razlog mog pitanja.

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijeta

**O D L U K A**

**o izmjenama i dopunama**

**Odluke o upravnim tijelima Grada Ivanca**

**Članak 1.**

U Oduci o upravnim tijelima Grada Ivanca („Službeni vjesnik Varaždinske županije“ br. 5/13, 44/15, 6/17, 83/19) , u članku 4. dodaje se nova točka 1., dosadašnja točka 1. postaje točka 2. i mijenja se, te glase:

„ 1. Služba za pravne poslove i javnu nabavu“

2. Upravni odjel za lokalnu samoupravu i imovinu“

Dosadašnje točke od 2. do 4. postaju točke 3. do 5.

**Članak 2.**

U glavi III. dodaje se nova točka 1., dosadašnja točka 1. postaje točka 2. i mijenja se, te glase:

„1. Služba za pravne poslove i javnu nabavu

2. Upravni odjel za lokalnu samoupravu i imovinu“

Dosadašnje točke od 2. do 4. postaju točke od 3. do 5.

**Članak 3.**

Dodaje se novi članak 6., dosadašnji članak 6. postaje članak 7. i mijenja se, te glase:

„Služba za pravne poslove i javnu nabavu obavlja poslove:“

1. davanja stručnih mišljenja o usklađenosti nacrta prijedloga općih i pojedinačnih akata koje druga upravna tijela upućuju na razmatranje i odlučivanje gradonačelniku i/ili Gradskom vijeću sa zakonom i pravnim sustavom, te davanje smjernica izrađivaču u doradi odnosno otklanjanju uočenih nezakonitosti i nepravilnosti;

2. praćenje propisa iz nadležnosti jedinice lokalne samouprave te upućivanje istih nadležnim upravnim odjelima radi daljnjeg postupanja;

3. obavljanje stručnih, normativno-pravnih i nomotehničkih poslova za druga upravna tijela Grada u pripremi nacrta prijedloga općih i pojedinačnih akata iz njihove nadležnosti;

4. obavljanje stručnih poslova za osiguravanje uvjeta za rad potrebnih u obavljanju dužnosti vijećnika;

5. upravni, stručni, normativno-pravni, administrativno-tehnički poslovi vezani uz funkcioniranje i rad Gradskog vijeća, pripremu, organiziranje, sazivanje i održavanje te stručno i administrativno-tehničko praćenje sjednica Gradskog vijeća i njegovih radnih tijela; 6. savjetovanja gradonačelnika i njegovih zamjenika u pravnim pitanjima u okviru samoupravnog djelokruga Grada;

7. pripremanje općih akata i planova iz oblasti javne nabave, te ostali opći poslovi iz oblasti javne nabave za Grad Ivanec;

8. iz samoupravnog djelokruga Grada u oblasti tehničke kulture i dobrovoljnog vatrogastva;

9. izrade prijedloga općih i pojedinačnih upravnih i drugih akata radno-pravne naravi za sve službenike, namještenike i dužnosnike Grada i vodi brigu o svrsishodnom upravljanju ljudskim resursima;

10. obavlja poslove uredskog poslovanja;

11. obavlja poslove javne nabave za sva tijela Grada;

12. poslove održavanja informacijskih sustava, sustava komunikacije i on-line usluga građanima u okviru izgradnje e-uprave te osigurava sigurnosti zaštitu podataka, poslove upravljanja, nabave i održavanja računalnih i komunikacijskih resursa, brigu o funkcioniranju i strukturi službenih web stranica, planiranja i provođenja edukacije za korištenje računalne opreme, programa i alata u radu;

13. primanje pritužbi i predstavki građana na rad gradskih tijela;

14. obavljanje poslova po propisima o pravu na pristup informacijama;

15. poslovi vezani uz zaštitu osobnih podataka;

16. u ovom se Odjelu obavljaju i drugi poslovi koji temeljem pozitivnih propisa ili po svojoj prirodi spadaju u njegov djelokrug.“

„Upravni odjel za lokalnu samoupravu i imovinu obavlja poslove:

1. priprema nacrte akata iz oblasti odjela;  
2. rješava u upravnim stvarima u prvom stupnju, u skladu sa zakonom;  
3. organizacijske, pravne, savjetodavne i stručno-administrativne poslove iz djelokruga rada mjesnih odbora;  
4. stručne i administrativno-tehničke poslove za potrebe izbornih komisija i provedbe referenduma;  
5. obavljanje poslova za tijela koja su osnovana za razvoj ljudskih prava;  
6. iz samoupravnog djelokruga grada u oblast i predškolskog odgoja; predlaganje mjera na unapređenju i razvoju predškolskog odgoja, planiranje, organiziranje i praćenje poslova investicijskog i tekućeg održavanja objekata i ustanova predškolskog odgoja;  
7. iz samoupravnog djelokruga u oblasti socijalne skrbi, praćenje kretanja životnog standarda građana i predlaganje mjera za zaštitu i unapređenje socijalne skrbi na razini Grada;  
8. iz samoupravnog djelokruga grada u oblast i kulture i sporta; organiziranje i praćenje poslova investicijskog i tekućeg održavanja objekata u kulturi i sportu;  
9. obavlja stručne poslove iz oblasti organizacija civilnog društva uključujući i udruge iz oblasti  
sporta, surađuje s udrugama građana i institucijama mladih, brine se o realizaciji i usklađivanju programa rada udruga s potrebama Grada, na bazi objave javnih potreba u društvenim djelatnostima;  
10. vodi brigu i sudjeluje u organiziranju kulturnih, sportskih, turističkih, gospodarskih i sličnih  
manifestacija kojima je pokrovitelj ili organizator Grad te sudjeluje u organizaciji manifestacija organizacija civilnog društva s područja Grada Ivanca;  
11. vođenje postupka stipendiranja studenata;  
12. obavlja poslove otpreme pošte te pismohrane za sva tijela Grada;  
13. obavlja imovinsko-pravne poslove za sva tijela Grada;  
14. provodi projekte sufinancirane od fondova Europske unije i državnih tijela iz oblasti odjela;  
15. praćenje stanja i analizu izvješća pravnih osoba osnovanih u područjima iz nadležnosti Upravnog  
odjela, čija osnivačka prava, udjele odnosno dionice ima Grad, suradnju s predstavnicima Grada u tijelima upravljanja i nadzora trgovačkih društava, ustanova i drugih pravnih osoba te poduzimanje drugih mjera za zaštitu interesa Grada;  
16. vodi brigu o imovini Grada - pokretninama, nekretninama i pravima te predlaže poduzimanje  
mjera i pokretanje odgovarajućih postupaka, u skladu sa zakonom;  
17. vodi poslove najma stanova, evidenciju o stanovima, poslovnim prostorima i nekretninama  
u vlasništvu Grada

18. prati stanje imovine u vlasništvu Grada i poduzima aktivnosti radi njenog održavanja u funkcionalnom stanju, održavanje i čuvanje poslovnog prostora, opreme i inventara;  
19. izradu općih i pojedinačnih akata koji se odnose na zakup poslovnih prostora i provedba  
natječajnih postupaka, u skladu sa zakonom te upravljanje poslovnim prostorima;

20. obavlja stručno administrativno-tehničke poslove u svezi s pripremom sjednica Gradskog vijeća i njihovih radnih tijela iz oblasti Odjela;  
21. u ovom se Odjelu obavljaju i drugi poslovi koji temeljem pozitivnih propisa ili po svojoj prirodi  
spadaju u njegov djelokrug“

Dosadašnji članci 7. do 18. postaju članci 8. do 19.

**Članak 4.**

U članku 9. brišu se točke 7. i 8. te dosadašnje točke 9. do 13. postaju točke 7. do 11.

**Članak 5.**

Pravilnik o unutarnjem redu upravnih tijela Grada Ivanca bit će donesen u roku od 30 dana od stupanja na snagu ove Odluke. Do njegova donošenja na snazi ostaju pravilnici o unutarnjem redu upravnih tijela doneseni na temelju Odluke o upravnim tijelima Grada Ivanca („Službeni vjesnik Varaždinske županije“ br. 5/13, 44/15, 6/17, 83/19).

Službenici i namještenici zatečeni u službi, odnosno na radu u upravnim tijelima na dan stupanja na snagu ove Odluke nastavljaju s radom na svojim dosadašnjim radnim mjestima u upravnim tijelima, do rasporeda na radna mjesta utvrđena pravilnikom o unutarnjem redu upravnih tijela Grada Ivanca.

Zatečeni čelnici upravnih tijela imenovani na neodređeno vrijeme na temelju javnog natječaja bit će raspoređeni na radno mjesto pročelnika rješenjem gradonačelnika.

Rješenje iz stavaka 2. i 3. ovog članka bit će donesena u roku od 15 dana do stupanja na snagu Pravilnika o unutarnjem redu upravnih tijela Grada Ivanca.

**Članak 6.**

Upravni odjel za lokalnu samoupravu, imovinu i javnu nabavu, koje upravno tijelo je promijenilo naziv u Upravni odjel za lokalnu samoupravu i imovinu, preuzima obavljanje poslova utvrđenih u članku 3. ove Odluke te preuzima službenike koji su na dan stupanja na snagu ove Odluke zatečeni na radu na preuzetim poslovima u Upravnom odjelu za lokalnu samoupravu, imovinu i javnu nabavu, sredstva za rad, arhivu i drugu dokumentaciju, prava i obveze te financijska sredstva razmjerno preuzetim poslovima. Službena uporaba promijenjenog naziva započet će od 01. lipnja 2022. godine.

**Članak 7.**

Ova Odluka o izmjenama i dopunama Odluke o upravnim tijelima Grada Ivanca, stupa na snagu osmog dana od dana objave u „Službenom vjesniku Varaždinske županije“.

**TOČKA 16.**

**Odluka o izmjenama i dopunama Odluke o koeficijentima za obračun plaće službenika i namještenika**

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijeta

**Odluka o izmjenama i dopunama Odluke**

**o koeficijentima za obračun plaće**

**službenika i namještenika**

Članak 1.

U Odluci o koeficijentima za obračun plaće službenika i namještenika ( „Službeni vjesnik Varaždinske županije“ br. 5/13, 23/13 - ispravka, 51/15, 77/17, 83/19, 91/20), u članku 3. Radna mjesta I. kategorije, dodaje se novi redni broj 1., dosadašnji redni broj 1. postaje redni broj 2. i mijenja se te dosadašnji redni brojevi 2. do 5. postaju redni brojevi 3. do 6., Radna mjesta II. kategorije, redni broj 6., Radna mjesta III. kategorije, redni broj 7., mijenjaju se i glase:

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Potkategorija radnog mjesta | Radno mjesto | Klasifikacijski  Rang | | | Koeficijent |
|  |  | **RADNA MJESTA I. KATEGORIJE** | | | | |
| 1. | Glavni rukovoditelj | Pročelnik Službe za pravne poslove i javnu nabavu - tajnik | | 1. | 3,34 | |
| 2. | Glavni rukovoditelj | Pročelnik Upravnog odjela za lokalnu samoupravu i imovinu | | 1. | 3,34 | |
|  |  | **RADNA MJESTA II. KATEGORIJE** | | | | |
| 6. | Viši stručni suradnik | Viši stručni suradnik za proračun i računovodstvo  Viši stručni suradnik za pravne poslove  Viši stručni suradnik za lokalnu samoupravu i društvene djelatnosti | | 6. | 2,15 | |
|  |  | **RADNA MJESTA III. KATEGORIJE** | | | | |
| 7. | Viši referent | Viši referent - za proračun i financije  Viši referent za opće poslove i poslove Gradskog vijeća  Viši referent za opće poslove, ljudske resurse i javnu nabavu | 9. | | 1,78 | |

Članak 2.

Nadležno upravno tijelo donijeti će rješenja o visini plaće za radna mjesta kojima se ovom odlukom mijenja naziv radnog mjesta, dok ostala rješenja o visini plaće koja su u skladu sa ovom odlukom ostaju valjana i na snazi.

Članak 3.

Ova Odluka o izmjenama i dopunama Odluke o koeficijentima za obračun plaće službenika i namještenika, stupa na snagu osmog dana od dana objave u „Službenom vjesniku Varaždinske županije“.

**TOČKA 17.**

**Program dodjele bespovratnih potpora za poticanje razvoja poduzetništva Grada Ivanca za 2022. godinu**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Program dodjele bespovratnih potpora za poticanje razvoja poduzetništva Grada Ivanca za 2022. godinu**

**I. OSNOVNE ODREDBE**

Članak 1.

Ovim Programom propisuju se uvjeti i način dodjele potpora za poticanje razvoja malog i srednjeg poduzetništva, te velikih poduzetnika Grada Ivanca (u daljnjem tekstu: Program), kojim se propisuju financijske i nefinancijske potpore, olakšice, benefiti, subvencije i ostali oblici bespovratnih poticaja za razvoj svih oblika poduzetništva, te uređuju opći uvjeti, kriteriji i postupak dodjele bespovratnih sredstava koja predstavljaju potpore male vrijednosti.

Članak 2.

Bespovratna novčana sredstva koja se temeljem ovog Programa dodjeljuju subjektima malog gospodarstva smatraju se državnim potporama male vrijednosti (de minimis potporama) te stoga postoji obveza primjene uvjeta za dodjelu potpore male vrijednosti sukladno važećim pravilima o potporama male vrijednosti iz Uredbe komisije (EU) broj 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na de minimis potpore. Potporom male vrijednosti smatra se svaka potpora pojedinom poduzetniku čiji ukupni iznos ne prelazi 200.000,00 eura u kunskoj protuvrijednosti prema srednjem tečaju Hrvatske narodne banke na dan isplate u razdoblju od tri fiskalne godine (tekuća i dvije prethodne godine). Potpora male vrijednosti smatra se dodijeljenom u trenutku kada poduzetnik stekne zakonsko pravno na primanje potpore, neovisno o datumu isplate potpore male vrijednosti poduzetniku. Prije dodjele potpore male vrijednosti, korisnik potpore dužan je davatelju (u ovom slučaju, Gradu Ivancu ) dostaviti izjavu o svim drugim potporama male vrijednosti koje je zaprimio tijekom tekuće godine kao i tijekom prethodne dvije fiskalne godine, neovisno o razini davatelja potpora male vrijednosti, kako bi se izbjegla moguća prekomjerna dodjela državne potpore.

Davatelj državne potpore prilikom dodjele državne potpore male vrijednosti ima obvezu izvijestiti korisnika potpore da mu je dodijeljena potpora male vrijednosti, voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele. Grad Ivanec će podatke o dodijeljenim potporama male vrijednosti, sukladno Pravilniku o dostavi prijedloga državnih potpora i podataka o državnim potporama (''Narodne novine'' br. 99/13), dostaviti Ministarstvu financija RH na način propisan rečenim Pravilnikom. Sukladno članku 2., točka 2. Uredbe 1407/2013. pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa: a) jedno poduzeće ima većinu glasačkih prava dioničara ili članova u drugom poduzeću; b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća; c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća; d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću. Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom. Programom potpora su obuhvaćene i veliki poduzetnici, no oni su izuzeti iz primjene potpore male vrijednosti sukladno navedenoj Uredbe komisije (EU) broj 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije koja se odnosi na korisnike de minimis potpore.

**II. MJERE POTPORA**

Članak 3.

Grad Ivanec u cilju poticanja razvoja poduzetništva osigurati će, ovisno o mogućnostima Proračuna Grada Ivanca za 2022. godinu, godišnja financijska sredstva u vidu subvencija poticanje razvoja poduzetništva poticaje za tri ciljne skupine, neovisno o veličini ili pravnom obliku osnivanja poslovnog subjekta, kako slijedi:

-investitore u green field ulaganja u gospodarskim zonama ,investitori u brownfield investicije,poduzetnici koji započinju novu investiciji ili dograđuju postojeće objekte, a van obuhvata zona,

-poduzetnike početnike,

-ostale poduzetnike.

Članak 4.

Potpore poduzetništvu za investitore, kao poticaj novim ulaganjima i oživljavanje starih gospodarskih objekata

* mjere za poticanje ulaganja u Industrijsku zonu kroz nove investicije, a koje čine:

stimulativna cijena komunalno opremljenog zemljišta, 100% oslobođenje plaćanja komunalnog doprinosa- trajno, obročno plaćanje ugovorene cijene komunalnog opremanja- maksimalno do 5 godina, uz period počeka od 2 godine, umanjenje cijene komunalnog opremanja od 5% na ukupnu cijenu komunalnog opremanja, uz uvjet jednokratnog plaćanja kod sklapanja ugovora o komunalnom opremanju, 100 % oslobođenje od plaćanja komunalne naknade za prvih 5 godina od dana početka poslovanja, 100% oslobođenje plaćanja troškova prenamjene zemljišta.

Uvjeti korištenja mjera definirani su Programom razvoja Industrijske zone Ivanec, Odlukom o komunalnom doprinosu, Odlukom o komunalnoj naknadi grada Ivanca.

* mjere za poticanje ulaganje u Poslovnoj zoni Ivanec istok, a iste se odnose na:

oslobođenje od plaćanja komunalnog doprinosa za nove investitore koji zemljište kupuju od privatnih vlasnika sa kojima Grad Ivanec nema sklopljen ugovor o komunalnom opremanju, a koje se odnose na korištenje olakšice 100% oslobođenja od plaćanja komunalnog doprinosa, uz uvjet sklapanja ugovora o komunalnom opremanju sa Gradom Ivancem, čija vrijednost iznosi 10 EUR/m2, i oslobođenje od plaćanja komunalne naknade za prvih 5 godina od dana početka poslovanja.

Uvjeti korištenja mjera definirani su Odlukom o komunalnom doprinosu i Odlukom o komunalnoj naknadi grada Ivanca.

* mjera za poticanje ulaganja u brownfield investicije proizvodne namjene (obnavljanje postojećih poslovnih prostora u svrhu obavljanja djelatnosti izričito proizvodne namjene), a ista se odnosi na:

Uvjeti korištenja mjera definirani su Odlukom o komunalnom doprinosu i Odlukom o komunalnoj naknadi grada Ivanca.

Članak 5.

Potpore poduzetništvu za poduzetnike početnike, odnose se na poduzetnike koji su poslovanje započeli najranije 1. siječnja 2019. godine, bez obzira na oblik osnivanja i s najmanje jednom samozaposlenom ili zaposlenom osobom, a odnose se na slijedeće kategorije poduzetnika početnika:

* na stanare u poduzetničkom inkubatoru, na koje se odnose slijedeće mjere:

- zakup prostora /ureda za poslovanje do 3 godine

-cijena zakupa: prva godina – besplatno

druga godina: 25% cijene za zakup poslovnog prostora

treća godina - 50% cijene za zakup poslovnog prostora

mogućnost produženja godina najma prostora – po punoj cijeni

-100 % sufinanciranje troškova vezanih uz korištenje prostora (režijski troškovi) za prve tri godine

-100% sufinanciranje troškova administrativnih usluga savjetovanja.

Iznos potpora izračunava se u protuvrijednosti subvencionirane cijene zakupa i troškova vezanih uz korištenje prostora te tržišne vrijednosti administrativnih usluga poslovnog savjetovanja od strane Poslovne zone Ivanec d.o.o.

* na stanare virtualnog inkubatora, na koje se odnose sljedeće mjere:

-zakup virtualnog prostora /platforme na rok od 3 godine, uz mogućnost produljenja -bez naknade za prve tri godine

-korištenja on line usluga i platforme, te svih ostalih usluga koje koriste fizički stanari Poduzetničkog inkubatora (osim uredskih prostorija) , kao što su: savjetodavne usluge, umrežavanje sa ostalim poduzetnicima, korištenje coworking prostora i konferencijske dvorane bez naknade, osiguranu tehničku i digitalno/virtualnu podršku ( wifi mreža, laptop, projektor) bez naknade i bez naknade režijskih troškova, predstavljanje proizvoda i usluga na web stranicama i društvenim mrežama Poslovne zone Ivanec d.o.o. i Grada Ivanca, korištenje poslovnih baza podataka

-100% subvencija programa savjetovanja, edukacija, stjecanja novih znanja i vještina, korištenja web platforme za promidžbu te ostalih srodnih nefinancijskih potpora u obliku transfera znanja i nematerijalnog ulaganja

* na sve poduzetnike početnike registrirane na području Grada Ivanca, odnose se

sljedeće mjere:

-korištenja on line usluga i platforme, te svih ostalih usluga koje koriste fizički stanari Poduzetničkog inkubatora i stanari virtualnog inkubatora (osim uredskih prostorija) , kao što su: savjetodavne usluge, umrežavanje sa ostalim poduzetnicima, korištenje coworking prostora i konferencijske dvorane bez naknade, osiguranu tehničku i digitalno/virtualnu podršku ( wifi mreža, laptop, projektor) bez naknade i bez naknade režijskih troškova, predstavljanje proizvoda i usluga na web stranicama i društvenim mrežama Poslovne zone Ivanec d.o.o. i Grada Ivanca, korištenje poslovnih baza podataka

-100% subvencija programa savjetovanja, edukacija, stjecanja novih znanja i vještina, korištenja web platforme za promidžbu te ostalih srodnih nefinancijskih potpora u obliku transfera znanja i nematerijalnog ulaganja

Iznos potpora definira se u protuvrijednosti subvencionirane tržišne vrijednosti administrativnih usluga poslovnog savjetovanja od strane ili u organizaciji Poslovne zone Ivanec d.o.o, te nije ograničen. Vrsta i opseg predmetnih aktivnosti definira se kroz Plan rada Poslovne zone Ivanec d.o.o. za 2022. godinu.

Članak 6.

Potpore koje se odnose na sve ostale poduzetnike provode se kroz mjere:

* potpore za pokrivanje dijela troškova učeničkih stipendija poduzetnicima- dodjeljuju se

za učenike s prebivalištem na području grada Ivanca, na praktičnom radu kod poduzetnika, za vrijeme školske godine 2021./ 2022., odnosno 2022./2023.

Iznos potpore definira se u visini do 200 kn po učeniku, mjesečno.

Poduzetnik može koristiti neograničen broj potpora, zavisan o broju učenika koji su u procesu naukovanja kod poduzetnika.

Uvjeti korištenja biti će definirani sukladno članku 9. ovog Programa.

* potpore za poticanje ulaganja u izgradnju ili proširenje objekata poslovne namjene

-oslobođenje od plaćanja komunalnog doprinosa

-oslobođenje od plaćanja komunalne naknade

Uvjeti korištenja mjera definirani su Odlukom o komunalnom doprinosu i Odlukom o komunalnoj naknadi grada Ivanca.

Članak 7.

Potpore koje se odnose za sve subjekte malog gospodarstva, te velike poduzetnike, bez obzira na godinu osnivanja provoditi će se kroz slijedeće mjere:

* subvencioniranje troškova usluga pripreme i vođenja EU projekata koja se odnosi

isključivo na usluge koje provodi Poslovna zona Ivanec d.o.o i Projektni ured za EU fondove Grada Ivanca.

Iznos subvencije iznosi minimalno 50% tržišne cijene pripreme i vođenja EU projekata, a obuhvaća izradu kompletne projektne dokumentacije, pomoć oko apliciranja projekata na EU fondove, te stručnu pomoć kod provedbe EU projekta. Subvencionirana cijena usluge definira se važećim cjenikom usluga Poslovne zone Ivanec d.o.o. Usluga je dostupna svima zainteresiranim poduzetnicima, te neće biti predmet Javnog poziva. Broj usluga koji poduzetnik može koristiti u jednoj godini nije ograničen.

* subvencioniranje troškova nastupa poduzetnika na gospodarskim manifestacijama na

kojima sudjeluje Grad Ivanec, neovisno o mjestu održavanja manifestacije.

Navedena mjera obuhvaća slijedeće prihvatljive troškove u visini 100% troškova: zakup, uređenje i opremanje izložbenog prostora, trošak kotizacije/akreditacije za sudjelovanje, troškove pripreme zajedničkog promotivnog materijala, troškove predstavljanja poduzetnika za vrijeme trajanja manifestacije, te pomoć kod organizacije poslovnih sastanaka uoči ili za vrijeme trajanja sajamskih događanja.

* subvencioniranje troškova nastupa poduzetnika na gospodarskim manifestacijama,

sajmovima, neovisno o sudjelovanju Grada Ivanca.

Navedena mjera obuhvaća slijedeće prihvatljive troškove u visini do 50% nastalih troškova: zakup izložbenog prostora, trošak kotizacije/akreditacije za sudjelovanje.

Manifestacije u vezi s poduzetništvom u smislu potpora za nastup gospodarskog subjekta, smatraju se sajmovi, izložbe, natjecanja i slične manifestacije s namjerom predstavljanja poduzetnika, te promocije ili ocjenjivanja njihovih proizvoda ili usluga.

Nastupi poduzetnika na kongresima, seminarima, okruglim stolovima, stručnim skupovima, predavanjima, kojima organizator ili pokrovitelj nije Grad Ivanec, nisu uključeni u navedenu mjeru.

* administrativne i savjetodavne usluge

Potpora se odnosi na 100% subvencija za usluge poslovnog savjetovanja i srodnih usluga potporne poduzetničke institucije Poslovna zona Ivanec d.o.o. koje za poduzetnike provodi sukladno povjerenim djelatnostima gospodarstva od strane Grada Ivanca, te u ulozi Potporne poduzetničke institucije Grada Ivanca. Broj potpora po jednom korisniku nije ograničen.

* subvencioniranje organiziranja i provođenja osnovne i dopunske izobrazbe za održivu uporabu pesticida za stanovništvo s administrativnog područja grada Ivanca

Za navedenu mjeru subvencija iznosi 100,00 kuna po polazniku za osnovnu izobrazbu, odnosno 50,00 kuna po polazniku za dopunsku izobrazbu.

Subvencionirana mjera dostupna je zainteresiranim poduzetnicima, koji su uz zahtjev za subvencioniranje dužni dostaviti:

-dokaz od ovlaštene institucije da su ovlašteni za provođenje programa izobrazbe za održivu uporabu pesticida,

-popis polaznika izobrazbe iz kojeg je vidljivo ime, prezime, adresa, OIB i potpis polaznika, datum pohađanja izobrazbe,

-važeći cjenik za programe izobrazbe za održivu uporabu pesticida,

-izjavu o korištenim de minimis potporama.

**III. KRITERIJI**

Članak 8.

Korisnici potpora po ovom Programu jesu subjekti u poduzetništvu, odnosno obrtnici, obiteljska poljoprivredna gospodarstva, mikro, mala, srednja i velika poduzeća.

Subvencije po ovom Programu odobravaju se subjektima čiji je poslovni nastan na području grada Ivanca (osim za dio mjera iz članka 7.- alineja 1 i 4) i koji nemaju nepodmirenih obveza prema RH, Gradu Ivancu i Poslovnoj zoni Ivanec d.o.o.

Korisnici subvencija iz ovog Programa ne mogu biti: fizičke ili pravne osobe koje obavljaju djelatnosti slobodnih zanimanja (npr. samostalna djelatnost zdravstvenih djelatnika, odvjetnika, javnih bilježnika, tumača, prevoditelja i sl.), udruge, subjekti malog gospodarstva koji se bave točenjem pića, kockanjem, kladioničarskim i sličnim djelatnostima. Prilikom izračuna postotka troškova uzimaju se u obzir isključivo prihvatljivi troškovi za namjene navedene u Mjerama ovog Programa.

Neprihvatljivi troškovi su svi ostali.

**IV. NAČIN PROVEDBE DODJELE POTPORA**

Članak 9.

Provedba mjera iz ovog Programa, koje sukladno Zakonu o poticanju razvoja malog gospodarstva predstavljaju potporu male vrijednosti provodi se na temelju Javnog poziva, kriterija propisanih ovim Programom, te zasebnim Programima razvoja za projekte razvoja Industrijske zone.

Gradonačelnik donosi Zaključak o raspisivanju Javnog poziva za dodjelu potpora za tekuću proračunsku godinu, te imenuje Povjerenstvo za provođenje postupka dodjele potpora.

Javni pozivi biti će objavljeni na službenim internetskim stranicama Grada Ivanca, [www.ivanec.hr](http://www.ivanec.hr) i na oglasnoj ploči Grada.

Javni poziv osobito sadrži:

- naziv tijela koje objavljuje javni poziv

- opće uvjete i kriterije za dodjelu potpora koje će odrediti Povjerenstvo,

- obrazac prijave,

- popis potrebne dokumentacije,

- naziv i adresu tijela kojem se zahtjevi podnose,

- vrijeme trajanja javnog poziva,

- ostale informacije relevantne za javni poziv.

Prilikom obrade zahtjeva utvrđuje se pravovremenost, potpunost zahtjeva, udovoljavanje općih kriterija iz ovog Programa i posebnih kriterija iz pripadajućih Odluka ili Programa, te iznos prihvatljivih troškova.

Nakon provjere predane dokumentacije, Povjerenstvo izrađuje prijedlog Odluke o dodjeli potpore.

Odluku o dodjeli potpore donosi Gradonačelnik Grada Ivanca, a na prijedlog Povjerenstva**,** te se sa korisnikom sredstava sklapa Ugovor o dodjeli sredstava.

Za administrativno provedbu i praćenje ovog Programa zadužuju se nadležna Upravna tijela.

**V. OBVEZE KORISNIKA POTPORE**

Članak 10.

Korisnik potpore dužan je omogućiti Gradu Ivancu kontrolu namjenskog utroška dobivene potpore. Stručnu, administrativnu i terensku kontrolu provodi Povjerenstvo.

Ukoliko se utvrdi nenamjensko korištenje sredstava, korisnik potpore dobivena sredstva za tu godinu mora vratiti u Proračun Grada Ivanca i biti će isključen iz dodjele potpora sljedećih pet godina.

**VI. PRIJELAZNE I ZAVRŠNE ODREDBE**

Članak 11.

Sredstva za provođenja ovog programa biti će osigurana u Proračunu Grada Ivanca za 2022. godinu.

Članak 12.

Ovaj Program stupa na snagu 8 dana od dana objave u Službenom vjesniku Varaždinske županije.

**TOČKA 18.**

**Izvješće o korištenju sredstava proračunske zalihe za mjesec siječanj - ožujak 2022. godine**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

Prihvaća se Izvješća o korištenju sredstava proračunske zalihe za mjesec siječanj - ožujak 2022. godine.

**TOČKA 19.**

**Zaključak o  prihvaćanju  Sporazuma gradonačelnika – Europa, „Intenziviranje mjera za pravedniju, klimatski neutralnu Europu“**

Uvodno obrazloženje podnio je gradonačelnik **Milorad Batinić**: Vjerujem da ste svi pročitali i upoznali ste se sa sadržajem ovog Sporazuma na koji Gradsko vijeće mora dati suglasnost na potpis. To je nešto dobro, postoje određene obveze. Mi se već sada, od natječaja, od projektiranja, od određenih gradskih odluka da sad sve ne nabrajam, ponašamo u skladu s time. Svjesni smo činjenice i to bi trebao imati sporazum, nadam se da neće ovisiti isključivo o nama, o Gradu Ivancu, o Gradskom vijeću, da će manje-više to polučiti i određene efekte, određene rezultate, jer vidimo koja su vremena, vidimo i poskupljenje energenata, nedostupnog energenata. To je na neki način i preuzimanje obveze, ali sa konkretnim ciljem i sa svrhom da živimo sutra jednostavnije. Želio bih da podržite ovo, a o svemu skupa biti će i dalje informirani.

Otvorena je rasprava.

Predsjednik Vijeća konstatira da se po ovoj točki dnevnog reda za raspravu prijavio vijećnik Mihael Slunjski.

**Mihael Slunjski:** Drago mi je da Grad kreće u izradu ovog akcijskog plana s obzirom da je upravo SDP taj koji je tijekom prošlih sjednica predlagao niz prijedloga za razvoj zelene politike i klimatsku održivost od uvođenja led rasvjete pa do električnog javnog prijevoza. Htio bih uputiti još jednu inicijativu gradonačelniku u svrhu jačanja energetske neovisnosti kako samog Grada, tako i građana Grada Ivanca. Radi se o osnivanju zelenog fonda Grada Ivanca koji bi iznosio 2% proračuna na godišnjoj razini ili oko 1 milijun kuna i time bi se sufinanciralo građanima Ivanca, dakle isključivo građanima, ugradnja i postavljanje solara na krovove obiteljskih kuća i stambenih zgrada pa do izrade postrojenja za proizvodnju bioplina i biogoriva iz biootpada, pa čak i izgradnja malih energana iz otpada. Dakle, radi se o proizvodnji čiste energije kojom bi se građanima potencijalno mogle smanjiti i same cijene struje i grijanja. Mislimo da je to izrazito važno, pogotovo u ovo vrijeme kada cijene energente idu u nebesa i koliko bi ovo zapravo značilo građanima i sada i ubuduće, a i Gradu ukoliko misli ići prema energetskoj neutralnosti.

**Milorad Batinić:** Ova vaša inicijativa je hvale vrijedna. Meni je žao samo što ovo nije sjednica Sabora da vi to Vladi Republike Hrvatske predložite ovakav vid. Što se tiče naše lokalne samouprave, naime što se tiče energenta, svjesni smo da Grad nema utjecaja na energente, ovo se isključivo odnosi da se kod građana pobudi svijest o određenim uštedama koje kao građani korisnici energenta, neovisno kojega ,možemo učiniti. Znači, lokalna samouprava u svojim objektima, mjesni odbori u svojim objektima, škole u svojim, vrtić u svojim. Idemo početi od toga. Neki razvoj fonda zelenoga, apsolutno velim, međutim isto tako predložio bih da to napišite predsjedniku Vlade. Kad pogledate HEP ogroman hidro potencijal Hrvatska ima neiskorišten. Nema potrebe poskupljenja električne energije. Solari na svaku kuću sufinancira se, super. Koliki efekt? Energetska politika – nula bodova u Hrvatskoj. Što se napravilo u ovih četiri, pet godina? Ništa. E, tu je potencijal. Zašto se nije išlo sufinancirati na hale solare? Zašto? Gospodarstvo, koji su najveći potrošači električne energije. Jedno kućanstvo će uštedjeti nešto sitno, pohvalno, super, ali nemoj dizati cijenu električne energije kućanstvu. Upravo s ovakvim pristupom hidro potencijala, neovisnosti imamo nalazište plina, ništa. Ne moramo uvoziti. Sva sreća da je napravljen kad govorim o energetskoj neutralnosti, država je ključni faktor i o njoj ovisi sve.

Predsjednik Vijeća konstatira da više nema prijavljenih za raspravu po ovoj točki dnevnog reda te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijet

**Z A K L J U Č A K**

1. Gradsko vijeće Grada Ivanca prihvaća prijedlog *Sporazuma gradonačelnika – Europa, Intenziviranje mjera za pravedniju, klimatski neutralnu Europu*, kako bi Grad Ivanec mogao pristupiti Europskoj inicijativi Sporazuma gradonačelnika, te izradi Akcijskog plana energetski i klimatski održivog razvitka (SECAP), kao temeljnog dokumenta za prepoznavanja potreba, pripremu i provođenje mjera energetske učinkovitosti i obnovljivih izvora energije, u cilju bolje kvalitete življenja na lokalnoj razini.
2. Ovlašćuje se Gradonačelnik za potpisivanje Sporazuma iz točke 1. ovog Zaključka.
3. Prijedlog Sporazuma gradonačelnika – Europa, sastavni je dio ovog Zaključka.

**TOČKA 20.**

**Odluka o ukidanju svojstva javnog dobra na nekretninama označenim kao k.č.br. 12904 i 12936, sve u k.o. Ivanec**

Otvorena je rasprava.

Predsjednik Vijeća konstatira da po ovoj točki dnevnog reda nema prijavljenih za raspravu te se prelazi na glasovanje.

Nakon provedenog glasanja predsjednik konstatira da je svih 15 vijećnika glasalo „za“, te je jednoglasno donijeta

**O D L U K A**

**o ukidanju svojstva javnog dobra na nekretninama**

**k.č.br. 12904 i 12936 k.o. Ivanec**

Članak 1.

Ovom Odlukom utvrđuje se ukidanje svojstva javnog dobra na nekretninama označenim kao:

- k.č.br. 12904 k.o. Ivanec, u naravi PUT KOD PAHIĆA, ukupne površine 166 m2, upisane u katastar zemljišta Područnog ureda za katastar Ivanec, Odjel za katastar nekretnina Ivanec, u posjedovni list broj 2884 k.o. Ivanec,

- k.č.br. 12936 k.o. Ivanec, u ORANICA GREBLICA, ukupne površine 341 m2, upisane u katastar zemljišta Područnog ureda za katastar Ivanec, Odjel za katastar nekretnina Ivanec, u posjedovni list broj 2884 k.o. Ivanec,

sukladno Prijavnom listu za zemljišnu knjigu – na k.č.br. 2252 i dr. u k.o. Ivanec, koji je sastavni dio ove Odluke, radi rekonstrukcije, odnosno proširenja postojeće prometnice – nerazvrstane ceste Ulica A. Cesarca od novog polja groblja do Ulice S. Vukovića, sve sukladno prostorno planskoj dokumentaciji.

Članak 2.

Utvrđuje se da je trajno prestala potreba za korištenjem predmetnih nekretnina kao javnog dobra iz članka 1. ove Odluke, te se isključuju iz opće uporabe.

Članak 3.

Temeljem ove Odluke, Općinski sud u Varaždinu, Stalna služba u Ivancu, izvršit će brisanje statusa javnog dobra na nekretninama iz članka 1. ove Odluke, te će izvršiti upis prava vlasništva na ime i u korist: Grad Ivanec, Ivanec, Trg hrvatskih ivanovaca 9b, OIB 84121580205.

Članak 4.

Ova Odluka stupa na snagu prvog dana od dana donošenja i objavljuje se u „Službenom vjesniku Varaždinske županije“.

Sve točke dnevnog reda su obrađene pa predsjednik zaključuje rad sjednice.

Dovršeno u 20,01 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

Dalibor Patekar